به‌ڕێوه‌به‌ری كشتوكاڵی رانیه: ئه‌و گه‌نمه‌ى لێره وه‌رناگیرێت له عێراق به پله‌ى نایاب وه‌رده‌گیرێت\nئەردۆغان بۆ ترەمپ: هەرئێستا ئامادەین دۆخى ئەمنى مەنبج وەربگرین\nپارەى گەنمى سێ ساڵى جوتیاران خرایە پرۆژە یاساى بودجەوە\nمەکسیک؛ لەکاتى دزینى نەوتدا ٧٩ کەس گیانیان لەدەستدا\nکچێکى هەڵەبجەیی کرایە باڵیۆزى ژنان و لاوان لە عێراق\nتەرمى پەنابەرە کوردەکەى سلێمانى لە ئیتاڵیا دۆزرایەوە\nبافڵ تاڵەبانى : جیاوازییەکانى نێوان پارتى و یەکێتى مەترسى نین بۆ پێگەى کورد\nفەرەنسا: ترەمپ درکی بەگرنگی پاراستنی هاوپەیمانە کوردەکانی کردوە\nحاجیاوا : باوک و کوڕێک کوژران\nئەردۆغان : شەڕى تورکیا لەناو خاکى سوریا بەردەوام دەبێت\n- 6/13/2018 6:11:00 PM 14651 جار خوێندراوەتەوە\nبه‌ڕێوه‌به‌ری كشتوكاڵی رانیه رایده‌گه‌یه‌نێت، ئه‌و گه‌نمه‌ی له سایلۆكانی هه‌رێم وه‌رناگیریت و پله‌ى پێنادرێت، له سایلۆكانى خوارووى عێراق، به پله‌ى نایاب وه‌رده‌گیرێت، ئه‌وه‌ش جوتیارانی هه‌رێمی نیگه‌ران كردووه.\nساڵح حسه‌ین، به‌رێوه‌به‌ری كشتوكاڵی رانیه، به خه‌ندان-ی راگه‌یاند، ئه‌و گه‌نمه‌ی له سایلۆكانی هه‌رێم وه‌رناگیریت و ده‌رناچێت و هیچ پله‌یه‌ك ناهێنێت كاتێك بازرگانانی ناوه‌ڕاست و باشوری عێراق له جوتیارانی ئێمه‌ی ده‌كڕن و ده‌یبه‌نه‌وه بۆ سایلۆكانی ناوچه‌ی خۆیان.\nبه‌وته‌ى ئه‌و، هه‌مان گه‌نم، به نایاب و پله (١و٢) وه‌رده‌گیرێن ئه‌وه‌ش جوتیارانی هه‌رێمی نیگه‌ران كردووه"پێیان وایه ناكرێت هه‌مان گه‌نم، له هه‌رێم له پشكنین ده‌رنه‌چێت و له پارێزگاكانی تریش به پله‌ی به‌رز وه‌ربگیرێت ئه‌گه‌ر مه‌سه‌له‌كه به سیاسی نه‌كرابێت".\n"كڕینه‌وه‌و وه‌رگرتنی گه‌نمی جوتیاران به شێوه‌یه‌كی ئاسایی به‌ڕێوه ناچێت و سه‌رباری ئه‌وه‌ی وه‌زاره‌تی بازرگانی عێراق رێژه‌ی له (%١٠) گه‌نم له جوتیارانی هه‌رێم وه‌رده‌گرێت، به‌ڵام ڕێژه‌كه كه‌مه و له ئاستی پێویستدا نییه و له‌هه‌مان كاتدا حكومه‌تی هه‌رێم هیچ بڕه گه‌نمێك له جوتیارانی هه‌رێم وه‌رناگرێت"ساڵح حسه‌ین واى وت.\nدابەشکردنى موچە دەستپێدەکات\nنەجمەدین کەریم وازهێنانى لە یەکێتى راگەیاند\nرێککەوتنێکى نهێنى لەنێوان عادل عەبدولمەهدى و هەرێمى کوردستان ئاشکرا دەبێت\nعیماد ئەحمەد باس لە گەوھەر خانی دایکی و ئازارەکانی ژیانی دەکات\nلە رووداوێکدا لە هەولێر سێ کەس گیانیان لەدەستدا\nپارتى و یەکێتى لەسەر پۆستى وەزارەتى داد رێککەوتن\nوەستا رەسوڵ لەبارەى دەستگیرکردنى کادیرانى یەکێتى لە هەولێر بۆ خەندان دەدوێت\nپەرلەمانتارێکى گۆڕان نهێنییەکى سەیر ئاشکرا دەکات\nتۆمەتبارێک دواى ١٠ساڵ دەستگیردەکرێت\nدەستەى دەستپاکى هەرێم بەڵێننامەیەک بە فەرمانبەران پڕدەکاتەوە


کار بۆ پاراستنا پێکڤەژیانا ئاینی ل کوردستانێ\n2018-07-28 [08:36 AM]\nنووسینی: هوزان عەبدوللا\nکێشەیێن ھەری مەزن یێن ناڤا کۆمەلگەھێن جیھانی ب درێژاھیا دیروکێ نە قەبولکرنا کەلتورێن جێواز بوویە دناڤا وێ کۆمەلگەھێ دا، پتریا وان شەرێن مەزن یێن ھاتینە کرن ژی، زوورینەیان، یا خوە ل سەر کەمینەیان فەرز کری و پێکۆلێن ژناڤبرنا وێ چینێ کرینە، کوردستان ژی ئێک ژ وان جھان بوویە یێن پتریا کەلتوور و ئاینێن جێواز دناڤا ھەمبێزا خوەدا حەواندین.\nکوردستان ئێک ژ وان جھان بوویە یێن ب درێژیا دیروکێ وەلاتێن دەوروبەر کربوو نێچیرەکا بەردەوام بو ژناڤبرنا وان مللەتێن دناڤا ئاخا وێ دا دژین، لێ کەساتیێن ئاینی و مەلا و ریھسپیێن ھەموو ئاینێن دناڤا کوردستانێ دا ب درێژیا دیروکێ ب ئێک ھزر و ئێک دەست و پێکڤە ژیاینە بێ جێوازییێ بکەن، پێکڤە ئاخا خوە پاراستیە و دسەنگەران دا خینا وان دناڤکدا تێکەلبوویە ژ بۆ بەرەڤانیکرن ژ ئاخا خوە، نموونە ژی د زوورن کو ژ ھەموو ئاینان شەھید ھەنە وەک ( ھورمز مەلک چکو ژ کرستیانان و مەحموود ئێزدی ژ کوردێن ئێزدی و کەس نینە خەبات و بەرخودانا وان ژ بۆ پارێزگاری کرن ژ ئاخا وەلاتی گوھلێنەبووی.\nگەر سەحکەینە دیروکێ ل ناڤا کۆمەلگەھا کوردەواری دا ھەموو ئاینان و نەتەوەیان بێ جیوازی بەژداری خوشی و نەخوشی و جەژنێن ھەڤدو بووینە، ئەڤ پیکڤە ژیانە ل کوردستانێ ب درێژیا دیروکێ ھاتیە پاراستن و رولێ ھەری سەرەکی ژی ماموستایێن ئاینی و کەساتیێن ھەموو ئاینێن دی بووینە و کار بو پاراستنا پێکڤە ژیانێ کریە و خوە ژ توندوتیژیا ئاینی و فکری دایە پاش.\nد سالین بووری دا د رۆژھەلاتا ناڤەراست دا بەھارێن عەرەبی و شەرێن مەزن دەستپێکرینە پتریا وان ژی سەرەکانیا وان نە قەبولکرنا نەتەوەیێن جیواز بوو د ئێک وەلات دا، بەروڤاژی کوردستانێ د وان ھەموو ئالوزی و شەران دا، کوردستان ما وەلاتەک کو مۆلکێ ھەموو پێکھاتەیێن ئاینی بیت بێی جێوازی، ل دەمێ ھاتنا تیرورستێن داعشێ ژی کو ب ناڤێ خەلافەتا ئیسلامی ھات و دەست ب سەر دەڤەرێن موسلمانان و دیسان ئێزدیان و کرستیانان دا گرتی و کۆمکۆژی د دەرحەقا کێمنەتەوان دا کری، پێشمەرگەیێن کوردستانێ کو موسلمانەتی پشکا شیری ب بەرکەفتیە، لێ چونکی نە خوەدان ھزرا توندرەوا تیروری و دینی بوویە ب ھەمی ھێز ل ھەمبەر ڤێ خیلافەتا توندرەو راوەستیا و بەرەڤانی ژ ھەموو پێکھاتەیان بێی جێوازی کر. ئەڤە ژی وێ دگەھینیت کو ھزرا توندرەو تیروریزم ب چ رەنگان دناڤا کومەلگەھا مەدا نەبوویە و نابیت ژی.\nگەر سەحکەینە کوردستانێ بوویە نموونەک دناڤا ھەموو وەلاتێن جیھانێ دا ژ بۆ پاراستنا پێکڤەژیانا ئاینی و نەتەوەیی ، بۆ پاراستنا ڤێ پێکڤەژیانێ ئێدی ئەرکێ گران کەفتیە سەر ملێن مامۆستایێن ئاینی بۆ ژناڤبرنا ھزرا توندرەویێ و سار بوونا پێکڤەژیانا نەتەوەیی ژ بەرکو ئەڤە کارەکێ ئەخلاقی و نەتەوەیی و دینیە ژ بۆ پاراستنا پیروزیێن ھەموو ئاین و نەتەوەیان دناڤا ئاخا پیروزا کرودستانێ دا .


کوردیپێدیا - شاهین ئارژین\n✌ شاهین ئارژین - ئاندۆک گەڤەر | پۆل: شەهیدان | زمانی بابەت: 🏳 کوردیی ناوەڕاست\nناوی ڕێکخراوەیی: ئاندۆک گەڤەر\nناو و پاشناو: شاهین ئارژین\nناوی دایک: هاتمە\nناوی باوک: ئاڵاتین\n1. 👁 Şahîn Îrçîn\n2. 👁 شاهين أرجين\n➕ ئەم بابەتە لەلایەن: (سەریاس ئەحمەد)ەوە لە: Jul 5 2017 9:29AM تۆمارکراوە\n📷 فایلی وێنە 1.0.1 169 KB Jul 5 2017 9:30AM سەریاس ئەحمەد


بڕیارەکەی دادگای شاری بوڵزانۆ لە ئیتالیا سەبارەت بە ڕەوتی شاخ\nبڕیاری دادگای شاری بوڵزانۆی ئیتالی دژ بە مامۆستا کرێکار و ٩ کەسیتر بە زمانی ئیتالی و ئینگلیزی و، تەرجومەکەشی بە کوردی گەیشتووەتە دەست پارێزەری تۆمەتبارەکان. وێنەیەکی تەرجومە کوردییەکەی لای ئێمەش هەیە.\nلێکۆڵینەوەی پۆلیس و دادگای ئیتالیا هەوڵی ئەوەیان داوە "ڕەوتی شاخ" کە ناوی گروپێک بووە لە ساڵی ٢٠١٣دا تۆڕی پاڵتۆکیان بەکارهێناوە، ببەستەوە بە ئەنساروئیسلامەوە. دادگای ئیتالیاش خۆی ئاماژەی بەوە کردووە کە ڕەوتی شاخ بنکە و نووسینگەی لە هیچ وڵاتێک نەبووە و، تەنها پاڵتۆکی بەکارهێناوە.\nلە بڕیارەکەی دادگای ئیتالیادا هەوڵ دراوە تۆمەتی پلانی کاری تیرۆریستی بدرێتە پاڵ ڕەوتی شاخ. هەروەها بڕیارەکەی دادگا ئاماژەی بەوە کردووە کە ڕەوتی شاخ پلانیان هەبووە حکومەتی هەرێمی کوردستان بڕوخێنن و خۆیان دەوڵەتێکی ئیسلامی لە شوێنی ئەو دروست بکەن و خەلیفەیەک هەڵبژێرن.\nدادگای ئیتالیا لە دانیشتنی ڕۆژی ٢٠١٩/٧/١٥ دۆسیەی (١٠) کەسی سەیر کردووە و سزای بۆ دەرکردوون و، داواشی لە وڵاتەکانیان کردووە کە دەستبەسەریان بکەن تا ئەو کاتەی ئیتالیا داوایان دەکات و ڕادەستی دەکرێن.\nـ مامۆستا کرێکار ١٢ ساڵ زیندانی (دەستبەسەرە)\nـ ماکوان کەریم ٩ ساڵ زیندانی (لە ىڕیاری دادگای ئیتالیادا هاتووە کە ماکوان جێگری مامۆستا کرێکارە و مانگی ٦٠٠٠ کرۆن مووچەی لە لایەن ڕەوتەوە هەبووە. ماکوان دەستبەسەر نەکراوە و، پۆلیسی نەرویج لەو بارەیەوە هیچ ناڵێت).\nـ ئاوات کەرکوکی ٩ ساڵ زیندانی (پێشتر لەسەر کێشەیەکی تر زیندان کراوە)\nـ کامیل جەلال ٧ ساڵ و ٦ مانگی زیندانی (دەستبەسەرە)\nـ زانا عبدالرحمن ٧ ساڵ و ٦ مانگی زیندانی (دەستبەسەرە)\nـ حەمەد بەکر ڕەحمان ٧ ساڵ و ٦ مانگ زیندانی (دادگا ئاماژەی پێکردووە لە کوێیە)\nـ نەورۆز عبدالرحمن (پێشتر سزا دراوە و لە ئیتالیا زیندانە)\nـ عبداللـە صالح علی (پێشتر سزا دراوە و لە ئیتالیا زیندانە)\nـ حسن ساماڵ جەلال (پێشتر سزا دراوە و لە ئیتالیا زیندانە)\nـ هۆتزا ئیڵدین کۆسۆڤۆییە و (پێشتر سزا دراوە و لە ئیتالیا زیندانە)\nدەنگۆیەک هەیە کە نەرویج و لایەنێکی سیاسی لە هەرێمی کوردستان بەرتیلیان دابێت بە ئیتالیا بۆ ئەوەی ئەو کەیسە بۆ مامۆستا دروست بکات و ئەوانی تریشی تێبئاڵێنێت تاکو کەیسەکەی مامۆستا قورستر بکەن.\n2825 جار خوێندراوه‌ته‌وه


پاش ته‌واو بوونی هه‌ر چوار به‌رگی کتێبه‌که‌م، ئه‌وسا هه‌ست ده‌که‌م ئه‌و قه‌رزه‌ی له‌سه‌ر شانمه به‌رامبەر نەتەوەکەم داومەتەوە (1)\nTuesday, 01.30.2007, 16:03\nسازدانی: لوقمانی حاجی که‌ریم\nماوه‌یه‌ک له‌مه‌و به‌ر کۆمه‌ڵێک هونه‌رمه‌ند و نووسه‌ر وه‌ک بنکه‌ی هونه‌ر و که‌لتووریی کوردستان که به‌م دوواییه له به‌ریتانیا دامه‌زرا، له ڕێگه‌ی (نه‌جات خان)ه‌وه سه‌ردانی مێژوونووسی کورد به‌ڕێز(دکتۆر که‌مال مه‌زهه‌ر)مان کرد. (نه‌جات خان) خوشکی د. که‌ماله، من به‌ش به‌حاڵی خۆم زۆر شادمان بووم له نزیکه‌وه دکتۆر که‌مال ببینم و بیناسم،هه‌ر له سه‌ره‌تاوه و زۆر به‌خێرایی له‌لایه‌ن میوانه‌کانییه‌وه کۆمه‌ڵێ پرسیاری لێکرا، ئه‌ویش به هێمنیی و له‌سه‌ر ڕاهاتنی پێشینه‌ی خۆی یه‌که به یه‌که وه‌ڵامی پرسیاره‌کانی ده‌دانه‌وه، زۆر به ووردیی مامه‌ڵه‌ی له‌گه‌ڵ قسه‌کانی خۆیدا ده‌کرد، ئیتر منیش بووارم بۆ ڕه‌خسا و داوام لێکرد، ئه‌گه‌ر کاتی هه‌بێت بتوانیم دیمانه‌یه‌کی له‌گه‌ڵدا ساز بده‌م، ئه‌ویش به‌خۆشحاڵییه‌وه ڕه‌زامه‌ندیی له‌سه‌ر دا و ڕۆژ و کاتمان دیاری کرد. شایانی باسه هه‌ردوو هاوڕێم (کاک ئامانج کاملی شێوه‌کار) و (کاک برایمی مه‌لازاده‌ی نووسه‌ر) له‌و چاوپێکه‌وتن و دیداره‌دا له‌گه‌ڵمدا بوون.\nمن ئه‌م چاوپێکه‌وتنه‌م له‌به‌ر سێ هۆی جیاواز کرد، له خوێندنه‌وه‌ی ته‌واوی گفتوگۆکانماندا،خوێنه‌ر ده‌توانێت هۆکاره‌کان بناسێته‌وه، ئه‌ویش:\n1- کۆمه‌ڵه ڕه‌خنه‌یه‌ک که له‌لایه‌ن نووسه‌رانه‌وه ئاراسته‌ی کرابوو، منیش پاش لێکۆڵینه‌وه‌و به‌دواداچوون کردوومن به پرسیار.\n2- بێجگه له‌وه‌ی که دکتۆر که‌مال مه‌زهه‌ر مێژوونووسه، له هه‌مان کاتدا مێژوویه‌کیشی له‌گه‌ڵ خۆیدا هه‌ڵگرتووه.\n3- ئه‌و چاوپێکه‌وتنه کاڵوکرچه‌ی، که ڕۆژنامه‌ی خه‌بات، که به‌بێ گوێدانه ڕاوبۆچوونه‌کانی د. که‌مال خۆی، ڕۆژنامه‌ی خه‌بات به‌ئاره‌زووی خۆی ووشه‌کانی ڕیز کردووه.\nپرسیار: هه‌ندێ سه‌رچاوه ده‌ست بۆ ئه‌وه ڕاده‌کێشن، که له سه‌رده‌میی مه‌لیکی عێراقدا، عه‌ره‌ب هاتۆته ده‌شتی حه‌ویجه له که‌رکوک، که‌چی ئه‌و هاتنه بوو به سه‌ره‌تای ته‌عریبی ئه‌و شاره، ئه‌مه‌ش به‌ئاشکرا له سه‌رده‌می مه‌لیکی عێراقدا ده‌رکه‌وت. ئایا ئه‌مه ڕاسته، له لایه‌کی تره‌وه به‌ڕێزتان له‌و چاوپێکه‌وتنه‌ی له‌مه‌ڕ خه‌باتددا که له‌گه‌ڵتاندا کراوه، ووتووتانه سه‌رده‌می پادشایه‌تی ئه‌وه‌نده تووندڕه‌و نه‌بوون؟ که‌چی هاتنی عه‌ره‌ب بۆ ده‌شتیی حه‌ویجه هه‌ر له سه‌رده‌میی پادشایه‌تیدا بوو؟\n(تێبینیی کوردستانپۆست: به هه‌ڵه ناوی شێخ مه‌حمود له‌و پرسیاره‌ی سه‌ره‌وه‌دا هاتبوو، پرسیاره‌که ڕاست کرایه‌وه، له‌و سه‌رده‌مه‌دا حه‌ویجه و که‌رکووک به ده‌ست حکومه‌ت و مه‌لیکی عێراقه‌وه بووه، نه‌ک مه‌لیکی کوردستان. پێشتر شێخ مه‌حمود مه‌لیکی کوردستان بووه، واتا ده‌سه‌ڵاتی له ناوچه‌ی سلێمانییدا هه‌بووه، له‌و سه‌رده‌مه‌شدا که عه‌ره‌ب هاتوونه‌ته حه‌ویجه، شێخ مه‌حمود، ده‌سه‌ڵاتی وه‌ک مه‌لیکی کوردستان نه‌مابوو، به‌ڵکو له خوارووی عێراق ده‌ست به‌سه‌ر بووه)\nوه‌ڵام: قسه‌کانی تۆ ئاو زۆر ده‌کێشێ، پێویسته ئه‌م بابه‌ته له زۆر لایه‌نی مێژووییه‌وه شیبکرێته‌وه و یه‌که به یه‌که‌ی ڕووداوه‌کان شیبکرێته‌وه، تا بگه‌ینه ئه‌نجامێکی ڕاست و به‌سوود. من به‌ته‌واوه‌تی ئاگاداریی ئه‌م ڕووداوه‌م و کتێبی که‌رکوکیشم له‌سه‌ر ئه‌م بابه‌ته نووسیوه و بۆچوونی منیشی تێدایه که خوێنه‌ر ده‌توانێت ئه‌وه به‌دی بکات، که بۆچوونم له چ ڕوویه‌که‌وه‌یه، به‌ر له‌وه‌ی که مه‌لیک فه‌یسه‌ڵ جڵه‌وی عێراق بگرێته‌ده‌ست،یان به‌ر له‌وه‌ش که مه‌لیک مه‌حموود ببێته مه‌لیکی کوردستان به سه‌دان ساڵ من باسی ئه‌وه‌م کردووه له سه‌ر بنچینه‌ی به‌ڵگه‌نامه‌ی باوه‌ڕپێکراو و قسه‌ی گه‌شتیاره‌کان و ده‌یان نه‌خشه‌ی مێژوویی له شێوه‌ی ئه‌و نه‌خشانه‌ی که تۆ بۆت هێنام (شایانی باسه من له‌لای خۆمه‌وه دوو نه‌خشه‌ی مێژوویی سه‌باره‌ت به کوردستان وه‌ک دیاری پێشکه‌ش به د. که‌مال کرد)، هه‌موو باس له‌وه ده‌که‌ن و ده‌یسه‌لمێنن، که هیچ هۆزێکی عه‌ره‌بی له ناوچه‌ی که‌رکوکدا نه‌بووه، به‌ر له‌وه‌ش له دێر زه‌مانه‌وه باپیرانی کورد له‌م دیووی ڕووباری دیجله‌وه ژیاون، له‌به‌ری ڕۆژهه‌ڵاتی ئه‌و ڕووباره‌دا هه‌مووی کورد بوون، هه‌رچی سامییه‌کانن له‌وبه‌ری ڕووباره‌که‌وه بوون، ته‌نانه‌ت ئه‌و ڕووباره‌یان ناو ناوه خه‌تی جیاکردنه‌وه‌ی ئێمه یان خه‌تی پاراستنی ئێمه، واتا سنووریان ئه‌وێ بووه له‌به‌ر ئه‌وه عه‌ره‌ب به‌هیچ شێوه‌یه‌ک له‌م به‌ری ڕووباری دیجله‌وه نه‌بوون و نه‌ژیاون و ئه‌وێش ووڵاتی کوردان بووه، ئیتر پاش ئه‌وه‌ی که ووڵاته‌که به‌ره‌و پێش ده‌ڕوات و تێکه‌ڵی بازاڕی سه‌رمایه‌داریی ده‌بێت، هه‌ندێ له هۆزه عه‌ره‌به‌کان به‌ره‌و کوردستان هاتوون، ئه‌وانه‌ش هاتنیان په‌یوه‌ندی ته‌نها به له‌وه‌ڕگاوه هه‌بووه و هیچ هۆزێکی عه‌ره‌ب له‌و جێگایانه‌دا نیشته‌جێ نه‌بوون، هیچ دۆکۆمۆنتێک له‌به‌رده‌ستدا نییه، که باس له نیشته‌جێ بوونی پێش وه‌ختی ئه‌وانه بکات له‌م خاکه‌دا، هه‌موویان بۆ له‌وه‌ڕگا هاتوون و پاشان گه‌ڕاونه‌ته‌وه، ته‌نها له ناوه‌ندی سییه‌کاندا که پرۆژه‌ی حه‌ویجه درووست کرا، ئه‌ویش ده‌بوو ئه‌و پرۆژه‌یه که درووست کرا دابه‌ش بکرێت به‌سه‌ر هۆزه کوردییه‌کاندا، چونکه ئه‌وان زیاتر پێویستییان به‌و زه‌وی و زاره‌نه هه‌بوو، تا به‌ته‌واوه‌تیش نیشته‌جێ ببن. هه‌ندێکیان نیمچه‌کۆچه‌ر بوون نه‌ک کۆچه‌ریی ته‌واو، چونکه عه‌ره‌به‌کان کۆچه‌ری ته‌واو بوون. وه‌ک ووتم کورده‌کان ته‌نها له شێوه‌ی نیمچه کۆچه‌ردا بوون،له‌وێدا ته‌نها یاسین هاشمی که نه‌ته‌وه‌په‌رستێکی عه‌ره‌ب بوو، خودی خۆی له بنچینه‌دا عه‌ره‌ب نییه که ڕایه‌ک هه‌یه کورد بووه، یان ڕایه‌کی تر هه‌یه ده‌ڵێت باپیرانیان له ناوه‌ڕاستی ئاسیاوه هاتوون، له ڕاستیدا خۆی عه‌ره‌ب نییه، به‌ڵام توند ڕه‌وێکی عه‌ره‌ب بووه، سوواری ئه‌و شه‌پۆله بوو و هه‌ر ئه‌ویش عه‌ره‌به‌کانی هێنا و ئه‌و زه‌وی و زارانه‌ی دابه‌ش کرد به‌سه‌ر هۆزه‌کانی عوبێد و جبوور و ئه‌وانی تر‌دا. له سه‌رده‌می شێخی نه‌مردا هه‌موو سه‌رۆک هۆزه‌کانی عه‌ره‌بی ئه‌و ناوچانه وه‌ک ئه‌وانه‌ی باسم کرد، زۆر لایه‌نگری شێخ مه‌حموود بوون، پاش ئه‌وه‌ی که شێخ مه‌حمود له شه‌ڕی 1919 دا له شه‌ڕی به‌رده‌قاره‌مان له ده‌ربه‌ندی بازیان شکا و به‌دیل گیرا، ئیتر دوور خرایه‌وه بۆ هندستان، له‌کاتی گه‌ڕانه‌وه‌یدا که له کفرییه‌وه گه‌ڕایه‌وه، یه‌کێ له‌وانه‌ی به گه‌رمی پێشوازیان له شێخی نه‌مر کرد، سه‌ره‌ک هۆزه عه‌ره‌به‌کان بوو، شێخیش له کاتێکدا حکومه‌ته‌که‌ی دامه‌زران، لیژنه‌یه‌کی باڵای دامه‌زراندبوو، له‌و لیژنه‌یه‌دا نوێنه‌ریی ئه‌و هۆزانه‌ی تێدا بووه. ئێمه ده‌توانین شانازیی به‌وه‌وه بکه‌ین. ئێمه ده‌بێت شانازی به‌وه‌وه بکه‌ین، که کورد به شێوه‌یه‌کی کراوه ڕه‌فتاری له‌گه‌ڵ عه‌ره‌به‌کاندا کردووه و به‌لوت به‌رزییه‌وه ڕه‌فتاری نه‌نوواندووه، ئه‌مانه‌ش ده‌بێت له به‌رچاو بگرین. من ته‌نها ئه‌وه ئه‌هێنمه‌وه یاد: کاتێک سه‌رۆکی دادگاییکردنه‌که‌ی شێخی نه‌مر هێرش ده‌کاته سه‌ری، ئه‌ویش یه‌کسه‌ر 14 به‌نده‌که‌ی سه‌رۆک ویڵسن له قۆڵیدا و له ژێر گوله به‌نده‌که‌ی دێنێته ده‌ره‌وه و به فارسی پێ ی ده‌ڵێت: (پده‌ر سوخت من به‌م به‌ندانه خه‌باتم کردووه له ڕێگای مافی نه‌ته‌وه‌که‌ی خۆم) هه‌ستی کوردایه‌تی له‌لای شێخ ئاوابووه و هه‌ستی نه‌ته‌وایه‌تیش وا ده‌بێت ئه‌گه‌ر شاعیر بێت هه‌ستی ناسکی شیعره‌کانی هه‌مووی ته‌عبیر له نه‌ته‌وه‌که‌ی بکات، به‌لای منه‌وه وایه.\nپرسیار: به‌ڵام پێشتر عه‌ره‌ب نه‌هاتوونه‌ته کوردستان و له‌وێ نیشته‌جێ نه‌بوون؟ ئه‌وه‌ی که هه‌یه سه‌ره‌تای داگیرکردن و به‌عه‌ره‌بکردنی ناوچه کوردییه‌کانه؟\nوه‌ڵام : من پێم ووتی که یه‌کێکی وه‌کو(یاسین هاشمی) ئه‌و کاره‌ی کردووه، ئاخر له مێژوودا تۆ ده‌بێت به پێی کات و به پێی شوێن و به پێی سه‌نگ حوکوم به‌سه‌ر خه‌ڵکدا بده‌یت. مه‌لیک فه‌یسه‌ڵ له بیسته‌کاندا که له ساڵی 1933 دا کۆچی دووایی کرد و له‌و کاته‌دا ئه‌و زۆر باش له کوردی ڕووانی بێت و قایل بووبێت له به‌یداخی عێراقدا دوو ئه‌ستێره دابنێت و بڵێت ئه‌و دوو ئه‌ستێره‌یه پێناسه‌ی هه‌ردوو گه‌لی گه‌وره‌ی عێراق (کورد و عه‌ره‌ب)ه که ئێستا ئاڵا بووه به کێشه‌یه‌کی گه‌وره و قبووڵ ناکه‌ن ئه‌وه‌ی کورد ده‌یه‌وێت له‌و ئاڵایه‌دا بێت، که هی سه‌رده‌می سه‌ددامه، به بێ ده‌ستکاریکردن ماوه‌ته‌وه. ئێمه ده‌بێت ئه‌وه‌مان بیر بێته‌وه، که مسته‌فا که‌مالی ئه‌تاتورک چۆن ڕه‌فتاری له‌گه‌ڵ کورددا کردووه، ئه‌بێت ئه‌وه بێنینه‌وه پێش چاوی خۆمان که حه‌مه ڕه‌زا شا و شاکانی په‌هله‌وی له‌و کاته‌دا چۆن ڕه‌فتاریان له‌گه‌ڵ گه‌لی کورددا کردووه. ئێمه پێویسته هه‌موو ئه‌وانه بخه‌ینه ته‌رازوویه‌که‌وه و بیکێشین و به‌ووردی لێکۆڵینه‌وه‌ی له‌گه‌ڵدا بکه‌ین، له‌و قوژبنه‌وه ئێمه حوکم به‌سه‌ر مه‌لیک فه‌یسه‌ڵدا بده‌ین، به‌ڵام ئه‌و شتانه‌ی که مه‌لیک فه‌یسه‌ڵ ئه‌وسا کردوویه‌تی بیهێنیته‌وه بۆ سه‌ده‌ی بیست و یه‌ک، ئه‌مه چۆن ده‌گونجێت ئاخر ئه‌وه شتێکی کۆنه و بۆ ئێستا ده‌ست نادات، به‌ڵام بۆ ڕۆژه‌کانی ڕابووردوو و ڕۆژگاری خۆی ئه‌وه هه‌نگاوێکی گه‌وره بوو.\nپرسیار: بۆ به‌ڕێزتان له‌نامه‌ی دکتۆراکه‌تاندا هه‌وڵتان داوه خیانه‌تکارێکی کورد بهێننه‌وه بۆ ڕیزی شۆڕشگێڕان؟ ئه‌ته‌وێت چی بڵێیت له‌سه‌ر ڕه‌خنه‌کانی ناسر حه‌فید؟\nوه‌ڵام : من ئه‌وانه‌ی که نووسیومن هیچم به بێ به‌ڵگه نه‌نووسیوه،نه‌ک هه‌ر به‌ڵگه ئینگلیزییه‌کان به‌تایبه‌ت بۆ مه‌سه‌له‌ی (موشیری حه‌مه‌ی سڵێمان)دوو جار چوومه‌ته چه‌مچه‌ماڵ و له‌گه‌ڵ که‌ریم ئاغای هه‌مه‌وه‌نددا کۆبوومه‌ته‌وه و هه‌ندێ به‌ڵگه‌شی پێدام، من هه‌ر شتێکم نووسیبێت که ژیان مردنی تێدایه و تا ئه‌و کاته‌ی که کۆچی دووایی تێدا ده‌که‌م بێجگه له خزمه‌ت کردنی گه‌لی کورد هیچ شتێکی تر نامبزوێنێ،من به‌دووای خزمه‌ت کردنی ووشه‌ی کوردی،مێژووی کورد،هه‌ر شتێک په‌یوه‌ندی به‌لایه‌نی چاکه‌ی کورده‌وه بێت ده‌گه‌ڕێم،من عه‌وداڵی ئه‌و شتانه‌م،من هه‌رگیز ڕۆژێ له ڕۆژان پێنووسه‌که‌م به‌کار نه‌هێناوه له باسێکی پێچه‌وانه‌ی ئه‌مانه‌دا،من هه‌میشه کوردایه‌تی له سه‌دا سه‌د له مێشکمدا بووه،ته‌نانه‌ت کاتێک دێینه سه‌ر سه‌رمایه که هه‌ندێک که‌س له‌به‌رده‌م ئه‌م مه‌سه‌له‌یه‌دا لاوازه،من ده‌ڵێم ماڵی کورد هه‌تیوه،هه‌موو که‌سێک خیانه‌تی پێ بکات نابێت کورد خۆی بیکات،چونکه له‌بارێکی ناسکدا ئێمه ئه‌ژیین، ئه‌وه ئه‌وانه‌ن بیروباوه‌ڕی من، جا (موشیری حه‌مه‌ی سڵێمان) ئامۆزای منه؟ یان مامی منه؟ چی په‌یوه‌ندییه‌ک به‌یه‌که‌وه ده‌مانبه‌ستێته‌وه؟، به‌ڵام من سه‌یرم کرد ئه‌و به‌ڵگه‌نامه و دۆکۆمێنتانه‌ی به‌ده‌سته‌وه‌ن نیشانی ده‌ده‌ن که‌وا (موشیری حه‌مه‌ی سڵێمان) تاوان بار نییه له‌و کۆسپه گه‌وره‌یه‌دا، یان له‌و کۆسپه گه‌وره‌یه‌ی که‌وا له بزووتنه‌وه‌کانی شێخ مه‌حموود دا هاتووه،ئه‌بێ ئه‌مه له‌سه‌ری بڕۆم.\nپرسیار: ببووره دکتۆر که پێت ده‌بڕم، (ئه‌حمه‌د ته‌قی و ڕه‌فیق حیلمی و ئه‌حمه‌د خوواجه) که‌من خۆم به‌دوواداچوونم کردووه هه‌موویان باسی خیانه‌تی ئه‌م کابرایه ده‌که‌ن؟\nوه‌ڵام :تۆ ده‌بێت ڕاوه‌ستیت بۆ ئه‌وه‌ی من وه‌ڵامت بده‌مه‌وه،به‌ڵێ من له‌گه‌ڵ ئه‌وه‌دام که ڕه‌فیق حیلمی و ئه‌حمه‌د ته‌قی و ئه‌حمه‌د خوواجه هه‌موویان مامۆستای گه‌وره‌ن و هه‌موویان پایه بڵندن له‌لای که‌مال مه‌زهه‌ر،من زۆر شتیان لێوه فێر بووم،به‌ڵام هه‌موو که‌س قابیلی ئه‌وه‌یه که بکه‌وێته هه‌ڵه‌وه،که‌مال مه‌زهه‌ریش قابیلی ئه‌وه‌یه که بکه‌وێته هه‌ڵه‌وه،له‌وانه‌یه ڕۆژێ له ڕۆژان ئه‌وه ئاشکرا بکرێت که که‌مال مه‌زهه‌ر له‌و بابه‌ته‌دا که‌وتۆته هه‌ڵه‌وه، ئه‌وه چیی تێدایه؟، من هه‌ندێک جار چاو ده‌گێڕمه‌وه به بۆچوونه‌کانی جارانمدا،به‌ڵام کاکه گیان مه‌سه‌له‌ی موشیری حه‌مه‌ی سڵێمان هه‌ڵه‌که له شێخ مه‌حمووده‌وه‌یه،هه‌رچه‌ند له‌لای من شێخ مه‌حموود زۆر زۆر گه‌وره‌یه و سه‌ره‌تای قسه‌کانیشم تۆ ئاگادار بوویت که‌من چۆن به‌هه‌سته‌وه به‌رامبه‌ر به‌و زاته دووام،به‌ڵام ده‌بێت ئه‌وه بزانین که شێخ له‌ده‌ربه‌ندی بازیاندا که‌وته هه‌ڵه‌یه‌کی گه‌وره‌وه،چۆن ده‌بێت ئه‌و شه‌ڕی جه‌بهه‌یی له‌گه‌ڵ سوپایه‌کی گه‌وره‌ی وه‌کو ئینگلیزدا بکات؟ که سوپای ئینگلیز دووه‌م سوپا بوو له جیهاندا له‌و ڕۆژگاره‌دا،چۆن ده‌بێت شه‌ڕی جه‌بهه‌یی له‌گه‌ڵ ئه‌واندا بکات؟ هه‌ڵه‌که لێره‌وه‌یه له شێخ مه‌حمووده‌وه‌یه،ئه‌و که‌وته ئه‌و هه‌ڵه‌یه‌وه،پاشان ئه‌وه‌ی که ژێر ده‌که‌وێت به‌دووای پاکانه‌دا ده‌گه‌ڕێت بۆ خۆی یان بۆ هه‌ڵه‌کانی،ئه‌و ده‌بوو شه‌ڕی چه‌ته‌گه‌ری بکات،ئه‌و کاته‌ی که شێخ مه‌حموودیش شه‌ڕی چه‌ته‌گه‌ری ده‌کرد تووانی زۆرێک له‌داخوازییه‌کانی گه‌لی کورد ده‌سه‌پێنێت به‌سه‌ر ئینگلیزه‌کان و حکومه‌تی مه‌لیک فه‌یسه‌ڵدا،که‌چی ئه‌وه‌تا که ژێر که‌وت دێت و به‌دووای بیانوویه‌کدا ده‌گه‌ڕێت که‌گووایه خیانه‌تی (موشیری حه‌مه‌ی سڵێمان)ه ،جا من ئه‌ڵێم چی؟ ئه‌ڵێم ئه‌وه چ بزووتنه‌وه‌یه‌که،چ حه‌ره‌که‌تێکه،که به خیانه‌تی تاقه کوردێک ئاوا بڕووخێ؟ چۆن وائه‌بێت؟ ئه‌ڵێن جه‌نه‌راڵ فرێزه‌ر ڕێگه‌ی کوردستانی نه‌زانییوه،ئاخر ئه‌مه که‌ی قسه‌یه که ئه‌وترێت؟ ئینگلیزه‌کان بست به بست پێش جه‌نگی یه‌که‌می جیهانی له‌سه‌ده‌ی نۆزده‌وه خاکی کوردستان شاره‌زا بوون و ئه‌زانن،جه‌نه‌راڵ فره‌یزه‌ر پێویستی ی به‌وه بووه که(موشیری حه‌مه‌ی سڵێمان)ڕێگای نیشان بدات تاکو له پشته‌وه له شێخ مه‌حموود بدات؟ که‌ی ئه‌و چووه له پشته‌وه له شێخ مه‌حموود بدات؟هه‌ر که فڕۆکه‌کان هاتن ئه‌وه بوو به‌رگه‌ی نه‌گرت و گه‌ڕایه‌وه تاسڵوجه،من ئه‌ڵێم ئه‌و هه‌ڵانه‌ی که سه‌رۆکه‌کانیش کردوویانه ئه‌بێت ئێمه ده‌ست نیشانیان بکه‌ین و که‌ڵکیان لێ وه‌ر بگرین،ئه‌گینه دیسان دووپاتی ئه‌که‌مه‌وه که(موشیری حه‌مه‌ی سڵێمان) به نیسبه‌ت منه‌وه هه‌ر هیچ نییه،هه‌ر نایناسم،هه‌ر نازانم کێیه؟ وێڕای ئه‌وه دووکوڕی حه‌مه‌ی سڵێمان پێشمه‌رگه‌ی زۆر زۆر دڵسۆزن له‌وه‌ته‌ی شۆڕشی ئه‌یلول ده‌ستی پێ کردووه له کوردستانا،ئاخر ئه‌مانه‌ش ده‌بێت له‌به‌رچاو بگرین،ئیتر ئه‌وه بابه‌ته‌که‌ی منه،ئه‌گه‌ر ده‌ست ده‌دات بۆ مێژوو ئه‌واباشه،ئه‌گه‌ر نا ئه‌وه گوێ ی مه‌ده‌نێ و بیخه‌نه ئه‌و لاوه.\nپرسیار: تاکوێ جیاوازی ده‌که‌یت له‌نێوان دۆکۆمێنته ئینگلیزییه‌کان سه‌باره‌ت به شۆڕشی شێخ مه‌حموود که تۆ پشتیان پێ ده‌به‌ستی و ئه‌و دۆکۆمۆنتانه‌ی (که‌ی جی بی) که دکتۆر که‌مالی سه‌ید قادر به‌کاری هێناون سه‌باره‌ت به بارزانی؟\nوه‌ڵام: ئێمه له سه‌ره‌تای دانیشتنه‌که‌ماندا باسی به‌ڵگه نامه‌مان کرد و ووتمان به‌ڵگه‌نامه زۆر بایه‌خی هه‌یه و من چه‌ند نموونه‌یه‌کم بۆ هێنانه‌وه که به‌ڵگه نامه چه‌ند به‌نرخه؟ئه‌وه قه‌ناعه‌تی ته‌واوی منه،به‌ڵام توێژه‌ر ده‌بێت خۆی ئاغای نووسینه‌که‌ی خۆی بێت،ته‌نانه‌ت به‌ڵگه‌نامه‌ش له‌گه‌ڵ ئه‌و هه‌موو بایه‌خه‌دا تۆ نابێت ببیت به‌کۆیله‌ی به‌ڵگه‌نامه،پێویسته به‌جۆرێک له‌گه‌ڵ به‌ڵگه‌نامه‌دا ڕه‌فتار بکه‌یت که لێکی بده‌یته‌وه و هه‌ڵی سه‌نگێنی ئینجا بێیت و به‌کاری بهێنی به‌و جۆره‌ی که خۆت شیی ده‌که‌یته‌وه و که:ڵکی لێ وه‌رده‌گریت له‌سه‌ر ئه‌ساسی قه‌ناعه‌ت،با بڵێین ئێمه به‌ڵگه‌نامه‌مان هه‌یه و زۆریش بایه‌خیان هه‌یه و دووکه‌س بهێنین که که‌سێکیان فه‌ره‌نسی و که‌سێکی تریان ئینگلیز(لۆرانس ئینگلیز) و (غۆرۆ فه‌ره‌نسی که‌له سووریا بووه که به‌داخه‌وه ڕه‌نگه ناوه‌که‌م لێ تێک چوو بێت و بکه‌ومه هه‌ڵه‌وه به‌ڵام پێم وایه غۆرۆیه) بێین و داووا له‌هه‌ردووکیان بکرێت که یه‌کێکیان ئینگلیز و ئه‌وی تریان فه‌ره‌نسی،دوو به‌ڵگه‌نامه‌ی جیاواز بنووسن ده‌رباره‌ی مه‌لیک فه‌یسه‌ڵی یه‌که‌م،هه‌ردووکیان له‌خاڵه سه‌ره‌کییه‌کاندا یه‌ک ده‌گرنه‌وه،چونکه مه‌لیک فه‌یسه‌ڵ خاڵی ئیجابی و سه‌لبی هه‌یه و ئه‌وانیش موته‌فیقن له‌سه‌ری،به‌ڵام بمانه‌وێ و نه‌مانه‌وێ هه‌ستی دوشمنایه‌تی ی غۆرۆ یان گۆرۆ به‌رامبه‌ر مه‌لیک فه‌یسه‌ڵ نیشان ئه‌دات چونکه مه‌لیک فه‌یسه‌ڵ فه‌ره‌نسییه‌کانی له سووریا ده‌رکردله‌به‌ر ئه‌وه فه‌ره‌نسییه‌کان ڕقیان لێیه‌تی،غۆرۆ و ئه‌وان دوورخرانه‌وه،به‌ڵام لۆرانس وه‌کو برای مه‌لیک فه‌یسه‌ڵی یه‌که‌م وابوو و هه‌تا له‌به‌ر خاتری مه‌لیک فه‌یسه‌ڵ دینی عه‌ره‌بی له‌به‌ر کردبوو و ناویان نابوو لۆرانسی عه‌ره‌ب،له‌به‌ر ئه‌وه له‌و دوو به‌ڵگه‌نامه‌یه‌دا هه‌ست به جیاوازی ده‌که‌یت،که‌واتا نووسه‌ر ده‌بێت ئاگای له‌خۆی بێت،ئه‌بێت ئاگای له به‌ڵگه‌نامه‌کان بێت و چ به‌ڵگه‌نامه‌یه‌ک به‌کار ده‌هێنێت،ته‌نانه‌ت به‌ڵگه‌نامه ته‌زویر ده‌کرێت،ئێمه ئه‌بێت به‌ڵگه نامه‌که‌ی هیتله‌رمان بیر بێت.ئه‌وه‌ی که هیتله‌ر په‌رله‌مانی سووتان و وویستی بیهێنێ به‌سه‌ر کۆمۆنیسته‌کاندا،که‌چی له‌دووییدا ده‌رکه‌وت که خۆی ئه‌و پیلانه‌ی داڕشتووه و ده‌ریش که‌وت که هه‌ر خۆی ئه‌و به‌ڵگه‌نامانه‌ی درووست کردووه،جا به‌نیسبه‌ت مه‌لا مسته‌فای بارزانه‌وه من قه‌ت ناتوانم قه‌ناعه‌ت بکه‌م که نه‌ک پیاوی ڕووس به‌ڵکو پیاوی هیچ لایه‌ک بووبێ،مه‌لا مسته‌فای بارزان ئه‌گه‌ر خراپ بێت زۆر به باشی من په‌لاماری مه‌لا مسته‌فای بارزانیش ئه‌یه‌م،هه‌ندێک شتی سه‌یرت بۆ ده‌گێڕمه‌وه،مه‌لا مسته‌فه‌ی بارزان چه‌ند پڕوپاگه‌نده‌ی بۆکرا که پیاوی ئیسرائیله،که‌واته ئه‌بێت دان به‌وه‌شدا بنێین که ئه‌و پیاوی ئیسرائیل بووه.\nپرسیار: مه‌به‌ستت ئه‌وه‌یه که بارزانی ده‌ڵێت (من له پێناوی گه‌له‌که‌مدا ده‌ستی شه‌یتانیش ماچ ده‌که‌م)؟\nوه‌ڵام : ئه‌مه یه‌کێکه له‌و شتانه‌ی که بۆ ئه‌و پیاوه ده‌نووسرێت،به‌داخه‌وه من له‌وه‌ش زیاتر ئه‌ڕۆم و ئه‌ڵێم خۆزگه پیاوی ئیرائیل بووایه،خۆ ئه‌گه‌ر پیاوی ئیسرائیل بووایه قه‌ت ئه‌وانه‌ی به‌سه‌ر نه‌ئه‌هات،به‌ڵام ئه‌و قه‌ناعه‌تی وابوو و ته‌نانه‌ت بنه‌ماڵه‌ی بارزانییه‌کان باوه‌ڕیان وابوو که له‌ڕێگه‌ی (سوڵتان عه‌بدولحه‌میده‌وه) شتێک بۆ کوردبکه‌ن، به‌ڵام بۆیان نه‌کرا و له دوواییدا شێخ عه‌بدولسه‌لام و ئه‌وان وایان بیر کرده‌وه که‌وا له‌وانه‌یه له‌ڕێگای ئیتیحادیه‌کانه‌وه بتوانێت وه‌ک ئیتیحادی ته‌ره‌قی،که‌چی ئیتیحادی ته‌ره‌قیش شێخ عه‌بدولسالامی کوشت له ساڵی 1909 له موسڵ،دووای ئه‌وه هاتنه سه‌ر ئه‌و قه‌ناعه‌ته‌ی که له ڕێگای ئینگلیزه‌وه ئه‌توانن شتێک بۆ کورد بکه‌ن،دیسان بۆیان نه‌کرا،ئه‌مه نه‌ک له‌به‌ر ئه‌وه‌ی که ئینگلیز نایه‌وێت بیکات،کاکه ئه‌مه سیاسه‌ته،سیاسه‌تی ده‌وڵه‌تی گه‌وره بیر له ئاره‌زووی میلله‌تانی تر ناکاته‌وه بیر له مه‌سڵاحه‌تی خۆی ئه‌کاته‌وه،مه‌سڵاحه‌تی ئه‌و له‌و کاته‌دا ته‌حه‌مولی ئه‌وه‌ی نه‌ئه‌کرد که دوشمانایه‌تی سێ میلله‌ت بۆ خۆی درووست بکات،عه‌ره‌ب و تورک و عه‌جه‌م،ئینگلیز موسته‌عید نه‌بوو له‌به‌ر خاتری کورد ئه‌وه بکات نه‌ک له‌به‌ر ئه‌وه‌ی که کوردی خۆش نه‌ده‌ویست به‌ڵکو کوردیان خۆش ده‌ویست خۆ ئه‌گه‌ر یه‌ک به‌یه‌ک پرسیاریان لێ بکه‌یت ئه‌وا دڵنیا ده‌بین که کوردیان خۆش وویستووه،پاش ئه‌وه‌ی که مه‌لا مسته‌فا هیچ ده‌رفه‌تێکی بۆ نه‌مایه‌وه و ڕای کرد بۆ مهاباد و له‌وێوه ڕێگه‌یان داو پاشان په‌ڕییه‌وه بۆ ووڵاتی سۆڤێت و په‌نای برده به‌ر ووڵاتی سۆڤێت،وای چاوه‌ڕوان ده‌کرد که له ڕێگای سۆڤێته‌وه مه‌سه‌له‌ی کورد چاره‌سه‌ر بکات.\nپرسیار: له‌کوێ بارزانی ڕوتبه‌ی جه‌نه‌راڵی وه‌ر گرت؟ هیچ په‌یوه‌ندییه‌کی به سۆڤێته‌وه هه‌یه؟\nوه‌ڵام :نه‌خێر په‌یوه‌ندی به‌سۆڤێته‌وه نییه ئه‌و ڕوتبه‌ی جه‌نه‌راڵی ی له کۆماری مهاباد وه‌رگرتووه،ئه‌و شانازی به‌وه‌وه ئه‌کرد که ئه‌ی ووت من سه‌ربازێک ده‌بم له کۆماری مهاباد دا و ڕوتبه‌ی جه‌نه‌راڵیان داپێ ی و پێویستیشیان به‌وه بوو،ئێوه سه‌د ده‌ر سه‌د له‌و کاته‌دا له‌دایک نه‌بووبوون و ئه‌و ڕه‌سمه‌ی که بارزانی به وێنه‌ی جه‌نه‌راڵی یه‌وه گرتبووی له کوردستاندا به‌دزییه‌وه ده‌یانفرۆشت و پاره‌یان پێ کۆده‌کرده‌وه بۆ پارتی دیموکراتی کوردستان،به‌واتای هێنده له‌لای کورد پیرۆز بوو،ئه‌گینا ئه‌و ئه‌وه‌ی به خه‌یاڵدا نه‌هاتووه،پاشان سۆڤێتییه‌کان به‌پێ ی به‌ڵگه‌نامه به‌پێ ی ئاگاداری خۆم چونکه له‌وێ دیده‌نیم کردووه له‌گه‌ڵ زۆر که‌سدا و له‌گه‌ڵ کورده‌کانی ئێران که‌له‌وێ بوون و په‌نابه‌ر بوون له ووڵاتی سۆڤێت،که ئه‌په‌ڕێته‌وه ئه‌و پیاوانه دوواکه‌س بوو په‌ڕییه‌وه خۆ ئه‌مه کابرایه‌کی ئێرانی نوسیوێتی،که ئه‌په‌ڕێته‌وه گومانی لێ ده‌که‌ن و ئه‌یخه‌نه ژێر چاودێرییه‌وه چونکه زه‌مانی ستالین بوو و گومانیان له هه‌موو که‌سێک ده‌کرد،ستار ئه‌لحه‌دیدی بوو(شورای پۆڵایی) تاکو ستالین مرد هه‌ر به‌هان شێوه ڕه‌فتاریان له‌گه‌ڵدا کردووه،ته‌نانه‌ت له‌گه‌ڵ (باگیرۆف) ئه‌وه‌ی ئازه‌ربایجان زۆر زۆر ڕقیان لێ ی ده‌بۆوه له‌گه‌ڵ مه‌لا مسته‌فادا،خۆی که هاته‌وه هه‌رگیز باسی ئه‌و شتانه‌ی نه‌ده‌کرد،من که‌چووم بۆ ووڵاتی شووره‌وی ئه‌و شتانه‌م زانی،ئه‌ی ئافه‌رین که باسی ئه‌و شتانه‌ی نه‌کرد خۆ ئه‌گه‌ر باسی بکردایه هه‌موو میلله‌تی کورد ڕقیان له سۆڤێت هه‌ڵئه‌ستا،ئه‌و کاتێک له سۆڤێت بوو سوکایه‌تیان پێ ده‌کرد ته‌نانه‌ت ناردوویانه بۆ کۆڵخۆز و قه‌سابییان پێ کردووه و پیاوه‌کانی خۆی قبوڵیان نه‌کردووه و خستوویانه‌ته سه‌ر ته‌وقی سه‌ریان و خۆیان چوون له‌بری ئه‌و ئیشیان کردووه،هه‌تا خرۆشۆف دێت و پاش ئه‌وه‌ی شۆڕشی 14ی گه‌لاوێژ ڕووی دا ئینجا ئاوڕیان له مه‌لامسته‌فا دایه‌وه و بایه‌خیان پێ یدا و به بایه‌خیشه‌وه گه‌ڕایه‌وه،پاش ئه‌وه ئه‌گه‌ر مه‌لا مسته‌فا پیاوی(که‌ی جی بی)بێت بۆ ئه‌بێت بێته‌وه و کێشه بۆ عه‌بدولکه‌ریم قاسم درووست بکات به هاندانی ئه‌وان،به پێچه‌وانه‌وه خواخوایان بوو به‌هه‌ر شێوه‌یه‌ک بێت کورده‌کان له‌گه‌ڵ عه‌بدولکه‌ریم قاسمدا ڕێک بکه‌ون چونکه کۆمۆنیسته‌کان زۆر به‌گه‌رمی پاڵپشتی عه‌بدولکه‌ریم قاسمیان ئه‌کرد،له‌به‌ر ئه‌وه من ناتوانم قه‌ناعه‌ت به‌وه بکه‌م که ئه‌و شتانه وایه.\nپرسیار: دکتۆر من سه‌رله‌نوێ دێمه‌وه سه‌ر دۆکۆمۆنته‌کان،لاوێکی کورد کاتێک که دۆکۆمۆنتێکی له‌و شێوه‌یه‌یه‌ی دێته به‌رده‌م به‌لایه‌وه کارەساتێکە که سه‌رکرده‌که‌ی ئه‌و باوه‌ڕی پێیه‌تی و له‌لای خۆی قودسییه‌تی داوه‌تێ جاسووسێک بووبێت؟\nوه‌ڵام : من پێم ووتی،به‌ڵام دڵنیام ئه‌وه‌ی ئێوه له په‌رۆشیتانه‌وه‌یه به‌رامبه‌ر به نه‌ته‌وه‌که‌تان و حه‌ز ناکه‌ن شتی وا ڕووی دابێت،به‌ڵام من پێم ووتن که له مێژوودا ته‌نانه‌ت به‌ڵگه‌نامه‌ش ته‌زویر کراوه، ئه‌وه نه جارێک و نه‌دوو جار و نه سێ جار و گه‌لێ جار ئه‌و کاره کراوه،وێڕای ئه‌وه پێم ووتیت ئه‌بێ نووسه‌ر و مێژوونووس مه‌نتیق به‌کار بهێنێت لێکدانه‌وه‌ی خۆی به‌کار بهێنێت،ته‌حلیل به‌کار بهێنێت،من ئه‌و زانیاری و ئه‌و شتانه‌ی که کۆم کردوونه‌ته‌وه و ئاگام لێیانه ئه‌وانه قه‌ت مه‌ودای ئه‌وه‌م نادات یان ڕێگای ئه‌وه‌م نادات که دان بنێم به‌و به‌ڵگه‌نامانه‌دا،وا ته‌سه‌ور ئه‌که‌م که ئه‌و به‌ڵگه‌نامانه مومکین نییه،ته‌سه‌ور ئه‌که‌یت که یه‌کێکی کوردی ئێران که مه‌یلی کۆمۆنیسته‌کانی هه‌بوو و ناوی ناهێنم و مامۆستایه‌کی زیره‌ک و ڕێک و پێک بوو،به‌ڵام زۆر زۆر له‌گه‌ڵ تووده‌دا ڕۆیی بوو و یه‌کێ بوو له‌و قوتابیانه‌ی که کۆماری مهاباد ناردنی بۆ خوێندن،ئاخر 50-60 قوتابیان نارد،هه‌ر زوو سۆڤێتییه‌کان تێ ی گه‌یشتن که ئه‌و زۆر لایه‌نگریانه و سه‌ر به تووده‌یه، بیرت نه‌چێت کاتی خۆی که مه‌لامسته‌فا په‌ڕییه‌وه له ئاراس چوو بۆ باکۆ بۆ ئازه‌ر بایجان، باگیرۆف ده‌عوه‌تی کردبوو و ده‌یان خوواردنی ڕه‌نگاوڕه‌نگی بۆ ئاماده کردبوو ئه‌مه سه‌دان جار بۆیان گێڕاومه‌ته‌وه ئه‌و ده‌ستی نه‌بردبوو بۆ خوواردنه‌که و ووتبووی قوربان من چۆن ده‌توانم نان بخۆم که 500 تا 600 که‌سم له‌گه‌ڵدایه که مردوون له‌برسا و من لێره دابنیشم و گۆشتی ئاسک بخۆم و ماسی بخۆم جا باگیرۆف نه‌وعێ بوو وه‌کو ستالین و پاشان هه‌ڵواسرا به تۆمه‌تی خراپه‌کاری و خیانه‌ت،ئه‌مه قسه‌ی باگیرۆفه جا ئه‌و براده‌ره خۆی وا نیشان نه‌دابوو که وا ئه‌و کورده،به‌ڵام مه‌لا مسته‌فا هه‌ستی پێ کردبوو و زانیبووی که کورده،ئه‌و مامۆستایه خاڵێکی پێوه‌بوو ،جا ئه‌و خوا عافووی کات کۆچی دووایی کرد له به‌ندیخانه‌کانی مه‌لاکانی ئێران،دووایی مه‌لا مسته‌فا جوابی بۆ ناردبوو و پێ ی ووتبوو(وه‌ڵڵاهی ئه‌و خاڵه‌شی لاببات من هه‌ر ئه‌یناسمه‌وه و هه‌ر به‌و پیاوه‌ی سۆڤێتی دائه‌نێم که هاتبوو قسه له من ده‌ربهێنێت،ئه‌و ته‌نانه‌ت به‌کوردی قسه‌ی له‌گه‌ڵ بارزانیدا نه‌کردبوو،ئیتر چ ئیحتیاجییه‌کی به‌وه هه‌یه که ئه‌و جۆره ڕه‌فتارانه بکات،دیسان ئه‌وه ته‌نها دوشمنانی کورد ئه‌و قسانه‌یان پێخۆشه،ئه‌و شتانه‌ی که ئه‌ووترێت به‌رامبه‌ر به ڕه‌هبه‌رانی کورد ته‌نها دڵی دوشمنان خۆش ده‌کات،باوه‌ڕ ناکه‌م که کوردێکی دڵسۆز ئه‌وه‌ی پێخۆش بێت.\nپرسیار: ڕۆشنبیرانی کورد له‌و بڕوایه‌دان که بنه‌ماڵه‌ی بارزانی سه‌رکردایه‌تی شۆڕشی کوردیان ئیستیغلال کردووه بۆ مه‌به‌ستی خۆیان،تا کوێ له‌گه‌ڵ ئه‌م ڕایه‌دایت؟\nوه‌ڵام : من هه‌میشه ئه‌یڵێم و ئه‌یڵێمه‌وه که سه‌رکرده کورده‌کان باره‌که‌یا‌ن یه‌کجار گران و قورسه،هه‌ر ڕێگه‌یه‌کیان گرتبێتبه‌ر،من دڵم به‌قه‌د دنیایه‌ک خۆش بوو که عه‌لی حه‌سه‌ن مه‌جید له‌ته‌له‌فزیۆندا ده‌نگه‌که‌یان لێدایه‌وه که ئه‌ڵێت مام جه‌لال جوابی بۆ نارووم و ده‌ڵێت(تکات لێ ئه‌که‌م چی ئه‌ڵێیت ئێمه ئه‌یکه‌ین واتا دووره‌په‌رێزی هه‌ڵده‌بژێرین بزووتنه‌وه‌ی خۆمان ڕائه‌وه‌ستێنین ته‌نها خه‌ڵکه‌که ڕاپێچ مه‌که‌ن،ته‌نها کوردستان له کورد خاڵی مه‌که‌نه‌وه)ئه‌زانی ئه‌مه دوشمنه‌که‌ته ئه‌و قسه‌یه ئه‌کات و ئه‌یگێڕێته‌وه،به‌لای منه‌وانێ هه‌موو ڕابه‌ره کورده‌کان باریان یه‌کجار گرانه له ڕۆژگارێکی دژوار و سه‌ختا کار ئه‌که‌ن،هه‌موویان دڵسۆزی کوردن به‌لای منه‌وه ته‌نها خه‌می ئه‌وه‌مه که شه‌ڕی براکوژی نه‌بێته‌وه،نه‌ک شه‌ڕی براکوژی چونکه کورد ناوی نه‌نا شه‌ڕی براکوژی به‌ڵکو ناوی نا شه‌ڕی خۆ کوژی ئه‌و شه‌ڕه شه‌ڕی خۆکوژی بوو که‌له نێوان پارتی و یه‌کێتیدا ڕووی دا،ئێستا ئه‌وه زۆر زۆر گه‌وره‌یه که جه‌لال تاڵه‌بانی سه‌رکۆماری عێراقه له‌کاتێکدا که سه‌ددام حوسێن لێبووردنی گشتی بۆ هه‌موو عێراقییه‌ک ده‌رکرد به‌ته‌نها مام جه‌لالی لێ کرده ده‌ره‌وه،ئه‌مه که‌م نییه که کاک مه‌سعود و مام جه‌لال زۆر به‌ڕێزه‌وه ته‌عامول له‌گه‌ڵ یه‌کتریدا ده‌که‌ن،هه‌ر بۆیه ئێستا ئه‌یبینین که کێ هه‌یه ڕووی نه‌کردبێته کوردستان،هه‌موو گه‌وره‌پیاوانی دنیا ڕوویان کردۆته کوردستان،یه‌کێ له‌وانه (رایس) ی وه‌زیری خارجی ئه‌مریکا به‌تایبه‌تی سه‌ردانی سه‌رکرده‌کانی کورد ده‌کات له کوردستاندا،ئه‌مه گه‌وره‌ترین هه‌نگاوه له مێژووی کورددا،ئێمه گه‌یشتینه حاڵه‌تی پاکتاو کردن و نه‌مان و له پێناوی مانه‌وه‌دا کۆششمان کردووه،که‌چی ئێستا سه‌رکۆماری پێشووی لوبنان سه‌ردانی مه‌سعود بارزانی ده‌کات،وورده هه‌ڵه ده‌بێت به‌ڵام ووته‌یه‌کی جوانی لینین هه‌یه که ئێمه له‌گه‌ڵ مارکسیه‌تدا بین یان نا ده‌بێت هه‌میشه بیگرینه گوێ که ده‌ڵێت(من لایعمل لایغلگ) کاممان هه‌یه نه‌که‌وتنێتینه هه‌ڵه‌وه یان با ووته‌که‌ی حه‌زره‌تی بێنینه‌وه پێش چاوی خۆمان که ووتی( ئه‌و که‌سه با ده‌ست هه‌ڵبڕێت که ئه‌ڵێ گوناحم نه‌کردووه) کێ هه‌یه گوناحی نه‌کردبێت؟،کێ هه‌یه هه‌ڵه‌ی نه‌کردبێت له ژیانیدا؟،به‌ڵام ده‌بێت ئێمه بارودۆخی کورد ستان هه‌ڵسه‌نگێنین،ئێستا هه‌موو دوشمنانی کوردستان ده‌یانه‌وێت ئه‌م تاقی کردنه‌وه‌یه‌ی کوردستان سه‌رونگون بێت،کۆسپی گه‌وره‌ی بکه‌وێته‌ڕێ،ئێمه ده‌بێت ئاگامان له‌و شتانه بێت.\nپرسیار: به‌ڕێزتان وه‌کو مێژوونووسێک تاکو کوێ چاره‌سه‌ری کێشه‌ی کورد له عێراقدا به فیدراڵییه‌وه ده‌به‌ستیته‌وه؟\nوه‌ڵام :من هه‌میشه ئه‌وه‌م ووتووه و ئه‌یڵێمه‌وه که ئه‌و کورده‌ی خه‌ون به سه‌ربه‌خۆیی کوردستانه‌وه نه‌بینێت ئه‌وه کورد نییه،له دایک و باوکی خۆی له‌دایک نه‌بووه،ئه‌مه ده‌بێت خه‌ونی هه‌موو کوردێک بێت،به‌ڵام تۆ ده‌بێت مافی چاره‌ی خۆت هه‌بێت،منه‌تی که‌سی نییه که فیدراڵییه‌ت هه‌یه،ئه‌وه به خه‌بات و خوێنی ڕۆڵه‌کانی ئه‌م گه‌له به‌رهه‌م هاتووه،کاتێ ئه‌مه چه‌سپاوه و مافی چاره‌نوسیش چه‌سپاوه که‌واته ڕۆژێک له‌ڕۆژان ده‌وڵه‌تی کوردیش داده‌مه‌زرێت،ئه‌مه له‌سه‌دا سه‌د بڕوام وایه که داده‌مه‌زرێت جا ئه‌مڕۆ بێت یان سبه‌ینێ کێشه‌یه‌ک نییه،من نایه‌م بچمه مه‌یدانێکه‌وه که زیان به‌گه‌له‌که‌م بگه‌یه‌نم،تۆ بڵێ ی مام جه‌لال و کام مه‌سعود له که‌مال مه‌زهه‌ر زیاتر حه‌ز نه‌که‌ن که ده‌وڵه‌تی کوردی دابمه‌زرێت و ئه‌وان سه‌رۆکی ده‌وڵه‌ته‌که بن؟به‌ڵام ئه‌وه‌ی که که‌مال مه‌زهه‌ر ده‌یڵێت ئه‌وان له‌پۆسته‌که‌ی خۆیاندا ناتوانن بیڵێن،به‌ڵام ئه‌مه له‌ناخی ده‌رونیاندایه،زۆر لایه‌ن هه‌یه دژی کوردن و به توندڕه‌وی له قه‌ڵه‌م ده‌ده‌ن به‌ڵام ئه‌مه ته‌نها بۆ ئه‌وه‌یه که کورد له ئینگلیز و ئه‌مریکا دووربکه‌ونه‌وه و دوشمنان به سه‌ربه‌ستی په‌لاماری کوردبده‌ن و ئه‌وه‌ی ئێستا هه‌یه له‌ناوی به‌رن.\nپرسیار: ئێمه که دێینه سه‌ر باسی ده‌وڵه‌ت ده‌ڵێن خه‌ون،چۆن ده‌کرێت ئه‌م خه‌ونه بکه‌ین به واقیع؟\nوه‌ڵام : نا ئه‌وه خه‌ون نییه به‌ڵکو ته‌نها ته‌عبیرێکی ئه‌ده‌بییه.\nپرسیار:سه‌رکرده‌یه‌کی مرۆڤ کوژی وه‌ک سه‌ددام که ده‌ستی سووره به‌خوێنی گه‌لانی عێراق له‌پاش له‌سێداره‌دانی عه‌ره‌ب کردیه قاره‌مان،له‌گه‌ڵ به‌قاره‌مان کردنیدا چی ده‌ڵێیت؟\nوه‌ڵام :مێژوو هه‌رگیز ناخه‌ڵه‌تێندرێت،به ڕاستی و وه‌ک خۆی ده‌مێنێته‌وه و ڕۆژێک حه‌تمه‌ن خۆی ده‌سه‌پێنێت،هه‌ڵه کرا و نه‌بووه به قاره‌مان،له‌لای که‌سانێک بووه قاره‌مان که نموونه‌ی ڕه‌فتاره‌کانی ئه‌ون و خۆیان له‌و چاره‌نووسه ئه‌ترسن،(میرابۆ) که‌ئه‌مه یه‌کێ بووه له سه‌رکرده‌کانی شۆڕشی گه‌وره‌ی فه‌ره‌نسی و له‌په‌رله‌ماندا بوو و قسه‌یه‌کی زۆر جوانی کرد له کاتێکدا که لویسی شانزه هاته په‌رله‌مان و ووتاره‌که‌ی خۆی خوێنده‌وه به تڕوفیزێکه‌وه و هه‌رواش چووه ده‌رێ،پاشان ڕه‌ئیسی ته‌شریفات هات و ووتی ئیتر کۆتایی هات کۆبوو نه‌وه‌که‌تان و بڕۆن واتا ماڵئاوایی لێ کردن که‌چی ئه‌و هه‌ستایه سه‌رپێ و به‌ده‌نگێکی جوان ووتی(اژهب وقل لسیدک اننا هنا مجتمعون بارادە الڕمە ولن نبرح مکاننا ڕلا علی ڕسنە الحرە) ئه‌زانی ئه‌م قسه‌یه مانای چییه و چه‌ند به‌قیمه‌ته،که‌میرابۆش نه‌خۆش که‌وت فه‌ره‌نسا هه‌مووی نه‌خۆش که‌وت،شه‌وو ڕۆژ ئه‌چوون ئه‌چوون ئه‌یانپرسی ماوه یان کۆچی دووایی کردووه،نازناوێکی تازه‌شیان بۆ دانابوو و ناویان نابوو جگه له(خگیب الپورە) دووای ئه‌و قسانه‌ی که کردی پێیان ئه‌وت(قلب الپورە ینبپ) واته دڵی شۆڕش هه‌ر لێ ده‌دات>که کاتێکیش کۆچی دووایی کرد به‌جۆرێک بردیان بۆ گۆڕستانی تێکۆشه‌رانی شۆڕشی فه‌ره‌نسی که پێش هه‌موو که‌سێک ده‌رگای ئه‌و گۆڕستانه بۆ میرابۆی کرایه‌وه،هه‌موو فه‌ره‌نسه بۆی گریا و ته‌واوی ئه‌وانه‌ی که له ده‌ورووبه‌ری پاریس بوون به‌شدارییان کرد له مه‌راسیمی به‌خاک سپاردنیدا،پاش ماوه‌یه‌کی زۆر له‌دووای ئه‌وه‌ی لویسی شانزه گیراو ماریا ئنتۆنێت له سێداره درا،بیریشم نه‌چێت که میرابۆ نه‌ختێک له‌به‌رده‌م مادده‌دا لاواز بوو و حه‌زی له ژیان ئه‌کرد،میرابۆ له ژێره‌وه په‌یوه‌ندییه‌کی له‌گه‌ڵ لویسی شانزه و ماری ئه‌نتۆنیۆتدا درووست کردبوو،هه‌ر ئه‌و کۆمه‌ڵه خه‌ڵکه‌ی که دوێنێ به‌چاوی پڕ له‌فرمێسکی خوێنینه‌وه به‌ره‌و گۆڕستانی شه‌هیدانیان برد،هه‌ر ئه‌وان چوون له‌گۆڕ ده‌ریان هێناو پاشماوه‌ی ئێسک و پروسکه‌که‌یان سوتان و ناردیان بۆ گۆڕستانی تاوانباران،له‌به‌ر ئه‌وه که‌س ناتوانێت تاسه‌ر مێژوو هه‌ڵبخه‌ڵه‌تێنێ چونکه مێژوو حوکمێکی ڕه‌وایه و ئه‌مڕۆ نه‌بێت سبه‌ینێ هه‌ر ده‌رئه‌که‌وێت،جا با ئه‌وه بکرێت به‌قیاس بۆ هه‌موو قسه‌کانی تریشم،دیسانیش تیکراری ده‌که‌مه‌وه که ڕه‌نگه ڕۆژێک له ڕۆژان ده‌ربکه‌وێت که موشیری حه‌مه‌ی سڵێمان خیانه‌تکار بووه،قه‌یچێکه ڕنگه من وه‌ک هه‌ر مێژوونوسێکی تر بکه‌ومه هه‌ڵه‌وه،به‌ڵام خۆ ده‌بێت ئه‌و لایه‌نانه‌ی تر بگیرێته به‌رچاو که شێخ مه‌حموود نه‌ده‌بوو ئه‌و هه‌ڵه‌یه بکات هه‌رچه‌نده هه‌میشه له قوڵایی دڵما ئه‌ژی،من کتێبێکم هه‌یه به‌ناوی(چه‌ند لاپه‌ڕه‌یه‌ک له مێژووی گه‌لی کورد)برای دڵسۆز مامۆستا عه‌بدووڵا زه‌نگه‌نه که ئه‌و ووتاره‌کانی کۆکرده‌وه و له کتێبێکی 700لاپه‌ڕه‌ییدا ئه‌و کتێبه دوو له‌سه‌ر سێ ی هه‌موو باس له شێێ مه‌حموود ده‌کات و هه‌مووی به‌رگری له شێخ مه‌حموود ده‌کات که چه‌ندین به‌ڵگه‌نامه‌م تێدا به‌کار هێناوه بۆ داکۆکی کردن له خه‌باتی ڕه‌وای شێخ مه‌حم،وود،به‌ڵام ئه‌وه ناگه‌یه‌نێ که شێخ مه‌حموود که‌وتۆته هه‌ڵه‌یه‌کی گه‌وره‌وه و که نه‌ئه‌بوو بچێت شه‌ڕی جه‌بهه‌یی بکات له‌گه‌ڵ حکومه‌تێکی گه‌وره و گراندا و ده‌بوو شه‌ڕی چه‌ته‌گه‌ری بکات،من ئاوا سه‌یری ئه‌و ڕووداوانه ده‌که‌م.\nپرسیار: ئایا کابرایه‌کی وه‌ک مه‌عمه‌ر قه‌زافی هه‌قی خۆی نییه که تازییه‌بار بێت بۆ سه‌ددام،سه‌ددام خزمه‌تی عرووبه‌ی نه‌ده‌کرد؟\nوه‌ڵام :نه‌خێر سه‌ددام حوسێن زه‌ره‌ری زۆر له عه‌ره‌ب و له عێراق دا،من شتێک ده‌ڵێم که ده‌زانم زۆر که‌س پێ ی ناخۆشه،سه‌ددام حوسێن کابرایه‌کی زۆر زیره‌ک بوو به‌ڵام به‌داخه‌وه زیره‌کییه‌که‌ی ته‌رخان نه‌کرد بۆ ڕێگای خێر،ئه‌و پیاوه ئه‌یتوانی عێراق بگه‌یه‌نێته پایه و مه‌قامێک که هه‌رگیز نه‌ده‌بوو ڕۆژێک له ڕۆژان ئه‌مریکا بێت و داگیری بکات،ده‌یتوانی به‌بێ یارمه‌تیدانی هیچ لایه‌نێک وه‌کو ئیماراتی لێ بکات،چونکه عێراق ووڵاتێکی ده‌وڵه‌مه‌نده،به‌ڵام ئه‌و هات و په‌لاماری هه‌مووانی دا،جا باوه‌ڕ بکه من له ساڵی حه‌فتاوه هاتوومه‌ته‌وه و له به‌غداش بووم و هه‌مه‌جۆریش براده‌رم هه‌یه ته‌نها ده تا دووانزه هه‌زار که‌س نه‌بێت که موسته‌فید بوون هیچ لایه‌نگیرییه‌کی نه‌بووه،مامۆستایه‌ک هه‌بوو قوتابیی من بوو و ده ئه‌وه‌نده‌ی من مه‌عاشه‌که‌ی زید بوو،ئه‌مه وای لێکردبوون،من زۆر جار ئه‌وه‌م ووتووه و شایانی ووتنه که عێراقییه‌کان نه‌فسییه‌تێکی ئیزدیواجییان هه‌یه دێن و له‌سه‌رجاده هوتاف ده‌کێشن و به‌سه‌ر سه‌ددامدا هه‌ڵ ده‌ده‌ن و پاشان ده‌چنه‌وه له ماڵه‌وه جنێوی پێ ده‌ده‌ن،بڕوا بکه هیوا هه‌یه که به‌عسی ی گه‌وره بووه و هاتۆته لای من سکاڵای کردووه و شتی وای ووتووه که عه‌قڵ ته‌سه‌وریت ناکات،به‌ڵام ئه‌و بڕوای به من بوو بۆیه ئه‌وانه‌ی له‌لای من ده‌درکان،نه‌خێر سه‌ددام حوسێن که‌سی له‌گه‌ڵدا نه‌بوو.\nپرسیار:به‌ڕێزتان قه‌ت سه‌ددامتان له‌نزیکه‌وه دیوه و له‌گه‌ڵی دانیشتوون؟\nوه‌ڵام : به‌ڵێ،ته‌نها جارێک.\nپرسیار: ده‌توانیت به ووردی باسی ئه‌و چاوپێکه‌وتنه‌م بۆ بکه‌یت و ڕۆشنایی بخه‌یته سه‌ر؟\nوه‌ڵام :من نه‌ک ئه‌توانم به‌ڵکو زۆر حه‌ز ئه‌که‌م باسی بکه‌م.\nپرسیار:جاری باسی ئه‌مه‌ت بۆ ڕۆژنامه‌کان درکاندووه؟\nوه‌ڵام :به‌خوا نازانم،دڵنیا نیم،وابزانم ووتوومه له دیده‌نیدا،به‌ڵام بیرم نایه،جا ئه‌گه‌ر تۆ مه‌ودام بده‌یتێ من قسه‌ی خۆم ده‌که‌م،من له پێشدا ووتم ئه‌و پیاوه زیره‌ک بوو،یه‌کێ له زیره‌کییه‌کانی سه‌ددام حوسێن ئه‌وه بوو که له‌گه‌ڵ مێژوو نووساندا کۆده‌بووه وه،ئه‌مه پش ئه‌وه‌ی که بڕوخێ به ده ساڵ،له نه‌وه‌ده‌کاندا و هه‌ر شه‌وه‌ی ده مێژوو نووس ده‌بران له هه‌موو عێراقدا و له کۆشکی کۆماری موناقه‌شه‌ی بابه‌تی مێژووییان ده‌کرد،هه‌ڵبه‌ته ڕووداو و مێژووی هه‌مه‌جۆر،من ڕۆحم چووبوو له‌وه ئێوه خۆتان ده‌توانن هه‌ر ئێستا له خێزانم بپرسن که هه‌ردووکمان چه‌ند ده‌ترساین و خواخوامان بوو که من بانگهێشت نه‌کرێم به‌هیچ جۆرێک،چونکه من نه‌مده‌توانی دژی ئه‌وه‌ی که خۆم قه‌ناعه‌تم پێیه‌تی بیڵێم وقسه‌کردنیش له‌ڕووی سه‌ددام حوسێندا هه‌روا شتێکی ئاسان نه‌بوو،هه‌رچه‌ند من ته‌واوی بیروباوه‌ڕی خۆم خستۆته قاڵبێکی زانستییه‌وه،بۆیه ئه‌و بیروبۆچوونانه‌ی من قاچاخ بوو و ناوی منیش باش بوو هه‌ر نه‌بوو و نه‌یان ده‌ویست من بچم،دووکه‌س سه‌رپه‌رشتی ی هه‌ڵبژاردنی ناوه‌کانیان ده‌کرد،یه‌کێکیان (د.نزار الحه‌دیپی) که ڕاگری کۆلێژی ئاداب بوو و ئه‌وی تریان(محمد المشهدانی)بوو که سه‌رۆکی مێژوونووسانی عه‌ره‌ب بوو،من له‌گه‌ڵ(د.نزار الحدیپی)دا به‌ینم تێک چوو‌بوو ئه‌ویش له‌سه‌ر موناقه‌شه‌ی قوتابیه‌کی کچ بوو و من موشریفی دکتۆراکه‌ی بووم که له‌سه‌ر جه‌مال عه‌بدولناسر بوو،ئه‌م کچه خه‌ڵکی تکریت بوو و دکتۆر نزاریش خه‌ڵکی تکریت بوو ئه‌مان دووبه‌ره‌کییه‌کی حیزبایه‌تیان له نێواندا بوو له‌به‌ر ئه‌وه دکتۆر نزار بیانووی بۆ ئه‌م کچه دۆزیبوویه‌وه و نه‌یده‌هێشت سه‌ربکه‌وێت،هه‌رچی منیش بوو لایه‌نی قوتابییه‌که‌م ده‌گرت چونکه من هه‌موو قوتابییه‌کانم به ئیمتیاز ده‌رچوون و حاڵه‌تی واش له‌هه‌موو زانکۆکانی عێراقدا ده‌گمه‌ن بوو و منیش شانازی به‌وه‌وه ده‌که‌م نه‌ک بۆ خۆهه‌ڵکێشان به‌ڵکو ته‌نها هۆی ئه‌وه بوو که‌من کوردێکم و کاره‌که‌یشم هێنده سه‌رکه‌وتووبوو، بۆیه من له‌به‌رامبه‌ر دکتۆر نزاردا ئیستیقاله‌م دا،ئه‌مه له‌کاتێکدا بوو که زۆر که‌سیش ڕقی له‌م دکتۆره بوو، ئیتر ڕۆژنامه‌کان که‌وتنه سۆراخی و به مانشێتی گه‌وره نووسیبوویان و ته‌نانه‌ت له ته‌له‌فیزیۆنه‌که‌ی (عوده‌ی)دا ووتی (بۆچی دکتۆر که‌مال مه‌زهه‌ر ئیستیقاله‌ی کردووه)،پاشان لیجنه‌ی ته‌حقیقیشی له‌سه‌ر گیرا و دووایی وه‌زیر بانگی کردم ته‌نانه‌ت ووتی(له‌گه‌ڵیدا ئاشت ببه‌ره‌وه) منیش ووتن(نه‌خێر)،هه‌رچه‌ند من له پێشدا زۆرم خۆش ده‌ویست،ئه‌وی تریان که مه‌شهه‌دانی بوو منی زۆر خۆش ده‌ویست که ده‌یزانی من ناچم له‌وێ مه‌رایی بکه‌م،له‌به‌ر ئه‌وه ناوی منی نه‌هاورد، جا ڕۆژێکیان که 10 که‌س له مێژوو نووسه‌کان له‌وێ بوون دوو قوتابی منی تێدا ببوو که له دکتۆراکه‌یاندا من موشریفیان بووم،یه‌کێکیان که به‌داخه‌وه کورده به‌ڵام زۆر به‌وه‌فا نییه چونکه خۆی به عه‌ره‌ب دائه‌نێت که نامه‌وێت ناوه‌که‌ی بهێنم و له‌و بڕوایه‌دام که ڕۆژێک له ڕۆژان به‌خه‌به‌ر دێته‌وه و باوه‌ڕ بکه باوکی عه‌ره‌بی نه‌زانیوه و که به داخه‌وه کوڕێکی زۆر زیره‌کیشه،جا ئه‌و هه‌ندێک قسه‌ی کردبوو به‌بێ ئه‌وه‌ی ناوی من بهێنێت ده‌رباره‌ی ئێران که‌چی له‌به‌رامبه‌ردا سه‌ددام سه‌ری سووڕمابوو و ووتبووی (من زۆر ئاگاداری ئێرانم و زۆریشم بابه‌ت له‌سه‌ر ئێران خوێندووه‌ته‌وه به‌ڵام ئه‌م شتانه به‌نیسبه‌ت منه‌وه تازه‌یه) یه‌کێکی تیان که ئه‌ویش وه‌ک ووتم قوتابی ی من بوو یه‌کسه‌ر پێ ی ده‌ڵێت(گه‌وره‌م ئه‌م شتانه ئێمه نازانین ئه‌مه ته‌نها مامۆستای گه‌وره‌مان دکتۆر که‌مال مه‌زهه‌ر فێری کردووین) ئیت ئه‌و یه‌کسه‌ر داووا له سکرتێره‌که‌م ئه‌کات که که‌مال مه‌زهه‌ریش بانگ بکه‌ن بۆ سه‌ردانی ئاینده،ئیتر کاتێک هه‌واڵه‌که‌یان داپێم زۆر که‌س هه‌بوو پیرۆزباییان لێ ده‌کردم چونکه هه‌موو خواخوای ئه‌وه‌یان بوو که من بچم.\nپرسیار: به‌ڕێزتان له‌م دیداره‌ی له‌گه‌ڵ سه‌ددام حوسێندا ده‌ترسایت؟\nوه‌ڵام : به‌ڵێ بێگومان من ده‌ترسام، له‌گه‌ڵ خێزانه‌که‌مدا تووشی دڵه‌ڕاوکێ ببووین و ما‌ته‌مینی ته‌واو باڵی کێشابوو به‌سه‌رماندا و لێم ده‌پاڕایه‌وه و ده‌یووت تکات لێ ده‌که‌م قسه مه‌که، منیش بڕیارم نه دابوو که چووم هیچ بڵێم یان نه‌ڵێم و هه‌وڵ بده‌م بزانم له دانیشتنه‌که‌دا چی ده‌بێت و پاشان بڕیاری ئێجگاری بده‌م، چووین بۆ ئه‌وێ، جا با بۆت بگێڕمه‌وه چوونه‌که‌مان چۆن بوو، ئێمه چووینه (باب الشه‌رجی) و له‌وێ بردیانین بۆ جێگه‌یه‌ک که سکرتاریه‌ت و ئه‌وانه بوون که ته‌نزیمی دیده‌نییه‌کانی سه‌ددام حسه‌ینیان ده‌کرد، له‌وێ بڕوا بکه هه‌موومان ڕووت و قوت کراوینه‌ته‌وه و ته‌نانه‌ت سه‌یری ته‌قه‌ڵه‌کانیان کردم جا من نه‌شته‌رگه‌ریی فتقم بۆ کراوه، لێیان پرسیم ئه‌وه چییه؟ ووتم ئه‌وه نه‌شته‌رگه‌رییه. ووتی کام لا؟ بڕوا بکه هێنده شڵه‌ژام که نه‌مزانی کام لایه‌مه تاکو سه‌یرم کرد و ووتم لای ڕاستمه، تومه‌س ئه‌وه ترسابوون که نه‌بادا من مادده‌ی ته‌قینه‌وه‌م له‌وێدا شاردبێته‌وه یان موسه‌جله‌م شاردبێته‌وه، ته‌نانه‌ت کچێکمان له‌گه‌ڵدا بوو ئه‌ویشیان وه‌کو ئێمه له جێگایه‌کی تایبه‌ت به ئافره‌تاندا پشکنی، جا سه‌ددام هه‌میشه شته‌کانی خۆی گه‌وره ده‌کرد، ئێمه ده‌بوایه یانزه‌ی شه‌و به‌یه‌که‌وه کۆ بووینایه‌ته‌وه، هه‌تا به‌ره‌به‌یان، جا شه‌وی یه‌که‌م که ده‌بووایه له‌گه‌ڵ ئێمه‌دا کۆببووایه‌ته‌وه، که‌چی کۆبوونه‌وه‌یه‌کی به‌په‌له‌ی کردبوو له‌گه‌ڵ سه‌فیرێکی فه‌ره‌نسیدا و ئه‌وه‌ی ئێمه‌یان دوواخست بۆ شه‌وی ئاینده، ئینجا وه‌ره سه‌رله نوێ ئه‌و وه‌زعه ناله‌باره ببینه‌وه، بۆ سبه‌ی شه‌و هه‌ر هه‌مان شتمان له‌گه‌ڵدا کرایه‌وه، ئێمه دیده‌نییه‌که‌مان وه‌ک ووتم 11 ی شه‌و بوو، به‌ڵام له نیوه‌ڕۆوه ئاماده‌بووین ئه‌ویش به‌پێ ی ته‌علیماتی ئه‌وان، باوه‌ڕ بکه خێزانه‌که‌م ئه‌و ڕۆژه و هه‌تاوه‌کو گه‌یشتمه ماڵه‌وه هه‌ر نوێژی کردبوو و ئایه‌ته‌لکورسی خوێندبوو، که هیچم به‌سه‌ر نه‌یه‌ت، کاتژمێر بوو به یانزه‌ی شه‌و سه‌ددام حسێن هات، دیار بوو ئه‌وان ته‌رتیبیان کردبوو، منیان له‌لای ده‌ستی ڕاستی سه‌ددام دانا، سه‌فیرێکی عێراق هه‌بوو له چین که دکتۆرای هه‌بوو له مێژووی کۆندا و پله‌ی حیزبیی به‌رز بوو، ئه‌ندامی شوعبه بوو، که‌چی ئه‌ویان له‌لای چه‌پییه‌وه دانابوو به‌واتای شوێنێکی بایه‌خدارتریان بۆ من دانابوو، له‌ده‌ستی ڕاستی منه‌و،ه دکتۆر مه‌ناف شوکورنداوی، بوو که ئه‌ویش به‌عسییه‌کی گه‌وره‌بوو، به‌ڵام کوڕێکی زۆر باش بوو، به وه‌فا بوو بۆ من، که دانیشتین ئیبراهیم خه‌لیل هه‌یه ئه‌وه‌ی مامۆستایه له زانکۆی موسڵ، خۆی موسڵاوییه و وه‌ختی خۆی کۆمۆنیست بووه، به‌ڵام ئیتر له‌گه‌ڵ ئه‌و ته‌یاره‌دا ڕۆیی بوو و ئه‌و شه‌پۆله کاری تێ کردبوو، به‌ڵام زانایه، ئه‌و یه‌که‌م که‌س بوو که قسه‌ی کرد، قسه‌کانی ئه‌و هه‌مووی هێرش بوو بۆ سه‌ر ئێران و ئه‌وانه‌ی که له‌گه‌ڵ شه‌پۆله‌که‌دا نین، دوای ئه‌و باڵوێزه‌که‌ی که له‌چین بوو قسه‌ی کرد و هه‌ر خۆیشی داوای قسه‌کردنی کرد، به‌هه‌مان شێوه ئه‌ویش هه‌روای پێناسه بۆ شته‌کان کرد، ئیتر من هه‌ر بێده‌نگ ببووم، کاتێکم زانی سه‌ددام حسێن خۆی داوای لێ کردم و ووتی(دکتۆر ئه‌مه‌وێت ڕای تۆ بزانم) ئیتر بڕاوا بکه من زۆر به زه‌حمه‌ت خۆمم پێ گیر ببوو، ئێستا به‌ڵگه‌یه‌کیشت بۆ ده‌هێنمه‌وه، دیاره له دانیشتنێکی ئاوادا که ته‌واویان خه‌ڵکانی مێژوو نووس و زانان، من ناتوانم پشتیان له زه‌وی بده‌م بۆیه ووتم (سه‌رۆک من ڕێزم هه‌یه بۆ ئه‌و به‌ڕێزانه‌ی که له پێش مندا قسه‌یان کرد، به‌ڵام جه‌نابی سه‌رۆک من ناتوانم له‌گه‌ڵ بۆچوونه‌کانی ئه‌واندا ڕێک بکه‌وم، چونکه جیاوازیمان هه‌یه، پێغه‌مبه‌ری خواش ده‌فه‌رموێ که ئیختیلاف ڕه‌حمه‌ته) ئیتر که من ده‌ستم کرد به قسه کردن دنیام به چاوی خۆم نه‌ده‌دی و سه‌راحه‌ت ڕاکانی خۆم ووت، پاش ته‌واو کردنی قسه‌کانم زۆر به‌ئه‌ده‌به‌وه ووتی: (دکتور اعتژر لا اگدر اتفق ویاک)، جا سه‌یره‌که لێره‌دابوو که سه‌ددام حسێن و به‌و شێوه‌یه ته‌عامول بکات به‌ڕاستی سه‌رسوڕهێنه‌ر بوو! چونکه ئه‌و قسه‌یه‌ی ئه‌و به‌و شێوه‌یه ئاسان نییه، ئیتر که قسه‌کانمان کرد هه‌ستم ده‌کرد که سه‌ددام حسێن گوێگرێکی زۆر چاکه و دکتۆر مانافیش پێ ی ووتم کاتێ که تۆ قسه‌ت ده‌کرد ده‌ستی خستبووه بن چه‌ناگه‌ی و چاوی تێ بڕیبوویت و به‌ته‌واوی گوێی لێ گرتبوویت و ده‌یخوێنییته‌وه، تا من قسه‌کانم ته‌واو کرد به‌هیچ شێوه‌یه‌ک قسه‌ی پێ نه‌بڕیم، من به‌ته‌واویی به دڵی خۆم قسه‌م کرد و ئه‌ویش ته‌نها ئه‌و دێڕه‌ی ووت، سه‌ددام حسێن ووتی: (من دانیشتنی ئه‌م شه‌وم زۆر زۆر پێ خۆش بوو، به‌ڵام باوه‌ڕ بکه‌ن کۆبوونه‌وه‌یه‌کی زۆر گرنگم هه‌یه، بۆیه ناتوانم که بۆ نان خواردن له‌گه‌ڵتان بمێنمه‌وه، به‌ڵام دوو داواکاریم هه‌یه لێتان یه‌که‌میان ئه‌وه‌یه که ده‌مه‌وێت وێنه‌یه‌کتان له‌گه‌ڵدا بگرم و دووه‌میشیان ئه‌وه‌یه که له دوای نان خواردن کاغه‌زێکتان به‌سه‌ردا دابه‌ش ده‌که‌ن، چی داواکارییه‌کتان هه‌یه بینووسن و منیش به پێی توانا هه‌وڵ ئه‌ده‌م بۆتانی جێ به‌جێ بکه‌م)، جا که چووین ڕه‌سم بگرین له ناو هه‌موویاندا ده‌ستی منی گرت و یه‌که‌م ڕه‌سمی له‌گه‌ڵ مندا گرت و پاشان له‌گه‌ڵ ئه‌واندا، جا ئه‌وان هه‌موو ئه‌و وێنه‌یه‌یان گه‌وره کردبۆوه و له ماڵه‌کانیاندا هه‌ڵیان واسی بوو، که‌چی منیش ئه‌و وێنه‌یه‌م برد و وه‌ک به‌ڵگه‌نامه‌یه‌ک له‌ناو کتێبخانه‌که‌مدا شاردمه‌وه و به‌هیچ جۆرێک ده‌رم نه‌هێنا ،دووای ئه‌وه‌ی که سه‌ددام حسێن ڕوخا، ئینجا ده‌رم هێنا و هه‌ڵم واسی و ئێستاش له کتێبخانه‌که‌مدا هه‌ڵواسراوه، چونکه ئه‌وه به‌ڵگه‌نامه‌یه‌کی مێژووییه، جا پاش ئه‌وه‌ی که کاغه‌زه‌که‌یان به‌سه‌ردا دابه‌ش کردین، بۆ ئه‌وه‌ی که هه‌ر که‌سێک داخوازییه‌که‌ی بنووسێت، یه‌کێ له‌وانه که زۆریشم خۆش ده‌وێت نووسی بووی (کوڕه‌که‌م سه‌ربازیشی ته‌واو کردووه، که‌چی ته‌سریحی ناکه‌ن، تکا ده‌که‌م ئه‌مر بفه‌رمووی که ته‌سریحی بکه‌ن) من له دڵی خۆمدا پێم ووت هه‌ی قوڕم ساخ به 150000 دیناری ئه‌و کاته ته‌سریح ده‌کرا و هه‌موو شتێک له عێراقدا به ڕه‌شوه بوو، ئیتر بۆچی داواکارییه‌کی به جێ ناکه‌یت، به‌ڵام من نووسیم (گه‌لی کورد هێزێکی نیشتیمانپه‌روه‌ری خاوێنی دڵسۆزن و سه‌رۆکه‌کانی کورد خه‌بات ده‌که‌ن له پێناوی مافی ڕه‌وای خۆیاندا، شاری که‌رکوک هه‌میشه کوردستان بووه، بۆیه ئه‌وه ناهێنێت که تۆ له‌سه‌ر شاری که‌رکوک گه‌لێکی وه‌کو گه‌لی کورد بدۆڕێنی،  من ئه‌زانم که‌وا ڕه‌هبه‌رانی کورد ئاماده‌ن که تۆ چاو له‌و مه‌سه‌له‌یه بپۆشیت و که‌رکوک ببه‌خشی به کوردستان و حوکمێکی زاتی ڕێک و پێکیان بده‌یتێ، (چونکه ئه‌و کاته هه‌ر باس له حوکمی زاتی ده‌کرا) من له‌و باوه‌ڕه‌دام که ئاو بکرێت به‌و ئاگره‌دا و جێ پێی ڕژێمه‌که‌ی تۆ خۆشتر ده‌بێت، منیش پێشنیار ده‌که‌م که کۆنگره‌یه‌کی وه‌کو ئه‌م کۆنگره‌یه ببه‌ستیت له‌گه‌ڵ ده‌سته‌یه‌ک له کورده‌کانی به‌غداد که خاوێنن وه‌کو (خه‌سره و تۆفیق و مامۆستا ئیحسان شێرزاد و حه‌سیب ساڵح و فوئاد عارف و ناوی یه‌کێکی تریش بوو بیرم نه‌ماوه، من ئه‌م پێشنیاره ده‌که‌م که له‌گه‌ڵ ئه‌واندا کۆ ببیته‌وه و ئینجا په‌یوه‌ندی بکه‌یت به سه‌رکردایه‌تی کورده‌وه)، له ڕاستیدا ئه‌و ئه‌مه‌ی په‌سه‌ند کردبوو و ده‌ستی پێ کرد، چونکه وه‌زیری ته‌علیمی عالی دراوسێی ماڵی مامۆستا ئیحسان شێرزاد بوو و چووبوو بۆ لای و ئه‌ویش ئیحتیرامی مامۆستا ئیحسانی زۆر ده‌گرت، پێی ووت بوو که سه‌رۆک نیازی کۆبوونه‌وه‌یه‌کی وای هه‌یه و له ئێستاوه پێت ڕاده‌گه‌یه‌نم که خۆت ئاماده بکه‌یت، به‌ڵام دووایی وازی لێ هێنا، ئه‌و شتانه‌ش که من نوسیبووم بۆ سه‌ددام حسێن له کاغه‌زی داواکارییه‌که‌دا هه‌مان ئه‌و قسه و ئه‌فکارانه بوو که پێم ووتبوو له دانیشتنه‌که‌ماندا.\nپرسیار:به‌ڕێزتان ماوه‌یه‌کی دوور و درێژ له به‌غداد بوون له‌و کاتەوە چەند بەرهەم و نووسینتان هەیە؟ (کلیک)\nوه‌ڵام : من له ساڵی 1958 ه‌وه ده‌نوسم و خزمه‌ت ده‌که‌م، یه‌کێ له‌و نوسینانه‌ی که جێگه‌ی شانازی منه له ساڵی 1959 دا بڵاوم کردۆته‌وه زنجیره‌یه‌ک ووتاره که له شه‌ش به‌ش پێک هاتووه به ده‌رباره‌ی که‌رکوک نیشانم داوه که‌رکوک شارێکی کوردستانییه، ئاخر ئه‌و سه‌رده‌مه من هێشتا شاگردی زانکۆ بووم و زانکۆم ته‌واو نه‌کردبوو و له ڕۆژنامه‌ی(الاهالیه) بڵاوم کرده‌وه و گه‌لێ ووتاری ترم له ژین و له بڵێسه دا بڵاو کردۆته‌وه، هه‌ر که چوومه سۆڤێت توانیم ئیتر ڕووسی فێر بم و له ساڵی 1962 ه‌وه ده‌ستم کرد به ووتار نوسین و له 97% ی ده‌رباره‌ی کورد بووه، یه‌که‌م کتێبم له ساڵی 1967 دا بریتییه له نامه‌ی دکتۆرای یه‌که‌مم بڵاو کرده‌وه هه‌رچه‌نده من له ساڵی 1963 دا بڕوانامه‌که‌م وه‌ر گرت، شانازی به‌وه‌شه‌وه ده‌که‌م که زۆر به‌رز نرخێنرا، ئیتر دووای ئه‌وه و هه‌تاکو دکتۆرای دووه‌مم وه‌رگرت و له‌ساڵی 1970 گه‌ڕامه‌وه بۆ ووڵات و بۆ به‌غداد من هه‌ر به‌رده‌وام بووم له بڵاو کردنه‌وه‌ی کتێبه‌کانمدا و به‌شداریم کردووه له دانانی سێ تا چووار کتێبدا و هه‌ر گه‌ڕامه‌وه دووای به‌یاننامه‌ی 11ی ئازار یه‌که‌م ووتارم بڵاو کرایه‌وه له پاش 10 ڕۆژ له ڕۆژنامه‌ی ته‌ئاخیدا، ئیتر له‌و کاته‌وه ده‌س‌تم کردووه به بڵاوکردنه‌وه، زۆرم بابه‌تم بڵاو کردۆته‌وه خۆزگه بمتونیایه له‌وه زیاترم بڵاو بکردایه‌ته‌وه، ته‌نانه‌ت نه‌خۆشییه‌که‌م هه‌ر هی ئه‌وه یه تۆ خۆت ده‌زانیت نووسه‌ر، شاعیر و هونه‌رمه‌ند له کاره‌که‌یدا خۆی له‌بیر ده‌چێته‌وه من هه‌موو جارێک پێش ئه‌وه‌ی که بانگ بدات له‌سه‌ر ئه‌و مێزه ده‌ستم کردووه به نووسین و خوێندنه‌وه، بێگومان هه‌میشه من پشتم ئاوا نوشتابێته‌وه حه‌تمه‌ن تووشی ئینزیلاقی فه‌قه‌رات ده‌بم، جا ئه‌وه‌ش هی ئه‌وه‌یه، که من به‌پێ ی توانا هه‌وڵم داوه و به‌رهه‌مه‌کانم زۆرن، هه‌ندێکیان وه‌رگێڕدراونه‌ته سه‌ر زمانه‌کانی بێگانه و له‌وانه ئینگلیزی و تورکی و فارسی و فه‌ره‌نسی، ته‌نانه‌ت زۆر شانازی به دوابه‌رهه‌می خۆمه‌وه ده‌که‌م که له ساڵی 1981 ه‌وه من خه‌ریکی ئه‌و کتێبه‌ی که‌رکوکم به‌دزییه‌وه و هاوسه‌رم هاوکاری زۆر ده‌کردم، ئه‌و شتانه‌ی که پێویستم بوو هه‌موویمان شاردبووه‌وه، به‌ڵام له‌به‌ر ئه‌وه‌ی  ئه‌م ویست کتێبه‌که بڵاوبێته‌وه هه‌ردوو سه‌رکرده‌ی کورد به‌ڕێز مام جه‌ڵال و به‌ڕێز که‌ک مه‌سعودم ئه‌گادار کردبووه‌وه که من به کارێکی له‌و شێوه‌وه خه‌ریکم له سه‌ر که‌رکوک، وه‌ڵامی مام جه‌لالم پێ گه‌یشتبووه‌وه که 18ی مارتی 1992 ه‌و نامه‌یه‌کی چوار لاپه‌ڕه‌یی گه‌وره‌یه، جا له‌وێدا ئه‌و دڵی زۆر خۆشه به کتێبه‌که‌ی من و ئه‌ڵێ دووای ئه‌وه که کتێبه‌که‌ت ته‌واو ده‌بێت ئێمه هه‌وڵ ئه‌ده‌ین ته‌رجومه‌ی بکه‌ین بۆ هه‌موو زمانه زیندووه‌کانی جیهان، من ئه‌و کتێبه‌م به عه‌ره‌بی نووسیوه، به‌رگی یه‌که‌می که بڵاو بۆوه ئه‌وان ده‌ستیان کرد به چاپ کردنی و بڕیار وابوو بنووسرێت لیجنه‌یه‌ک ئه‌م کتێبه‌ی ده‌رکردووه، به‌ڵام وا ڕێکه‌وت که ڕژێم ڕووخا ئیتر برای خۆشه‌ویست مسته‌فا ساڵح که‌ریم سه‌رپه‌رشتی چاپه‌که‌ی ده‌کرد ئیدی  ڕژێمیش ڕووخا من ناوی خۆم خرایه سه‌ر کتێبه‌که، ئه‌و کتێبه‌م زۆر شانازی پێوه ده‌که‌م، چونکه له ڕۆژگارێکی سه‌ختدا نووسیومه و له کتێبه‌که‌شدا گه‌ڕاومه‌ته‌وه بۆ مێژوویه‌کی زۆر کۆن و دێرین، مێژووی نوێ و هاوچه‌رخیش مه‌یدانی منه، من گه‌ڕاومه‌ته‌وه بۆ مێژووی هه‌ره دێرینی کورد و ناوچه‌که و کارێکی ئاسانیش نییه، وێڕای ئه‌وه کتێبه‌که هه‌ر یه‌کسه‌ر کرا به ئینگلیزی و مامۆستا ئه‌نوه‌ر قه‌ره‌داغی کردوویه‌تی به ئینگلیزی و کاکه موفید پێ ی ووتم وه‌رگێڕانێکی زۆر پوخت و جوان و باشه، جا ئه‌و خۆی موته‌رجیم بوو له نه‌ته‌وه یه‌کگرتووه‌کان و مامۆستا بوو له یه‌کێ له‌و قوتابخانانه‌ی که نه‌ته‌وه یه‌کگرتووه‌کان ده‌یبرد به‌ڕێوه و کوردێکی زۆر دڵسۆزه و به دڵ کردبووی، به‌ڵام ئه‌وه‌ی به‌بێ ئه‌ندازه دڵخۆشی کردم ئه‌وه بوو که تورکه‌کان به‌بێ ئیجازه‌ی من وه‌ریان گێڕابووه سه‌ر زمانی تورکی له ڕێگای کاک حه‌میده‌وه ئه‌وه‌ی ڕۆژنامه‌ی به‌درخان ده‌رده‌کات زانیم و ئه‌و چوار نه‌سخه‌ی بۆ هێنام و ئێستاش وا ده‌کرێت به کوردی جا ئه‌و کتێبه یه‌ک به‌رگ نییه، من له‌سه‌ر به‌رگی دووه‌م کارم ده‌کرد که نه‌خۆش که‌وتم وبه‌رگی دووه‌میشی هه‌ر له‌سه‌ر که‌رکوکه و به‌رگی سێ یه‌میشی له‌سه‌ر خانه‌قینه و به‌رگی چوواره‌میشی له‌سه‌ر شنگاره له‌سه‌ر یه‌زیدییه‌کانه، جا ئه‌وه چوار به‌رگه و زۆریش خه‌و به‌وه‌وه ئه‌بینم که ئه‌و کتێبه‌م هه‌ر چووار به‌رگه‌که‌ی به‌چاپ بگه‌یه‌نرێت و ته‌واویان بکه‌م، چونکه له‌و کاته‌دا ده‌توانم بڵێم قه‌رزی خۆم دایه‌وه، هیچ منه‌تێکی تێدا نییه هه‌ر خزمه‌تێکی میلله‌ته‌که‌مان بکه‌ین و هه‌موومان قه‌رزاری نیشتیمان و میلله‌ته‌که‌ی خۆمانین، ئه‌گه‌ر من ئه‌و چوار به‌رگه ته‌واو بکه‌م ئه‌توانم به ئاسووده‌ییه‌وه به دڵنیاییه‌وه بڵێم قه‌رزی نه‌ته‌وه و نیشتمانم دایه‌وه.\nزۆر سوپاس دکتۆر که‌مال مه‌زهه‌ر که سه‌ره‌ڕای نه‌خۆشییه‌که‌ت ئاماده بوویت ئه‌م چاوپێکه‌وتنه مێژووییه‌ت له‌گه‌ڵدا ساز بده‌م و هیوای چاکبوونه‌وه‌ت بۆ ده‌خوازم.


خەزعەلی: سعودیە بەناوی وەبەر‌هێنانەوە خواستی کۆنتڕۆڵکردنی خاکی عێراقی هەیە - هيوای کۆرد\nHome » هەواڵ » ڕۆژهەڵاتی ناوەڕاست » خەزعەلی: سعودیە بەناوی وەبەر‌هێنانەوە خواستی کۆنتڕۆڵکردنی خاکی عێراقی هەیە\nخەزعەلی: سعودیە بەناوی وەبەر‌هێنانەوە خواستی کۆنتڕۆڵکردنی خاکی عێراقی هەیە\nin ڕۆژهەڵاتی ناوەڕاست, عێراق, هەواڵ 10/31/2020\t0\nئەمینداری گشتیی بزوتنەوەی عەسائیبی ئەهلی حەق رایگەیاند، دواین پڕۆژەی وەبەرهێنانی سعودی لە عێراق رەتدەکەنەوە و باوەڕیانوایە ریاز هاوکات لەگەڵ ئاساییکردنەوەی پەیوەندییەکانی لەگەڵ ئیسرائیل، خواستی ئەوەی هەیە بەناوی وەبەرهێنانەوە ژمارەیەکی بەرچاو لە خاکی عێراقی کۆنتڕۆڵبکات.\nقەیس خەزعەلی، ئەمینداری گشتیی بزوتنەوەی عەسائیبی ئەهلی حەق لە پەیامێکدا رایگەیاند، بزوتنەوەکەیان پڕۆژەی وەبەرهێنانی سعودی لەسەر روبەرێکی فراوان لەهەرچوار پارێزگای ئەنبار، نەجەف، موسەنا و بەسڕە رەتدەکاتەوە، “ریاز بەناوی وەبەر‌هێنانەوە خواستی کۆنتڕۆڵکردنی خاکی عێراقی هەیە و لەهەمانکاتیشدا سەرقاڵی رێککەوتنە لەگەڵ ئیسرائیل”.\nئاماژەی بەوەشکردوە، ئەو پڕۆژەیەی سعودیە هەڕەشەی “زۆر مەترسیدار”ی لەسەر ئاسایشی عێراق هەیە و داوا دەکەن لایەنەکان پڕۆژەکە رەتبکەنەوە.\nلەچوار چێوەی رێککەوتنی هەماهەنگی نێوان سعودیە و عێراق، بڕیارە ریاز گەورەترین پڕۆژەی ئاژەڵداری، کشتوکاڵی و پەلەوەری لە عێراق بونیاد بنێت و پڕۆژەکە بریتیە لە دروستکردنی ژینگەی کاری لەبار لە بیابانەکانی ئەنبار، بەشێکی پارێزگاکانی نەجەف، موسەنا و بەسڕە، پڕۆژەکەش لەسەر روبەری ملیۆنێک هێکتار (10 هەزار کیلۆمەتر دوجا) دروستدەکات.\n"عەسائیبی ئەهلی حەق سعودیە عێراق\t2020-10-31\nTagged with: "عەسائیبی ئەهلی حەق سعودیە عێراق


👫 عوسمان سەعید - مەلا عوسمان کەسایەتییەکان\n📅 کاتی تۆمارکردن Feb 5 2013 4:54PM\nلەسەرەتای بیستەکانی سەدەی رابردوودا، لەشارۆچکەی بل [ زۆرتر... 👁] ✖ ✖ 0 0 ✔ 99% ✍ هـ.ب. 5-2-2013 16:54:08\n📊 لەدەنگدانی تایبەتدا گۆڕان یەکەم و پارتی دووەم ئامار و راپرسی\n📅 کاتی تۆمارکردن Sep 21 2013 9:50PM\nبەپێی ئەوزانیارییانەی لە ئەنجامە بەراییەکانی دەنگد [ زۆرتر... 👁] ✖ ✖ ✖ 0 0 ✔ 60% ✍ هـ.ب. 21-9-2013 21:50:37


بەڕۆژۆک - ویکیپیدیا، ئینسایکڵۆپیدیای ئازاد\nBarûj - باروژ - Baruzh\nپۆتانەکان: 37°20′16.5″N 45°08′08.5″E / 37.337917°N 45.135694°E / 37.337917; 45.135694پۆتانەکان: 37°20′16.5″N 45°08′08.5″E / 37.337917°N 45.135694°E / 37.337917; 45.135694\n١٬٣٨٤ مەتر (٤٬٥٤١ پێ)\nبەڕۆژۆک گوندێکە، کەوتووەتە گوندەواری چەمێ بەراندێزا نشیو، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nبەڕۆژۆک ھاوسنوورە لەگەڵ ئەم گوندانە:\nلە باکوورەوە لەگەڵ گوندی مەحمووداوا.\nلە باشوورەوە لەگەڵ گوندی سێلان.\nلە ڕۆژھەڵاتەوە لەگەڵ گوندی نەورۆز بوڵاغی.\nلە ڕۆژاواوە لەگەڵ گوندی مەمەکان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٤٨) کەس و (٢٨) خێزان بووە.\nوەرگیراو لە «https://ckb.wikipedia.org/w/index.php?title=بەڕۆژۆک&oldid=909409»\nئەم پەڕەیە دواجار لە ٢٠:٥٠ی ٩ی شوباتی ٢٠٢٢ نوێ کراوەتەوە.


نێچیرڤان بارزانی ده‌ڵێت ئێمه وه‌ك كورد ئاماده‌ین له كه‌ركوك به‌شـداری له ده‌سه‌ڵاتدا بكه‌ین\nبه‌ڕێز نێچیرڤان بارزانی سه‌رۆكی حكومه‌تی هه‌رێمی كوردسـتانی عێراق ڕۆژی سێشه‌ممه له‌گه‌ڵ شـاندێـكی یاوه‌ری به سه‌ردانێـكی ڕه‌سمی گه‌یشـتنه شـاری دوبه‌ی پایته‌ختی ده‌وڵه‌تی ئیماراتی عه‌ره‌بی یه‌كگرتوو. مه‌به‌ست له سه‌ردانه‌كه وه‌ك پـێشـتریش به فه‌رمی ڕاگه‌یه‌ندرابوو بۆ ڕێـكه‌وتن و مۆركردنی چه‌ندین گرێبه‌سـتی وه‌به‌رهه‌مهێنان له‌گه‌ڵ كۆمپانیا و لایه‌نانی بازرگانی ئه‌و وڵاته.\nنێچیرڤان بارزانی له دوبه‌ی به ئاژانسی ڕۆیته‌رزی گوت ئێمه وه‌ك كورد له كه‌ركوك ئاماده‌ین به‌شـداری له ده‌سه‌ڵاتدا بكه‌ین. هه‌روه‌ها ڕۆیته‌رز له درێژه‌ی هه‌واڵی وتووێـژه‌كه‌ی له‌گه‌ڵ سه‌رۆكی حكومه‌تی هه‌رێمی كوردسـتان ده‌ڵێت بارزانی گوتی حكومه‌تی هه‌رێمی كودرسـتانی عێراق هه‌وڵ ده‌دات بۆ گه‌یشـتن به چاره‌سه‌رێـك سه‌بارت به بارودۆخی كه‌ركوك و ئه‌مه‌ش ئه‌وه ناگه‌یه‌نێت ئه‌م ئامانجه ته‌نها له ڕێی ڕیفراندۆمه‌كانی پـێشـنیازكراو بێته دی.\nهه‌روه‌ها بارزانی به ڕۆیته‌رزی ڕاگه‌یاند مكوڕی ده‌كه‌ین بۆ گه‌یشتن به چاره‌سه‌ر و داوامان له نه‌ته‌وه یه‌كگرتووه‌كان كردووه كه به‌شـداری و هاوكاری بكه‌ن له ڕووی ته‌كنیـكیـیه‌وه له‌به‌ر ئاڵۆزی بارودۆخه‌كه.\nجێی وه‌بیرهێنانه‌وه‌یه كه ماوه‌ی دیاریكراو بۆ چاره‌سه‌ری كێشه‌ی ناوچه مشـتومڕ له‌سه‌ره‌كان به‌پـێی مادده‌ی 140 ی ده‌سـتوری عێراق له كۆتایی سـاڵی 2007 كۆتایی پـێهات، به‌ڵام ماوه‌كه بۆ شه‌ش مانگ درێژ كرایه‌وه كه له 30 مانگی شه‌شی 2008 دا كۆتایی پـێدێت.


بۆ له ئابووری کوردستان دەدەن ؟ - یونس حه‌مه‌د\n2/11/2020 - 16:53\nبۆ له ئابووری کوردستان دەدەن ؟\nتەقاندنەوەی بۆڕییەکانی نەوت لەم کات وساتانەدا چ پەیامێک بۆ کوردستان دەگەێنێت\nیونس حەمەد - ئۆسلۆ لەسەرەتای سالی ٢٠١٤ وە تا ئێستا به هۆی بەڕینی مووچە وبوودجەی کوردستان دواتر دانی مووچە به شێوەی پچڕ پچڕ لەلایەن ڕژێمیئەوکاتی عێڕاق هەرێمی کوردستان لە دۆخێکی سەخت و دژواردا تێپەڕ دەبێت ، حکومەتی هەرێم هەموو هەوڵێکی بۆ ئەوەیه مووجەیفەرامانبەرانی دابین بکات ،\nهیچ نەما بۆ ئەمەیان نەیکات نەوتی خۆی فرۆشت ،قەرزی کرد ، هەروەها خۆی قەرزاری فەرمانبەران کرد ، تەنیابۆ ئەوە هاوڵاتیانی هەرێم گووزەران و ژیانیان بەردەوام بێت ، چونکه بڕینی مووچە وبوودجە لەلایەن بەغداوە زۆر به قوورسی تا ئێستاش هەربەردەوامه .\nهاوڵاتیانی کوردستان بەهۆی سەختی ژیانیان نایانەوێ بگەڕێنەوە خاڵی سفر جالێرەدا بیرە نەوتیەکانی کوردستان وەك بڕبڕەی پشتی ئابووری کوردستان ئێستاکه تاکه ئومێدە بۆ گەشانەوەی ئابووری ئەو وڵاتە وێرانه که به ئەنفال وکیمایاباران و خاپوورکردنی ژێرخانوتێکدانی گووند ودێهات درێژەی پێدرا وێڕای سەختی ئابلووقەی ئابووری هەر له سەرەتای نەوەتەکانەوە له دوو لایەن چ نێودەوڵەتی و یانبەغدا دەستی پێکرد ..\nتەقاندنەوەی بۆڕییەکانی نەوت لەم کات وساتانەدا چ پەیامێک دەگەێنێت بۆ کوردستان به گشتی و هاوڵاتیانی هەرێم بەتایبەتی ئایا ئەم کردەوانه به چ ئامانجێکه بەم ڕۆژگارە سەخت ودژوارەدا دەیانەوێت زیاتر وزێدەتر هاوڵاتیانی هەرێمی کوردستاندووچاری سەختی ژیان بکەنەوە ، ئایا ئەوانەی ئەو بیرە نەوتانه دەتەقێننەوە چ مەبەستێکی تێکدەرانەیان لەپشتە بۆ ئەو کردەوە تیرۆری وقێزەوانه ئەنجام دەدەن .\nگەلی کوردستان به درێژایی مێژوو هەوڵی مانەوەی خۆی دەدات ، هەوڵی ئەوە دەدات ماڵی خۆی بۆی خۆی بێت وخاکەکەی ڕزگار بێت تاوەکو ئازادانه بژیت ، بەڵام مخابن تا ئێستا کەسانێک ماوەن که هەرگیز به فیتی ئەملاو ئەولا کار دەکەن بۆ ئەوەیکوردستان هەمیشە له پشتەوەی دیمەنەکان بێت و نەهێلن کورد وەک گەلێکی چەوساوە وزوڵملێکراو پێش بکەوێت ، له هەموو سەردەمانێکدالەم وڵاتەی خۆماندا کەسانی دژ به خاك ونیشتیمان ڕۆڵێکی نیگەتیڤیان بینیووە و هەمیشە (بێگانه پەرستانه) کاریان دژ به گەلونیشتیمانەکەیان کردووە ، چ به جەنگی نێوخۆی بێت یان ئەوەتا ( خەنجەر لەپشت وخیانەت) یان ئەوەتا چاو هەڵنەهاتن به ئابووری ونەوتەکەی که 100 ساڵه بێ پرسی کورد بازاڕی فرۆشتنی پێ دەکرێت !\nلێرەدا چەندین پرسیار درووست دەبێت ئایا بۆ له ئابووریکوردستان دەدەن ، ج سوودێکی هەیه بۆڕییە نەوتەکانی کوردستان دەتەقێننەوە که موڵکی کوردە ، که مافی کوردە ئەگەر چی داگیرکەرودووژمنان هەمیشە بۆ کوردیان کردۆتە نەهامەتی وماڵوێرانی ، بێگوومان تەقاندنەوەی بۆڕییە نەوتییەکانی هەریمی کوردستان کردەوەیەکیتیرۆرستیه لێدان نیه له حکومەتی هەرێم بەتەنیا ، بەڵکو لێدانه له تەواوی گەلی کوردستان به هەموو بەشەکانییەوە، چونکه دەبینین ئێستاهەرێمی کوردستان بۆتە پێگەیەکی ئارام بۆ گەلی هەموو پارچەو بەشەکانی کوردستان وئازادانه لێی دەسووڕێنەوە وەك ماڵی خۆیان سەیریدەکەن ..\nئەگەر بگەڕێننەوە بۆ مێژووی ئەو نزیکەی سی ساڵەی دواییدا دەبینین به فیتی بێگانه چەندین گڕووپ ودەستی تێکدەر هەموو پیلانێكدادەڕێژن بۆ ئەوەی گەلی کورد نەگاتە ئامانج و ئاواتەکانی هەر ڕۆژێک بەکردەوەیەکی قێزەوەن چ شەهیدکردنی کەسایەتیەکان یائەوەتاداگیرکردنی دێهات و گووندوکان ، هەروەها ئاوارەبوونی گووندنیشان ولقکردنی جێگایان وەك کۆچەر هەر ڕۆژێک له شوێنێکی ئەم زەویهژیانیان دەبەنه سەر ، ئەوە کارەکان که پێیان سپێردراوە جێ بەجێی دەکەن و هاوشان لەگەڵ دەستی دەرەکی خۆیان جووت کردووە بۆلێدانی گەلی کوردستان ..\nهەوڵدان بۆ ڕووخانی ئابووری به تایبەت لێدانی بۆڕییە نەوتییەکان تەنیا لێدانێکی ئاسایی و خۆڕسک نیه ، بەڵکولێدانه له ئاسایشی نەتەوەیی کورد ، چونکه ژێر خانی هەر دەوڵەت وقەوارەیەک به ئابوورییەکەی پەیوەستە وپێناسە دەکرێت ، ئابوورییەکیبەهێز به واتای وڵاتێکی بەهێز و ژێرخانێکی پتەو ، هەروەها تێکدانی ئابووری لێدانی ئارامیی وپێکەوە ژیانه که ئێستا کوردستان بهشانازییەوە جیهان سەیری دەکات ، جا لێدانی ئابووری سەرەڕای هەموو شتیک دووژمن وداگیر کەر سوودی لێ دەبینێت .\nگەلی کوردستانلێ زەرەر مەندە ،بەڵام دڵنیاین له حکومەتی هەرێمی کوردستان و پشت بەستن بەگەلەکەی هیچ کات دەرفەت وبوار نادات ناحەزانی کورد بهکردەوە تیرۆرستی وقێزەوەنەکانیان زیان به هاوڵاتیان بگەێنن ، چونکه حکومەت وگەل یەك دەستن بۆ پاراستی ئەزموون وئارامی وسەقامگیری و ئابووری هەرێمی کوردستان ، دواجاریش وەک پێشوو وپێشووتر تێکدەر وناحەزان ڕیسوا و بێ ئومێد دەبن .\nبەڕێوەبەرایەتی گشتی تەندروستی هەولێر هاووڵاتیان ئاگادار دەكاتەوە\nڤیدیۆ.. بزانه چۆن ئه‌و منداڵه له مردن رزگاری بوو\nگوته‌بێژی حكوومه‌تی هه‌رێم: بڕی لێبڕینی مووچه بۆ ئه‌م مانگه هێشتا دیاری نه‌كراوه\nزیانه‌كانی به‌كارهێنانی داری ددان\nگه‌نجێكی 20 ساڵان له ڕووباری خازردا خنكا\nمه‌سرور بارزانی: پێویستە هەموومان به‌یه‌كه‌وه کار بکەین بۆ به‌ره‌نگاربوونه‌وه‌ی قەیرانی گۆڕانی كه‌شوهه‌وا\nزانیاری وەک زامنی پیشەییبوون!\nبارزانی پێویستی بە پۆست نییە!


یادی شه‌هید بوونی یه‌که‌م سه‌رۆک کۆماری کوردستان…. عامر باجه‌ڵان – Denegkan\nیادی شه‌هید بوونی یه‌که‌م سه‌رۆک کۆماری کوردستان…. عامر باجه‌ڵان\nگه‌ر چاوێک بگێڕینه مێژووی کۆن و نوێمان ئه‌بینین پڕه له داستانی قاره‌مانێتی و قه‌یران و کۆسپ و کاره‌سات ، له‌گه‌ڵ ئه‌وه‌شدا هه‌ر ماوین و ڕۆژبه ڕۆژزیاتر خۆمان پێناسه‌ی دونیا ئه‌که‌ین .\nله مێژووی نیشتمان په‌روه‌ری و کوردایه‌تی ، نموونه‌ی پێشمه‌رگایه‌تی و خاک په‌رستی زۆرمان هه‌یه ، هه‌ریه‌که‌و به شێوازێک گیانی پاکی به‌خشیوه به نیشتمان . وه‌ک لای هه‌موو ئاشکرایه زۆربه‌ی ڕۆژه‌کانی ساڵ شه‌هیدێک یان چه‌ند شه‌هیدێک خوێنی پاکیان له ڕێگای ئازادی و ڕزگاری کوردستان خاکی پیرۆزی نیشتمانیانی پێ ڕه‌نگین کردووه ، به‌ڵام ڕۆژی 10 ی خاکه‌لێوه تایبه‌تمه‌ندی جیای هه‌یه ، له‌و ڕۆژه‌دا یه‌که‌م سه‌رۆک کۆماری کوردستانی تێدا شه‌هید کراوه .\n61 ساڵ به‌ر له ئێستا واته 10 ی خاکه‌لێوه‌ی ساڵی2647 ی کوردی به‌رامبه‌ر 30 / 3 / 1947 زاینی ڕۆژێکه له مێژووی کوردستان هه‌رگیز له‌بیر ناچێت ، ئه‌و ڕۆژه شوومه چاوه‌ڕێ نه‌کراوه ، ڕۆژی له سێداره دانی پێشه‌وا قازی و دوو له هاوڕێیانی ئه‌بولقاسم سه‌دری قازیی و مه‌حه‌مه‌د حسین سه‌یفی قازی  له مه‌یدانی چوارچرا له شاری مه‌هاباد ، له‌و جێگه‌ی که پێش 14 مانگ پێشه‌وا قازیی نه‌مربڕیاری دامه‌اراندنی یه‌که‌م کۆماری کوردستانی به‌دونیا ڕاگه‌یاند .\nپێشه‌وا قازی و هاوڕێیانی به‌و تۆمه‌ته له سێداره دران که جلی جه‌ناڕاڵی پۆشیوه و شێوه‌ی ئاڵای ئێرانی گۆڕیوه و فه‌رمانی کوشتنی ئه‌فسه‌ر و سه‌ربازی ئێرانی ده‌رکردووه و چه‌ند تاوانێکی تر. به‌ڵام ئه‌وه‌ی ڕاستییه شه‌هید پێشه‌وا قازی و هاوڕێیانی به‌و تۆمه‌ته له سێداره دران که سه‌رکرده‌یه‌کی دڵسۆزن بۆ گه‌ل و نیشتمانه‌که‌یان ، له‌دوای ئه‌وانیش تا ئه‌مڕۆ کاروانی شه‌هیدان و له سێداره دان به‌رده‌وامه له‌لایه‌ن دوژمنانی کورد و کوردستان .\nڕاسته پێشه‌وا قازی محمد ڕووبه‌ڕووی دوژمن شه‌ڕی نه‌کرد و هه‌زاران شه‌هید بدات له شه‌ڕێک ئه‌نجامه‌که‌ی ده‌ست نیشان کراوه له‌لایه‌ن هێزه زله‌کانی جیهان ، ڕاشی نه‌کرد . شه‌ڕی شێرانه‌ی برده ناو دادگای نه‌عه‌داله‌تانه‌ی پاشماوه‌ی سه‌فویه‌کان ، ماوه‌ی سێ مانگی دادگا فیری دوژمنانی کرد مانای کوردایه‌تی ، نیشتمان په‌روه‌ری ، خۆ فیداکاری له پێناوی کوردستان .\nله ووته‌کانی پێشه‌وا قازی …. من له زووه‌وه خۆم بۆ ئه‌وه ئاماده کردووه به باوه‌شی ئاڵاوه پێشوازی له‌و مردنه سه‌ربه‌رزانه‌یه ده‌که‌م که له ڕێگای ئازادیی میلله‌ته‌که‌مدا ده‌کوژێم ، ئه‌وه به‌ڵێنێکه که به نه‌ته‌وه‌که‌مم داوه له گه‌ڵیان بژیم و بۆ ئه‌وانیش بمرم ، تازه چۆن ئاماده‌م به‌ڵێنی خۆم بشکێنم .\nنه‌مری و سه‌ربه‌رزی بۆ تۆ و هاوڕێیانت ئه‌ی پێشه‌وای نه‌مر .\nسه‌رکه‌وتنی کورد له هه‌ر پارچه‌یه‌کی کوردستان سه‌رکه‌وتن و سه‌ربه‌رزییه بۆ پارچه‌کانی تری کوردستان . ئه‌م ڕاستییه‌مان له کاتی دامه‌زراندنی کۆماری کوردستان له مه‌هاباد به‌دی کرد و ئه‌مڕۆ ئه‌و سه‌ر‌به خۆیی و ئازادییه له کوردستانی باشووربه‌ر چاو ده‌که‌وێت ، هه‌رچه‌ند پارچه‌کانی تری کوردستان له‌ژێر ده‌ستی داگیر که‌رانه . به‌ڵام خۆشبه‌ختانه خه‌بات به‌رده‌وامه .\nکوردستانی باشوور ئه‌مڕۆ خاوه‌ن حکومه‌ت و په‌رله‌مان و ده‌سه‌ڵاتی فه‌رمان ڕه‌وایی خۆیه‌تی . تێگه‌یشتنمان هه‌یه که ده‌سه‌ڵاتی کوردستان وێڕای هه‌وڵی به‌رده‌وامی دوژمنان و نه‌یارانی کورد و کوردستان توانیویه‌تی ئاسایشی ناوچه‌که بپارێزێ ، هه‌روه‌ها بوونی په‌رله‌مانێکی فره حیزبی له کوردستان ئاماژه‌یه‌کی ڕوونه بۆ ئاینده‌یه‌کی دیموکراتی و پێشکه‌وتووتر .\nپلان و هه‌ڕه‌شه‌ی دوژمنان و نه‌یارانی کورد به‌رده‌وامه بۆ ئه‌وه‌ی هیچ پارچه‌یه‌کی کوردستان ئازادی به‌چاو نه‌بینێ ، ئاوه‌دانی وپێشکه‌وتنی هه‌ر پارچه‌یه‌ک له کوردستان دژی به‌رژه‌وه‌ندییه‌کانیانه بۆیه به‌رده‌وامن له هه‌وڵدانی تێکدانی ئارامی و سه‌قامگیری هه‌ر چوار پارچه‌ی کوردستان .\nپێوئسته ئه‌مڕۆ زیاتر یه‌کگرتووی و هاوکاری هێزه سیاسیه‌کانی کورد و کوردستان بۆ پاراستنی ئه‌و ده‌سکه‌وته مه‌زنانه‌ی کورد که به خوێنی پاکی شه‌هیدانی به‌ده‌ستی هێناوه له هه‌ر پارچه‌یه‌کی کوردستان .\nنه‌مری و سه‌ربه‌رزی بۆ شه‌هید پێشه‌وا قازی و سه‌رجه‌م شه‌هیدانی ڕێگای ڕزگاری کوردستان .\nعامر باجه‌ڵان – سوید\nPrevious ئێمە زڕ قەڵەمین یان ئێوە زڕ پرۆژە؟\nNext دین رێگری گه‌شه کردنی عه‌قڵ و کۆمه‌ڵگاێه!


وشه بنچینه‌ییه‌كان = فەرهەنگ\n1. وشە ئینگلیزییە بەکارهاتووەکان لەزمانی کوردیدا\nخول 6، ژماره 1 ، به‌هار 2019، ، لاپه‌ڕه 17-27\n3. دروستەی ناوی کردا ریی و کرداری شکا وە\nخول 6، ژماره 1 ، به‌هار 2019، ، لاپه‌ڕه 124-137\n4. زاراوە لە فەرهەنگی زمانی کوردیدا\nخول 6، ژماره 1 ، به‌هار 2019، ، لاپه‌ڕه 236-249


پەیامی هاوخەمی و سەرەخۆشیی سكرتاریەتی كۆمەڵە بە بۆنەی كارەساتی دڵتەزێنی شاری سنەوە\nبنەماڵەی قوربانیانی كارەساتی دڵتەزێنی شاری سنە\nدەسەڵاتی كۆماری ئیسلامی بەدرێژایی تەمەنی خۆی بەهۆی ناكارامەیی و نالایەقییەوە ڕۆژ نیە هۆكاری كارەسات و ڕووداوی دلتەزێن لەبوارە جۆربەجۆرەكانی ژیانی كۆمەڵگای ئێران بە گشتیی و كوردستان بە تایبەت نەبێت.\nبە دانپێدانانی بەرپرسانی ناوەند و لایەنەكانی سەر بە ئامار، ڕێژەی قوربانیانی ڕووداویی رێگەوبان زۆرترە لە قوربانیانی شەڕی ماڵ وێرانكەری ئیران و عێراق و ئەمە لەحاڵێكدایە كە سەرچاوەی هەمووی ئەو ڕووداوانە ئەگەڕێتەوە بۆ سێ هۆكاری سەركی واتە ناستاندارد بوون و خراپی رێگەوبان، ناستاندارد بوون و ناگونجاویی ماشێنەكان و نەبوونی مەرجەكانی توند و تۆڵی و بەسەرچوونی تەمەنی كاركردنیان و گێرەو كێشەی ژیان و گوشارە رۆحی و ڕەوانی و جۆراوجۆرەكانی سەر لێخوڕانی ماشێنەكان و سەرچاوەی هەمووی ئەو نەهامەتیانە كۆماری ئیسلامیە.\nلەم ناوەدا كوردستان دۆخی تایبەتی هەیە و ئاستی ڕووداوی هاتوچووی زیاتر كردووە، لەلایەك ئاوەڵا هێشتنەوەی دەستی هێزە سەربازی و ئەمنییەتی و ئێنتزامیەكان بۆ تەقەكردن لە خەڵك و ماشینەكان كە سەرچاوەیەكی ئەو چەشنە رووداوانەیە و لە لایەكیترەوە خراوبوونی جادەكان و لەبەرچاونەگرتنی ئەمنیەتی خەڵك لە جادەكان بەردەوام قوربانی لێ دەكەوێتەوە.\nئەو ڕووداوانە چ بە ئەنقەست و چ بەهەڵكەوت كاریگەریی وێرانكەری بووە لە سەر ژیان و گوزەرانی خەڵك و تەنانەت تێكدانی ژینگە. لەهەموو شوێنێكی جیهاندا،ئەو تانكەرانەی كە مادەی ژەهراویی، یان سووتەمەنی و بەگشتیی مادەی مەترسیدارە، ئەگوازنەوە، نابێت لەو جادانەوە هاتووچۆ بكەن، كەشەوانە ڕۆژی خەڵكی ئاسایی هاتووچۆی تێدا ئەكەن. لەكوردستان ئەمە یەكەمجار نییە كەهاتووچۆی تانكەرەكانی نەوت، قوربانی لێئەكەوێتەوە.\nلە بیرمان نەچۆتەوە كە ساڵانی پێشووتر تانكەری هەڵگری مەوادی سەمی و شیمیاییان چەند جار، ڕژاندە ناو سەدی سنە یان هەر بەدرێژایی ئەم ساڵانە شاهیدی ڕوودانی كارەساتی هاتوچوو یان وەرگەڕانی تانكەری نەوت و سووتەمەنیەكانی تر بووین كە راستەوخۆ كاریگەری رووخێنەریان بووە لە سەر كار و ژیان و گیانی خەڵك.\nدوو ساڵ لەمەو پێش،خەڵكی شاری مەریوان بۆ نارەزایەتی دەربرین بەهاتووچۆی ئەم تانكەرانە لەجادەی مەریوان _سنە نارەزایەتییان دەربڕی،پێوسیتە كە خەڵكی كوردستان لەبەرانبەر ئەم ڕووداونە بێدەنگ نەبن و نارەزایەتی خۆیان دەربڕن.\nوێڕای دەربڕێنی هاوخەمی و سەرەخۆشی لە جەماوەری خەڵكی كوردستان بە گشتی و خەڵكی شاری سنە و بنەماڵە و كەس و كاری قوربانیان بە تایبەتی، خۆمان بە شەریكی خەم و پەژارەیان ئەزانین و ڕا یئەگەێنین كە بەرپرسی راستەقینەی ئەو ڕووداوە كارەساتبار و ناخ هەژێنانە، كۆماری ئیسلامی و دام و دەسگا و دەست و پێوەندەكانین.\nراگەیاندنی کومیتەی دەرەوەی وڵاتی کۆمەڵە بە بۆنەی مەرگی ناوەختی هاوڕێ "سەلاح سەفەری"


بۆ یەکەمجار "یادو ئاهەنگ"ێکی مەزنی سینەمایی لە سلێمانی بەڕێوەدەچێت - بنکەی روناکبیریی گەلاوێژ :: Gelawej\nسینەما Jul 22, 2020\nبەبۆنەی یادی (٣٦)ساڵەی کۆچیدوایی یڵماز گونەی سینەماکاری مەزنی کوردو جیهانی، (هاواری فیلم) و (ناوەندی سینەمایی و رۆژنامەڤانیی بەدرخان)، بە چەندین چالاکی و سوپرایزێکەوە ئەو یادە بەرز رادەگرن و پڕۆگرامی (یاد و ئاهەنگ)یش کە لە 9/9/2020 لە شاری سلێمانی بەڕێوەدەچێت.\nهاوار مستەفا خان سەرپەرشتیاری یادو ئاهەنگەکە بە گەلاوێژی راگەیاند: لەم یادو ئاهەنگەدا چەندین پڕۆگرام کە بەرهەم و زادەی بیرو وەبەرهێنانی(هاواری فیلم و ناوەندی بەدرخان)ە کە بریتییە لە:\nیەکەم: چاپکردنی (چوار کتێب).\nدووەم: چاپکردنی (ساڵنامەی یڵماز گونەی).\nسێیەم: چاپکردن و راگەیاندنی دوو پڕۆژەی ستراتیژی.( کەرتی سینەما و دراما- پێشکەش بەحکومەتی هەرێم دەکرێت تاوەکو کەرتێکی ئاوەدانی تر بناسرێت و کاری لەسەر بکرێت)،(پڕۆژەی کۆماری یڵماز گونەی ژیاندۆستیی- ئەویش پڕۆژەیەکی کەرتی تایبەتەو دوو بواری سینەمایی و گەشتیاریی موتربکراوەو گرنگی و بایەخ بە ئاوەدانکردنیوەی ئەو دوو کەرتە دەدات بەیەکەوە).\nچوارەم: وابڕیارە فیلمی (نێرگز بووکی کوردستان) نمایش بکرێت.\nپێنجەم: لەو یادو ئاهەنگەدا، تیپی میوزیك و گۆرانی بە چەندین گۆرانی دەردەکەون.\nشەشەم: لەهەمان رۆژدا شێوازی "یادو ئاهەنگ"ەکە بە نووسراوی فەرمی پێشکەش بە حکومەت دەکرێت بۆ ئەوەی بە شێوەیەکی فەرمی ئەو یادو بۆنەیە وەکو یادیەکانی تر ساڵانە بەڕێوەبچێت.\nخان راشیگەیاند: بەرنامەی ئەوەمان هەیە بە دیاریکراوەی بۆ یادی ١٢٥ ساڵەی سینەما لە جیهاندا، چوار کتێبی تر چاپ و بڵاو بکەینەوە کە سیانیان "هۆلیوود، بۆلیوود و نۆلیوود" تایبەتن بە ناوەندەکانی وەبەرهێنانی سینەماو بۆرسەو بازاڕی سینەمای جیهانی و لەناویشیاندا بەرگێك تایبەتە بە "سۆلیوود"کە کار لەسەر ئەوە دەکەین سلێمانی بە فەرمی بکەینە سەنتەری وەبەرهێنانی سینەماو پیشەسازیی و بازرگانی سینەما لە هەموو کوردستاندا تا دەگاتە ئاستی ناوەندەکانی تری لە سەرەوە ئاماژەمان بەناوەکانیانداوە.


هەرێمی کوردستان مێژوویەکە لە دوو جەمسەری ململانێی سیاسی لە کۆن و لە ئێستادا، کوردستان نیشتمانێکە لە نێوان بەرداشی هێزە ئیقیلمییەکانی مێژوو، ململانێکانی ئەوسا و ئەوەی ئێستا لەسەر نەخشەی هەمان مێژووە، ئەگەر بە ئامرازی نوێشەوە خۆی نمایش بکات، ململانێ لەنێوان بەرداشی دەوڵەتێک کە لەسەر هەندێ لە بنەما ئایینییە سیاسییەکان دامەزرا بێت یان دەوڵەتێکی دیکە بێت کە تێکەڵەیەکە لە نفوزی سەربازی و ئایینی بە دیکۆری بەها علمانییەکانەوە.\nهەر وایە، وەک جارانی قەدیمە، ململانێی ناو دیمەنە سیاسییەکەی ئێستا وەک خۆیەتی، نەخشەکان و بەرژەوەندییە دەوڵەتییەکان نەگۆراون، ململانێکان و بەیەکداچوونی بەرژوەندییەکان و دووڕیانە سیاسییەکان وەک خۆیان بەردەوامن، هەرچەندە تایبەتمەندێتییان گۆراون، بەداخەوە، کە هێزە ئیقیلمییەکان سەرقاڵی هەرەشە کلاسیکییەکانی خۆیانبن و هەوڵی مانەوەی بەرژەوەندییەکانی خۆیانبن، کە هێزە نێودەوڵەوتییەکان پشتگیریت نەکەن، کە خۆت لەگەڵ خۆتدا، لە ناو خۆتدا، رێک نەبیت، هەوڵەکان هەر بۆمانەوەیەکی خۆرسکانە دەبێت نەوەک تێپەڕاندنی ئەو سنوورە مێژوویانەی کە گەمارۆی داویین بۆ بیناکردنی پرۆژەیەک بۆ نەتەوەیەک کە هەمیشە لە دووریانە سیاسیەکاندا شەکەتە.\nهەربۆیە، گرنگە مێژوو لە رەوتی خۆیدا بخوێنینەوە، نەوەک لە رەوتێکی نامۆوە، لە مێژووی وڵاتێکی دیکەوە چارەسەر بخوازین، سویسرا و دوبەی بە من چی؟ بەراوردکردنی ئەزموونی گەلان پێویستە، بەڵام دەبێت وریابین لە کوێدا دەتوانین ئەو ئەزموونانە لە ژینگە و دۆخی سیاسی خۆماندا بەرهەم بهێنینەوە، بەراوردەکان پێویستیان بە وردبینی زیاتر هەیە. کاری سیاسی، بەر لەهەر شتێکی دیکە، هەڵسەنگاندنی هەڕەشەکانی ناوخۆ و دەرەکییە لەگەڵ توانای سیاسی و تەکنیکی هەنووکەیی بە پشتبەستن بە دیدێکی سیاسی ستراتیژی کە شوناسی نەتەوەیەک دامەزرێنێت وەک ئەرمەنەکان.\nلە ئێستادا، لە پاش داعش، هەرچەندە تارماییەکانی لە ناوچە دابڕێنراوەکان و لە هێڵەکانی نێوان هێزە ئەمنییەکان ماوە، لە پاش تەواوبوونی فیشەکی چەکی میلان، لە پاش زیادبوونی هەڕەشە دەرەکییەکان و قەیرانەکانی ناوخۆ و جەنگی بایۆلۆجی ڤایرۆسی کۆرۆنا، کاتێتی لە خۆمان بپرسین چۆن نەخشەرێگایەکی نیشتمانی دارێژین بۆ بەرەنگاربوونەوەی ئەم هەموو فشارە؟ چۆن ژیانی ٦ملیۆن کەس بپارێزین؟ بەر لە ماوەیەک پرۆسەیەکی راوێژکاری پارتە سیاسییەکان دەستی پێکرد ئایا کاتی نییە بەردەوام بێت و ببێتە پرۆسەیەکی هەمیشەیی بۆ بەرجەستەکردنی کەلتوورێکی سیاسی نوێ.\nبۆ مێژوو، گرنگە، کە بڵێین هەموو هەبووین و ئەرکەکانمان، ئەوەی توانیمان، ئەوەی لەسەر شانمان بوو تاو ئەو مەودایەی کە توانیمان بەجێ هێنا، گرنگە دواتر بنووسرێتەوە کە لە هیچ وێستگەیەکی فەرماندا، بە بەتاڵی نەگەڕاینەوە. بۆ ئەوەی لە هەموو دیمەنەکە تێبگەین، بۆ ئەوەی لە نێو ماڵی خۆماندا شارەزای هەموو دۆخە دیفاکتۆکانبین پێویستمان بە دایالۆگێکی قووڵ و حەوسەڵەیەکی درێژ هەیە، سادەتر قسە بکەین هەڵەکان زۆرن، تەنانەت کوشندە و ستراتیژیین، بەڵام هێشتا نابێت ماڵی خۆت بە دەستی خۆت کاوڵ بکەیت، دەبێت دوور بین لە دوبارەبوونەوەی یەمەنێکی دیکە و سوریایەکی دیکە، ئێمە، جارێ، ئەوەندەی لە کارەساتەوە نزیکین لە گەشەسەندنی ئابورییەوە نزیک نیین. رەنگە کەسێک پارتێکی دیاریکراوی بە دڵ نەبێت، رەنگە مەنهەجێکی سیاسی بە دڵ نەبێت، بەڵام، رەنگە، ئەوی بەرامبەریش، مەنهەجی بەرامبەری بە دڵ نەبێت. لە نێوان ململانێی ئەم دوو جەمسەرەدا، حیکمەتێکی سیاسی پێویستە بۆ دامەزراندنی هاوسەنگی سیاسی دوور لە سڕینەوە یان سەپاندنی بیروڕایەکی کەمیینە. راستە، دەبێت هەمیشە خەونی سیاسی هەبێت بەڵام کە ریسک و هەرەشەکان بەهەند وەرنەگیرێت ئەو خەونە نابێتە پرۆژەی سیاسی، هەر وەک پەڵە هەورێک دوور لە عەرد دەمێنێتەوە و کاریگەری نابێت.\nگرفتەکان بەرلەوەی هی پارتێکی سیاسیبن، لە بنەرەتدا هی کۆمەڵگەن، هی ئەنجامی گەڵاڵەبوونی جەنگەکانن، هی شەکەتی و نبوونی سیاسییە، هی رادە و ئاستی خوێندەوارییە، هی نەبوونی پارسەنگی بەرژوەندییەکانە، هەربۆیە دەبێت پێکەوە تێپەرین لەو بازنە داخراوانەی کە دونیای ئێمەی بە وەهمی سیاسی تەنیوە. بەداخەوە، توندوتیژی مێژوو، بە زۆر لە رەفتارە سیاسییەکانەوە دیارە، دەبێت خۆمانی لێ بپارێزین، دونیای ئێمە، دونیایەکە بە مین رێژراوە، ئاگایی و وشیاریی سیاسی دەخوازێت نەوەک سەرکێشی سیاسی، لەو بڕوایەدا نیم کەس دڵی بە بەتاڵی سیاسی خۆش بێت، هەربۆیە پێویستمان بە دامەزراندنی دیالۆگێکی سیاسی بەردەوام هەیە، کە حیکمەت و هاوسەنگی سیاسی بەرهەم بێنێت تا لە موتلەقی سیاسی بە دووربین.


کێمیابارانه که ی شاری هه‌ڵه‌بجه | Home\nکێمیابارانه که ی شاری هه‌ڵه‌بجه\n2011/03/16 at 12:00 AM Leave a comment\tوێراش نیوز:له رۆژ16-3-1988 دا ته‌نها5000 هه‌ڵه‌بجه‌ی له بنا رشاخه کانی شنرۆی و باڵانبۆ نه بوو، بوون به‌قوربانی،به ڵکو 72 ئه ستێره ی سووڕ کۆمه ڵه ش له و رۆژه ڕه شه ی کێمابارانی هه‌ڵه‌بجه‌دا به ده‌ستی هێزه‌كانی كۆماری ئیسلامی گیانیان به‌ختكردله ته نشت ئاۆی سێروان له ناوچه ی شاره زۆر.\nگۆردانی شوان به ۆینه Like this:Like Loading...\nEntry filed under: كاره‌ساتی هه‌ڵه‌بجه و گوردانی شوان, گـــۆرانـــیی وه ڤـــیدیـــۆیی کـــلـــیپ هـــه‌مـــه‌ڕه‌نگ : وێـــراش نـــیوز. Tags: .\tچاوگێڕانێک به سه‌ر کاره‌ساته‌که‌ی گوردانی شوان‌دا،وتووێژێک له گه‌ڵ هاوڕێ حه‌بیبی گه‌وێڵی\tمـــــــه‌یـــــــدانـــــــی ئـــــــازادی ســـــــلێمانـــــــی\tLeave a Reply Cancel reply\tEnter your comment here...


سه‌ربه‌خۆیی.. سه‌ربه‌خۆیی زمان\nبه‌شی یه‌كه‌می ئه‌م بابه‌ته تایبه‌ت بوو به سه‌ربه‌خۆیی تاك و هه‌وڵدان بۆ پێگه‌یاندن و هێنانه كایه‌ی تاكێكی خاوه‌ن ده‌روونی جێگیر و دامه‌زراو، تا كۆمه‌ڵگه و خێزان له نه‌خۆشییه ده‌روونی و جه‌سته‌ییه جۆربه‌جۆره‌كان پارێزاو بن.\nپاش له‌دایكبوونی مرۆڤ، یه‌كه‌م شت منداڵ ئاشنای ده‌بێ و پێویستی پێیه‌تی، زمانه. زمان ئاوێته‌ی ته‌واوی كایه‌كانی ژیانه و خه‌ون و خه‌یاڵی هه‌موو تاكێكه. بێ زمان مرۆڤایه‌تی له به‌تاڵیدا ده‌مێنێته‌وه. زمان ته‌نیا گوتن نییه، به‌ڵكو بریتییه له یه‌كه‌مین گریان و هاتوهاواری منداڵ، له یه‌كه‌مین گڕوگاڵ و جووڵه و ورته ورته‌كانی منداڵ. زمان له‌وێوه چه‌كه‌ره ده‌كات و موتوربه به زمانی دایك ده‌كرێت، بۆیه هه‌میشه دایك پشكی شێری به‌رده‌كه‌وێت له په‌روه‌رده‌كردنی منداڵ له‌سه‌ر زمانێكی پاراو و ئاستبه‌رز.\nدایك منداڵ فێری دانه فه‌رهه‌نگییه‌كانی زمانه‌كه ده‌كات و به‌پێی ته‌مه‌ن و گۆڕانكارییه‌كان له ده‌نگ و ئاست و هزری منداڵه‌كه‌دا دانه فه‌رهه‌نگییه‌كانی زمان ڕێچكه‌ی ڕاست ده‌گرن و ورده ورده منداڵ توانای لێكدان و كۆكردنه‌وه‌ی وشه‌كان په‌یدا ده‌كات، به‌پێی ئه‌و په‌روه‌رده زمانییه‌ی بۆی ڕه‌خساوه، ده‌توانێ گرێ و ڕسته دروست بكات و ده‌ریان ببڕێت.\nدواتر منداڵ له ڕێی تێكه‌ڵاوبوونی به كۆمه‌ڵگه و منداڵی كۆڵان و ده‌وروبه‌ر، فه‌رهه‌نگی زمانه‌كه‌ی ده‌وڵه‌مه‌ند ده‌كات و گه‌شه‌ی پێ ده‌دات، به‌مه‌ش په‌رتووكێكی جێگیری تۆكمه له مێشكیدا ده‌نووسێته‌وه كه پڕه له وشه و ده‌سته‌واژه و ڕسته‌ی په‌تی.\nدوای ئه‌م ته‌مه‌نه، قوتابخانه و فێرگه‌كان دێنه پێشه‌وه كه مه‌ودایه‌كی دوور و درێژه و قۆناغه‌كانی خوێندنی (سه‌ره‌تایی، ناوه‌ندی و ئاماده‌یی) ده‌گرێته‌وه. لێره‌وه ده‌رگه‌یه‌كی نوێ و دنیایه‌كی فراوان به ڕووی تاكدا ده‌كرێته‌وه بۆ خۆ پڕچه‌ككردن به فه‌رهه‌نگ و یاسا و ڕێساكانی زمان و سوودوه‌رگرتن له هه‌موو سه‌رچاوه جۆره‌وجۆره‌كانی زمانه‌كه، تا بتوانێ پێ به‌پێ و له‌گه‌ڵ ڕه‌وت و گه‌شه‌ی مرۆڤایه‌تیدا بڕوات و له كاروانی زانستی زمان جێ نه‌مێنێت.\nمرۆڤ به‌تایبه‌ت خوێنه‌ر و خوێنده‌واره‌كان، له‌گه‌ڵ ده‌ستپێكی ساڵه‌كانی خوێندن و هه‌ڵكشان و بڕینی قۆناغه‌كانیدا به‌تایبه‌ت له دنیای نوێدا، ده‌سته‌ویه‌خه و ئاوێزان ده‌بن له‌گه‌ڵ وشه و ده‌سته‌واژه‌ی بیانی، جا ئه‌و وشه و ده‌سته‌واژانه هی زمانی وڵاتانی دراوسێ بن یان وڵاته دووره‌كان.\nوه‌ك ئاشكرایه ئێسته به‌هۆی پێشكه‌وتنی له ڕاده‌به‌ده‌ر و په‌یدابوونی هۆ جۆره‌وجۆره‌كانی گواستنه‌وه و گه‌یاندن، بڵاوبوونه‌وه و ته‌شه‌نه‌كردنی وشه بیانییه‌كان بۆ ناو زمانی تر، سنوور و مه‌وداكان ناخوێنێته‌وه. چونكه هۆكاره‌كانی گواستنه‌وه و گه‌یاندن دنیایان تا ئاستی تۆڕێكی پێكه‌وه‌به‌ستراوی كۆمه‌ڵایه‌تی بچووك كردووه‌ته‌وه و هه‌موو تاكێك ده‌توانێ هه‌واڵ و زانیاری له هه‌ر شوێنێكی دنیا بزانێت.\nئه‌م پێشكه‌وتن و پێكه‌وه‌به‌ستنه‌ی دنیا، ڕه‌نگدانه‌وه‌یه‌كی به‌رچاوی دروست كرد له داگیركاری زماندا، تا ئه‌و ئاسته‌ی ئه‌و زمانانه‌ی جیهانی و قسه‌پێكه‌ریان زۆره و له زۆر وڵاتدا به‌كار دێن، یا به واتایه‌كی تر بوونه‌ته زمانی فه‌رمی و زانینیان له زۆر وڵات و شوێندا بووه‌ته پێویستی، توانیویانه له زمانی وڵاتانی دراوسێ زیاتر هه‌ژموون و ده‌سه‌ڵاتی خۆیان به‌سه‌ر زمانه‌كانی تردا بسه‌پێنن. به‌تایبه‌ت زمانی ئه‌و وڵات و گه‌لانه‌ی بێكه‌س و كه‌م لێكۆڵراوه‌ن و هێشتا نه‌یانتوانیوه بناغه و نه‌خشه‌ی زمانه‌كه‌یان به‌ته‌واوی دابڕێژن و كۆڵه‌كه‌كانی زمانه‌كه‌یان به ڕاوه‌ستاوی ڕابگرن.\nئێمه‌ی كوردزمان كه خاوه‌ن زمانێكی ده‌وڵه‌مه‌ندی خاوه‌ن فه‌رهه‌نگی بێشومارین، ته‌نیا بێ خزمه‌تی و نه‌بوونی خه‌مخۆر و ده‌سه‌ڵاتی ڕاسته‌قینه وای كردووه زمانه‌كه‌مان له‌گه‌ڵ به‌رده‌وامی پێشكه‌وتنه‌كاندا له‌ژێر هه‌ڕه‌شه‌ی داگیركاری و لاوازكرداندا بێت. به جۆرێك ئه‌گه‌ر فه‌رهه‌نگی 100 ساڵ له‌مه‌وپێش فه‌رهه‌نگێكی موتوربه‌كراو به زمانی عه‌ره‌بی و توركی و فارسی بووبێت، له‌مڕۆدا ئه‌و زمانانه به هه‌وڵ و ماندووبوونی چه‌ندان ساڵه‌ی ده‌یان نووسه‌ر و شاعیر، ده‌ستیان تا ئاستێكی به‌رچاو و دڵخۆشكه‌ر له زمانه‌كه‌مان بڕاوه، به‌ڵام زمانێكی وه‌ك زمانی ئینگلیزی، توانیویه‌تی له‌ڕێی پێشكه‌وتنه‌كانه‌وه سه‌دان (ناو و ده‌سته‌واژه) بخاته ناو زمانه‌كه‌مان و ده‌یان زمانی تریشه‌وه.\nله كاتێكدا به‌شی زۆری ده‌سته‌واژه‌كان له بنه‌ڕه‌تدا (گریكی)ن و شاره‌زایانی زمانی ئینگلیزی سوودیان لێ وه‌رده‌گرن و زمانه‌كه‌ی خۆیانی پێ ده‌وڵه‌مه‌ند ده‌كه‌ن. وه‌نه‌بێ زمانی كوردی به خاتری لاوازی و هه‌ژاری له ڕووی فه‌رهه‌نگی وشه و ده‌سته‌واژه‌وه ئه‌م داگیركارییه‌ی به‌سه‌ردا سه‌پابێت و نه‌توانێ وه‌ك پێویست سه‌ربه‌خۆیی خۆی بپارێزێت، به‌پێچه‌وانه‌وه زمانی كوردی به‌هۆی هه‌بوونی چه‌ندان زار و شێوه‌زار و بنزار، خاوه‌نی فه‌رهه‌نگێكی زمانی ئێجگار ده‌وڵه‌مه‌نده، به ئاستێك چوار زاره سه‌ره‌كییه‌كه‌ی زمانی كوردی، به‌راورد به زمانه‌كانی تر، ده‌كرێ هه‌ریه‌كه‌یان به زمانێكی سه‌ربه‌خۆ بێنه ژماردن له هه‌موو ئاسته‌كانی فه‌رهه‌نگ، ده‌نگسازی، وشه‌سازی، ڕسته‌سازی و واتا.\nئه‌مه له كه‌م زماندا به‌دی ده‌كرێت، له هه‌مان كاتدا كه‌م زمان هه‌یه خاوه‌نی ئه‌م كه‌ره‌سته خاوه به‌رفراوانه بێت و سوودی لێ نه‌بینێت، هه‌ر زمانێكی تر خاوه‌ن ئه‌م هه‌موو ورده‌كاری و فه‌رهه‌نگه زمانی و شێوه زمانییه فراوانه بووایه، شتێكی مه‌حاڵ بوو هه‌رگیز پێویستی به زمانه‌كانی تر هه‌بووایه بۆ فراوانكردنی زمانه‌كه‌ی.\nلێره‌وه ڕووی قسه و داواكارییه‌كانمان ده‌كه‌ینه سه‌رۆكایه‌تیی حكوومه‌ت، وه‌زاره‌تی په‌روه‌رده و خوێندنی باڵا به‌تایبه‌تی و ده‌زگه حكوومی و كه‌سییه‌كانی تایبه‌ت به لێكۆڵینه‌وه و به‌دواداچوونی زمان و فه‌رهه‌نگ، به‌رپرسیارێتی سه‌ره‌كی و قورسایی ئه‌م كاره ده‌خه‌ینه ئه‌ستۆی ئه‌وان، بۆ ئه‌وه‌ی هه‌رچی زووتر هه‌وڵه‌كان بۆ هێنانه كایه‌ی ده‌زگه‌یه‌كی زانستی تایبه‌ت به لێكۆڵینه‌وه زمانه‌وانییه‌كان له ئاستی باڵا و یه‌كگرتوودا دابمه‌زرێنن، به‌شی فه‌رهه‌نگ و به‌دواداچوونی ڕه‌چه‌ڵه‌ك و ڕیشه‌ی زمان وشه‌ی كوردی له زانكۆكاندا بكه‌نه‌وه، گرنگی ته‌واو بده‌ن به فه‌رهه‌نگی یه‌كگرتووی كوردی موتوربه‌كراو به ته‌واوی زار و شێوه‌زاره‌كانی زمانی كوردی.\nواته زمان بكه‌ن به سه‌ره‌كیترین وانه‌كانی قوتابخانه له هه‌موو قۆناغه جیاجیاكاندا و ئه‌و بڕیاره دژانه‌ی ساڵانه بۆ قۆناغی دوازده‌ی ئاماده‌یی ده‌رده‌كرێن و زمانی كوردی تێدا ئاره‌زوومه‌ندانه هه‌ژمار ده‌كرێت، به‌ته‌واوی هه‌ڵبوه‌شێنرێته‌وه، چونكه ئه‌مه خۆی ئه‌نفالێكه دژ به زمانی كوردی و هیچی كه‌متر نییه له‌و ئه‌نفاله‌ی ڕژێمی به‌عس دژبه گه‌لی كورد كردی.\nهه‌روه‌ها زمانی ڕاگه‌یاندن و چاپخانه و ده‌زگه‌كانی بڵاوكردنه‌وه یه‌ك بخه‌ن له ڕووی ڕێنووس و وشه و ڕسته و یاساكانی تایبه‌ت به زمانه‌وه، ڕێگریش بن له‌و پاشاگه‌ردانییه‌ی له‌ناو میدیا و ده‌زگه بڵاوكه‌ره‌وه‌كانی كوردستاندا هه‌یه له ڕووی زمانه‌وه.\nئه‌مانه و ده‌یان خه‌م و خاڵی تر، ئه‌ركی له پێشینه و هه‌ره گرنگی ده‌سه‌ڵات و وه‌زاره‌ته پێوه‌ندیداره‌كانن ده‌رهه‌ق به زمانی كوردی بیگرنه ئه‌ستۆ، تا به هه‌وڵ و كۆششی هه‌موو لایه‌ك ئه‌و سه‌ربه‌خۆییه‌ی زمانی كوردی به خوێنی هه‌زاران ڕۆڵه‌ی ئه‌م گه‌له به‌ده‌ستی هێناوه، به ئاسانی به‌فیڕۆ نه‌چێت و زمانه‌كه‌مان جارێكی تر نه‌كه‌وێته‌وه ژێر كاریگه‌ری كوێرانه‌ی زمانه‌كانی تره‌وه.


کۆمپانیای Nissan مۆدێلێکی نوێی لە ئۆتۆمبێلی کارەبایی Leaf نمایش کرد – کەی ئای تی ئێن\nئۆتۆمبێل 10, كانونی دووه‌م 2019\nلە دوای نمایش کردنی کۆتا مۆدێلی ئۆتۆمبێلی کارەبایی Leaf لە ساڵی ٢٠١٧ ـەدا لە لایەن کۆمپانیای نیسانی ژاپۆنیەوە، دواجار کۆمپانیاکە بێدەنگی شکاند و مۆدێلی نوێی ئۆتۆمبێلە کارەباییەکەی لە کۆنگرەی CES 2019 ـەدا نمایشکرد.\nمۆدێلە نوێیەکەی ئۆتۆمبێلی Leaf (بە +Leaf e ناو دەکرێت) توانای بەرگەگری پاترییەکەی بە ڕێژەی ٪٤٠ زیاترە لە مۆدێلی پێشووتری. خاوەن چوار دەرگا و دەرگایەکی دواوەیە، بژاردەیەکی پاتری ئۆتۆمبێلە توانستی ٦٢ کیلۆ واتە کە توانای بڕینی مەودای ١٢٢ کیلۆمەتری هەیە، بژاردەکەی دیکەی پاتری ئۆتۆمبێلەکە ١٥٠ کیلۆ واتە و هێزی ٢٠٠ ئەسپ دەبەخشێت بە ئۆتۆمبێلەکە و ماوەی بڕینی مەودای ٣٦٠ کیلۆمەتری هەیە.\nئۆتۆمبێلە کارەباییە نوێیەکەی نیسان خاوەن ڕوونمایەکی قەبارە ٨ ئینجە کە خاوەن ڕێنیشاندەرە و پشتگیری لە سەکۆی CarPlay ـی ئەپڵ دەکات. لەگەڵ ئەوەشدا خاوەن تایبەتمەندی نیمچە یارمەتیدەری شۆفێر ProPILOT ـە.\nنرخی Leaf ـی نوێ تاوەکو ئێستا ئاشکرا نەکراوە، بەڵام لە بەهاری ئەمساڵدا دەست دەکرێت بە فرۆشتنی و لەگەڵیشیدا نرخی ئاشکرا دەکرێت.\nئۆتۆمبێلە کارەباییەکەی نیسان ڕکابەرێکی سەرسەختی ئۆتۆمبێلە کارەباییەکانی Tesla 3 و Chevrolet Bolt ـە، بە بەردەستکردنی ئەم مۆدێلە نوێیە ڕکابەرییەکە گەرمتر دەبێت. نیسان لە کاتی بەردەستکردنی یەکەمین مۆدێلی Leaf توانیویەتی ٣٨٠.٠٠٠ هەزار یەکە لە ئۆتۆمبێلەکە بفرۆشێت.\nتاگەکان ئۆتۆمبێلی کارەبایی CES 2019 Nissan Nissan Leaf


راوێژکارێك: بۆ دیاریکردنی وادەی کشانەوەی هێزەکانی ئەمه‌ریکا لەعێراق، کازمی سەردانی واشنتن دەکات\nبه‌مه‌به‌ستی دیاریکردنی وادەو میکانیزمی کشانەوەی هێزەکانی ئەمریکا له‌عێراق، سەرۆك وەزیرانی عێراق سەردانی واشنتن ده‌كات‌و نوێنه‌ری حكومه‌تی هه‌رێمیش له‌واشنتن ده‌ڵێت، هه‌فته‌ی داهاتو شاندی هه‌رێم به‌شداری دیالۆگی ستراتیژی نێوان به‌غداو واشنتن ده‌كات كه تایبه‌ته به‌دیاریكردنی واده‌ی كشانه‌وه‌ی هێزه‌كانی ئه‌مریكا له‌عێراق.\nئاوێنه: حسێن عەلاوی، راوێژکاری مسته‌فا سەرۆك وەزیرانی عێراق رایگەیاند، بەمەبەستی دیاریکردنی وادەیەك بۆ کشانەوەی هێزەکانی ئەمریکا لەعێراق، مستەفا کازمی بەم نزیکانە سەردانی واشنتن دەکات.\nوتیشی، بڕیاره له‌سه‌ردانه‌كه‌یدا كازمی لەگەڵ ئیدارەی ئەو وڵاتە تاوتوێی پرسی کشانەوەی ئەو هێزانە بکات و ئاشكراشیكرد، جگە لەئەمریکا کازمی سەردانی چەند وڵاتێکی دیکەی رۆژئاوا دەکات.\nدوێنێ پێنجشەممە سەرۆك وەزیرانی عێراق لەگەڵ برێت مەکگۆرك، راوێژکاری کۆشکی سپی بۆ کاروباری رۆژهەڵاتی ناوەڕاست‌و باشوری ئەفریقا کۆبوەوه.\nنوسینگەی سەرۆك وەزیرانی عێراق ئاشکرای کردووە، هەردولا پرسی میکانیزمی کشانەوەی هیزەکانی ئەمریکایان تاوتوێ کردووە.\nله‌لایه‌كی دیكه‌وه به‌یان سامی عه‌بدولڕه‌حمان، نوێنه‌ری حكومه‌تی هه‌رێم له‌واشنتن به‌میدیاكانی پارتی وتووه، هه‌فته‌ی داهاتو شاندی هه‌رێم به‌شداری دیالۆگی ستراتیژی نێوان به‌غداو واشنتن ده‌كات كه بڕیاره بۆ دیاریكردنی واده‌ی كشانه‌وه‌ی هێزه‌كانی ئه‌مهریكا له‌عێراق به‌ڕێوه‌بچێت.\nوتیشی، به‌شداریكردنی نوێنه‌رانی هه‌رێمی كوردستان له‌و دیالۆگانه‌دا زۆر گرنگه‌و بڕیاره پرسگه‌لێكی گرنگی تێیدا تاوتوێ بكرێن.\nئاشكراشیكرد، كارنامه‌ی دیالۆگی ستراتیژی نێوان عێراق‌و ئه‌مریكا چه‌ند پرسێكی وه‌ك پرسه‌كانی وزه، گۆڕینی كه‌شوهه‌وا، دۆسیه‌ی ئه‌منی، ته‌ندروستی، كولتووری، په‌روه‌رده، مافی مرۆڤ‌و هه‌ڵبژاردن له‌خۆ ده‌گرێت.


پێشخستن/گۆڕین ــى وه‌شانی ١.٢ بۆ ١.٣ (په‌ڕه 2) - PunBB ١،٣ - مەکۆکانی وێبچن\nپێشخستن/گۆڕین ــى وه‌شانی ١.٢ بۆ ١.٣ (په‌ڕه‌ی 2 له 4)\nمەکۆکانی وێبچن » PunBB ١،٣ » پێشخستن/گۆڕین ــى وه‌شانی ١.٢ بۆ ١.٣\nپه‌ڕه پێشوو 1 2 3 4 داهاتوو\nپه‌یام [ 21 بۆ 40 له 65 ]\n21 وه‌ڵامه‌كانی Kardo dJ 2009-08-29 18:43:04\nوه‌ڵام: پێشخستن/گۆڕین ــى وه‌شانی ١.٢ بۆ ١.٣\nسوپاس کاک ئاسۆ بۆ ئه‌و زانیاریه.\nکاک ئاکار گه‌ر شتی تایبه‌تی خۆتت تیا دانه‌ناوه بیسڕه‌وه.\n22 وه‌ڵامه‌كانی ahmad95 2009-08-30 09:41:21\nكاك كادرو من ده مه ويت له سه رتاوه دروستى بكه م يه عنى نه ك وه شنى بيشترم دانابيت بيكورم بو ئه وه\nبه لكو يه كسه ر ئه مه دروست بكه م تاقيم كردوه ئه مه ديت\nله كاتى admin/db_update.phpئه مه ديت\nCannot find config.php, are you sure it exists?\n23 وه‌ڵامه‌كانی Kardo dJ 2009-08-30 13:51:11\nکاکه گیان ئه‌م بابه‌ته بۆ پێش خستن ئه‌بێت ،ئه‌بێت وه‌شانی 1.2ـت هه‌بێت ،2بابه‌ت خوار ئه‌م بابه‌ته سه‌یر که چۆنیه‌تی دروستی تیایه.\nئه‌بێت وه‌شانی کۆت هه‌بێت چونکه پێویستی به په‌ڕه‌ی config.phpــه.\n24 وه‌ڵامه‌كانی ahmad95 2009-08-30 17:02:12\nده ست خوش كاك كاردو بو وه لام داناوه ى\n25 وه‌ڵامه‌كانی tishkiroj 2009-08-30 19:32:36\nزۆر سوپاس بۆ هه‌موو لایه‌ک\nبه‌ڕێزان ئایا بابه‌ته‌کانی نێو مه‌کۆ چیان به‌سه‌ر دێت ؟ ئایا ده‌سڕێنه‌وه؟ یان له مه‌کۆی نوێدا ده‌رده‌که‌ونه‌وه؟\nئه‌گه‌ر وه‌ڵامێک هه‌یه سوپاستان ده‌که‌م\n26 وه‌ڵامه‌كانی ئاسۆ نادری 2009-08-30 19:33:42\nئه‌گه‌ر هه‌نگاوه‌كان به درووستی جێبه‌جێ بكه‌یت، ناسڕێنه‌وه.\nبۆ ئه‌وه‌ی دڵنیا بیت، له پێشدا Backup ی مه‌كۆكانت هه‌ڵبگره.\n27 وه‌ڵامه‌كانی ahmad95 2009-08-31 09:21:27\nله كاتى كورينى وه شانه كونكه ئه م كيشه م بو دروست بوو ئيرور ئه دات\n28 وه‌ڵامه‌كانی Kardo dJ 2009-08-31 11:33:03\nله‌کام به‌شه‌دا ڕاوه‌ستایت؟\nپه‌ڕه‌ی config.php گه‌ر ناوه‌که‌یت گۆڕیوه به‌شتێک، ئه‌وا بیکه‌ره‌وه به config.php،وه دڵنیاش به له‌گۆڕینی چمۆدی فایلی cache بۆ 777.\n29 وه‌ڵامه‌كانی ahmad95 2009-08-31 11:53:03\nده ست خوش كاك كاردو جاك كرد\n30 وه‌ڵامه‌كانی saadulla89 2009-09-12 13:03:12\nده‌سته‌کانت خۆش بێت کاک كاردۆ.\n( كُلُّ نَفْسٍ ذَائِقَةُ الْمَوْتِ ثُمَّ إِلَيْنَا تُرْجَعُونَ ))\n31 وه‌ڵامه‌كانی daryan1 2009-09-22 06:08:08\nسڵاو کاک اسۆ برا گه‌وره که‌م من ئه‌و کاره‌م ئه‌نجام دا به‌ڵام بێسوود بو\nنوسینه کان هه‌ر تێکه‌ڵ ئه‌بن\n32 وه‌ڵامه‌كانی ڤانیا 2009-12-31 11:24:45\nزۆر زۆر سوپاس به‌ڕاستی زۆر جوانه ده‌ستخۆش......\nبه‌ڵام چۆن مه‌کۆی تاقیکاری بگۆڕم و به‌شه‌کانی مه‌کۆیه‌که دیاری بکه‌م؟؟؟؟؟؟؟\nتکایه وه‌ڵامم ده‌وه.........\nهه‌میشه وێبچن به مامۆستای خۆم داده‌نێم\n33 وه‌ڵامه‌كانی Broosk 2009-12-31 12:43:57\nبەناوی کاردۆشەوە سوپاس بەڕێز،\nتکام وایە ئەو پرسیارەت لە بابەتێکی نوێ بنووسیت، چوونکە پەیوەندی بەم بابەتەوە نییە.\n34 وه‌ڵامه‌كانی wafa_465 2010-01-01 16:19:39 (دەستکاری کراوە: wafa_465 2010-01-01 16:21:00)\nده ست خؤ هه ر بزيت به قوربان به راستى با به ته كه ت زؤر به سووده Kardo dJ كيان منيش كيشه م هه يه له مه مكؤ كه م\nتكايه يارمه تيم ده ن من مه كؤيه كم هه يه\nده مه ويت بكوازمه وه\nمه كؤكه م فريه www.wafa.6te.net\nده مه ويت بيكه م به\nبه لام با به توو به يامه كان نه سرينه وه .\nدواتر ده مه ويت بكوازمه وه بؤ ئه م مه كؤيه www.m-wafa.net\nتكايه يار مه تيم ده ن هاوريانم\nئه كه ر بتواني يار مه تيم بده مه منوونت ده بم برام تكايه كه س يار مه تي نه ده وم\nتؤ شاره زايت هه يه تؤ يار مه تيم بده برام\n35 وه‌ڵامه‌كانی wafa_465 2010-01-02 07:05:30\n:(:(كاكKardo dJ ولاميك نه بوو\n36 وه‌ڵامه‌كانی wafa_465 2010-01-13 09:03:36\nسلاو هاوريانمKardo dJ\nمه كؤكه م 1.2بو كردومه ته 1.3زؤر كيشه م بؤ دروست بوه كي يار مه تيم ئه دات تكايه يار مه تيم ده ن\nتا ئيستا كيشه ي فؤنتم هه بو هه موى ببوبه عه لامه تى بسيار ئاوى لي هاتبوو؟؟؟؟؟؟؟؟؟؟؟؟؟؟؟؟؟؟؟؟؟\nئيستا كيشه م بؤ زياتر بووه\nئه مه ش لينكي مه ؤككه مه\nببورن والله من زؤر شاره زايم نيه بؤيه نه م توانى كيشه كه م جاره سه ر بكه م\nتكايه كيشه كه م جيه Kardo dJ\n37 وه‌ڵامه‌كانی S21 2010-03-22 08:57:02\nسڵاو، بابه‌ته‌كه زۆر به‌جوانی ڕوونكراوه‌ته‌وه، به‌ڵام بابه‌تێكی كاك ئاسۆ دوو دڵی كردم له‌وه‌ی كه هه‌نگاوه‌كانی ئه‌م بابه‌ته جێ به‌جێ بكه‌م!. كاك ئاسۆ نادری له بابه‌تی "پێش ئه‌وه‌ی مه‌كۆكانت نوێ بكه‌یته‌وه، بمخوێنه‌وه!"ــدا ده‌ڵێ:\n(تكایه زۆر گرینگه كه تێبینی ئه‌وه بكه‌یت ئه‌گه‌ر مه‌كۆكانت كه وه‌شانی ١،٢ ـه و پێوه‌كراوی بۆ دامه‌زراوه/ ده‌ستكاری كراوه، درووست نیه Upgrade ی بكه‌یت بۆ وه‌شانی ١،٣، چوونكه ئه‌و گۆڕانكارییانه‌ی كه كراون له وه‌شانی ١،٢ به‌هۆی دامه‌زراندنی ئه‌و پێوه‌كراوانه‌وه ڕێگر ده‌بن له نوێكردنه‌وه بۆ وه‌شانی ١،٣ به سه‌ركه‌وتوویی.)\nیانه‌كه‌ی ئیمه‌ش پێوه‌كراوه‌ی زۆری بۆ كراوه، جا نازانم مه‌به‌ستی سه‌ركه‌وتوو نه‌بوونه‌كه‌ی كاك ئاسۆ چییه!!؟\n38 وه‌ڵامه‌كانی Ahmed-km 2010-03-30 10:13:37 (دەستکاری کراوە: Ahmed-km 2010-03-30 10:14:46)\n39 وه‌ڵامه‌كانی Broosk 2010-03-30 14:19:01\nئەم پەیامە چییە بەڕێز؟\n١١، ئه‌گه‌ر وه‌ڵامه‌كه‌ت یان به‌شدارییه‌كه‌ت له بابه‌تێكدا سوودی نیه، مه‌ینووسه!\n٦، بابه‌ت و په‌یامی بێ ناوه‌ڕۆك، بۆ نموونه كه ته‌نیا خه‌نده/ سمایلی له خۆ گرتبێت، ده‌سڕێته‌وه.\n40 وه‌ڵامه‌كانی S21 2010-03-31 15:49:53\nكاك Broosk سڵاو، گله‌یت له‌و ئه‌ندامه كردووه كه نوقته‌یه‌كی نوسیوه، جا من ده‌لێم تۆ وه‌كو چاودێرێك ئه‌م خاڵه بچوكه‌ت بینی، كه‌چی ئه‌م په‌یامه پرسیار هه‌ڵگره‌ی كه من پێش ئه‌ندامی ناونه‌براو نوسیومه، نه‌دیت!!، ده‌بوو قسه‌یه‌ك له‌سه‌ر په‌یامه‌كه‌ی منیش بكه‌ی، هه‌رنا چاودێریت. .


په‌یماننامه‌ی زیادکردنی موچه‌ی په‌رستاران هه‌ڵناوه‌شێته‌وه - Radio Sweden Kurdish - رادیۆی سوید Radyoya Swêdê | Sveriges Radio\nپه‌یماننامه‌ی زیادکردنی موچه‌ی په‌رستاران هه‌ڵناوه‌شێته‌وه\nبڵاو کرایه‌وه fredag 11 december 2009 kl 17.26\nڕێکخراوی کۆمۆن و هه‌رێمه‌کانی سوید، سڤاریه‌س کۆمونه‌ر ئۆک لاندستینگ ،ئێس کۆ ئێل، بڕیارن داوه په‌یمانی نێوانیان و یه‌کیه‌تیی خزمه‌تگوزاریی ته‌ندروستی ڤۆردفیۆربوندێت، که په‌یمانی تایبه‌ت به موچه‌ی 85000 په‌رستاره، هه‌ڵنه‌وه‌شێنێته‌وه.\nڕێکخراوی کۆمۆن و هه‌رێمه‌کانی سوید له ماوه‌ی مانگی ئۆکتۆبه‌ردا بوو پرسی هه‌ڵوه‌شاندنه‌وه‌ی په‌یمانی مووچه‌ی په‌رستارانی وروژاند، ئه‌مه له کاتێکدا بوو خاوه‌نکاران پێیان وابوو له‌م بارودۆخی سستی بازاڕه‌دا مه‌رجه‌کانی موچه له‌و په‌یماننامه‌یه‌دا گران له‌سه‌ریان ده‌که‌وێت. به‌پێیی ئه‌و په‌یمانه که ده‌بوا هه‌ڵبوه‌شێته‌وه موچه‌ی په‌رستاران له‌ماوه‌ی ساڵی 2010دا به له‌سه‌دا دوو به‌رز ده‌کریته‌وه.\nهه‌ڵنه‌وه‌شاندنه‌وه‌ی ئه‌و په‌یماننامه‌یه له‌لایه‌نی ئابوورییه‌وه گران ده‌که‌وێت به‌ڕای به‌ڕێوه‌به‌ری ڕێکه‌وتنه‌کان سه‌ر به ڕێکخراوی کۆمۆن و هه‌رێمه‌کانی سوید ئینگێلا گاردنه‌ر سوندسترێۆم، به‌ڵام هه‌ڵنه‌وه‌شاندنه‌وه‌ی ئه‌و په‌یمانه به‌رگرتنه له که‌وتنه‌وه‌ی ته‌نگه‌ژه‌یه‌کی بێ سوود. له‌هه‌مانکاتدا نیگه‌رانی خۆی ده‌رده‌بڕێت و ده‌ڵێت ڕه‌نگه هه‌وڵی هه‌ڵنه‌وه‌شاندنه‌وه‌ی په‌یمانی زیادکردنی موچه‌ی په‌رستاران ڕێگه بۆ چاولێکه‌ریی یه‌کیه‌تی مامۆستایان خۆش بکات که چاوه‌رێ ده‌کرێت له‌م ماوه‌یه‌دا په‌یمانی موچه‌که‌یان نوێ بکرێته‌وه.


هەڵوێستەیەک لەسەر چەند ژنی\nپێشەوا محمدی ئەبو زەهرە دەپرسێت : یان چەن ژنی ڕەوا یان دۆستی پەنهان .پاشان دەڵێت چەند ژنی ئیسلام بەرامبەر خیانەتی ئەوروپا لە هاوسەریدا بۆیە گەر چەند ژنی قەدەغە بکەین دەبێت خیانەتی هاوسەرگیری چاوەڕوانی زیاد بوونی بکەین .\nهەروەها ئەوەی جێگەی سەرسوڕمانە چەند ژنی لە ئاینەکانی خۆشیاندا هەیە ( مەبەستی ئاینەکانی تر وەک مەسیح ...هتد..) و کەچی بەلام کوێرانە ڕەتی دەکەنەوە ( مامۆستا محمد فوئاد هاشمی) کە زانایەکی مەسیحی بوو و دواتر موسوڵمان بوو ، دەڵێت : چەند ژنی تا سەدەی نۆزدەهەم لە ئاینی مەسیحیدا بوونی هەبوو .\nلەهەموو ئەوانەش سەیر تر ئەوەیە تاکە ئاینی ئیسلامە کە چەند ژنی سنور دار کردوە و بە دادگەری سنور دار کردووە ، ئەمەش بەڵگەیە بۆ ئەوەی کە بنچینە لە ئیسلامدا یەک ژنییە سەڕەڕای ئەوەئش دوژمنانی ئیسلام خۆیان کوێر دەکەن و دەیانەوێت بە زۆری بیسەلمێنن کە بنچینە لە ئیسلامدا چەند ژنییە وە پێداگری لەسەر ئەوە دەکەن کە هەردەبێت دان بەوەدا بنێن کە زیانی کۆمەڵایەتی زۆری هەن .\nبیفه‌وتێنن) به‌ڕاستی ئه‌و کاره سته‌مێکی گه‌وره‌یه.\nدادگەریش بەوە دەکرێت کە هەموو هاوسەرەکان لە پشک و ماف و خاریجی و پۆشاک و شوێنی نیشتە جێ بوون وەک بن و یەکسان بن ، وە خوای گەورە دەفەرموێت :\nپاشان کارنەکردنە بە یاسا خوداییەکان و دانانی ڕێسای زەمینی لە جێگەیاندا جگە لە ئەنجامی نەخوازراو و زیان بەخش و داڕمانی ڕەوشت و بەها بەرزەکان هیچی تری لێ پەیدا نابێت ئەمەش ئەوە ناگەیەنێت کە ئەو کۆمەڵگایانەی یاسای خودا بەڕێسا و زەمینیەکان گۆڕیوە ، لە ڕوی پێشکەوتنی مادییەوە سەرکەوتو بوون ئەوروپا باشترین بەڵگەیە و ئەو وێنایەی بەرجەستە کردووە پێشکەوتنی مادیی و داتەپینی ڕەوشت بەها بەرزەکان\nلە دوو ڕوی مەنتیقدا ئەمانە دەخەینە ڕوو :\nیەکەم: ئایا ئەو یاسایانە سوودی هەیە یان زیان ؟\nبۆ نمونە: زینا کە لەشوێنی چەند ژنیدایە ، مەی خواردنەوە قەدەغە کردنی تۆڵەی دادگەرانە ( القصاص ) قەدەغە کردنی تەڵاق .\nدووەم : ئایا دەتوانی بە کرداریش ئەو حوکمانە جێبەچێ بکەن بۆ نمونە ئەگەر کەسێک زلەیەکی لە رومەتی چەپتدا ڕومەتی ڕاستیشی بۆ ڕاگریت یاخوود رەهبانیەت ژن نەهێنان و شوو نەکردن ...هتد .. ئگەر ئەو یاسایانە سوودیان بۆیان هەبێت و بتوانن جێبەجێیان بکەن ئەوە دیارە هەر یاسا خوداییەکانن و بێگومان سود بەخشن بەڵام ئەگەر وانەبێت بێگوومان دەسکاری کراو و گۆڕاون و لەیاسای خودای بونەتە ڕێسای زەمینی .\nو: مزفر عەولا قەسرێ


عەرەبستان Archives - هيوای کۆرد\nبەڕێوەبەری راگەیاندن و پەیوەندیەکانی وەزارەتی ئەوقاف رایگەیاند، 11ی ئەم مانگە یەکەمەین کاروانی حاجیانی هەرێمی کوردستان بەرەو وڵاتی سعودیە بەڕێدەکەوێت. نەبەز ئیسماعیل، بەڕێوەبەری ڕاگەیاندن و...\tRead more\non: حوزه‌یران 09, 2019 In: جێهان, ڕۆژهەڵاتی ناوەڕاست, هەواڵ\nئەمڕۆ یەكشەممە حوسیەکانی یەمەن بە فڕۆكەی بێ فڕۆكەوان فڕۆكەخانەی جازانیان لە عەڕەبستانی سعودی لەسەر سنووری یەمەن بۆردومان كردووە. بەپێی هەواڵێکی تەلەفزیۆنی ئەلمەسیرە، حوسییەکانی یەمەن ، هێرشی...\tRead more\nوڵاتی قەتەر لە رێکخراوی ئۆپێک کشایەوە\non: كانونی یه‌كه‌م 03, 2018 In: جێهان, ڕۆژهەڵاتی ناوەڕاست, هەواڵ\nوڵاتی قەتەر ئەمڕۆ دووشەممە کشانەوەی لە رێکخراوی هەناردەکارانی نەوتی جیهان (ئۆپێک) راگەیاند. وەزارەتی نەوتی قەتەر لە پەیجی سەرەکی خۆی لە تۆڕی کۆمەڵایەتی تویتەر بڵاویکردەوە، لە مانگی کانوونی د...\tRead more\n18 كەس لە سەر دۆسێی كوشتنی خاشقچی دەستگیركراون\non: تشرینی یه‌كه‌م 23, 2018 In: جێهان, هەواڵ\nسەرۆكی توركیا ڕایگەیاند “لەگەڵ پاشای عەرەبستان ڕێككەوتوون بۆ پێكهێنانی لیژنەیەكی هاوبەش تایبەت بە دۆسێی كوشتنی خاشقچی”. رەجەب تەیب ئەردۆغان لەبارەی تاوانی كوشتنی جەمال خاشقچی رۆژنامەنووسی سع...\tRead more\n“عەرەبستان سەرەکیترین پشتیوانی گروپە توندڕەوە ئیسلامییەکان لە جیهانه”\non: ئه‌یلول 14, 2017 In: جێهان, هەواڵ\nبەپێی توێژینەوەیەکی بەریتانی، عەرەبستان سەرەکیترین هەناردەکاری ئیسلامی رادیکاڵە بۆ موسوڵمانانی جیهان. پرۆفیسۆر سۆزانە شرودەر چاودێری ماوەمدی توێژینەوەی جیهانی ئیسلام (FFGI) لە شاری فرانکفۆرت...\tRead more\nلە تەقینەوەیەکدا لە یەمەن 26 کەس کوژران و 7ی دیکەش بریندار بوون\non: حوزه‌یران 02, 2017 In: جێهان, هەواڵ\nبەگوێرەی ئەو هەواڵانەی سەرچاوە ئەمنییەکانی یەمەن بڵاویان کردووەتەوە، شەوی ڕابردوو لە پارێزگای جۆفی یەمەن لە ناو بازاڕی ناوەندی جۆفدا تەقینەوەیەک ڕوویدا و لە ئەنجامیدا ٢٦ کەس کوژران و حەوت کە...\tRead more


د.شوان قەڵادزێی : قه‌یرانی دارایی بۆلایه‌نه ده‌سه‌ڵاتداره‌كان نیه ، بۆبزووتنه‌وه‌ی ئیسلامی هه‌یه ئه‌وه‌تا كه‌ناڵ داده‌خات\nبه‌شی دووه‌م و كۆتایی دیداری تایبه‌ت له‌گه‌ڵ دكتۆر شوان قه‌ڵادزه‌یی سه‌رۆكی فراكسیۆنی بزووتنه‌وه‌ی ئیسلامی له‌په‌رله‌مانی كوردستان ...\nباسك نێت : ئایا قه‌یرانی دارایی به‌واقیعی له‌كوردستاندا بونی هه‌یه ؟ ........... پێتوایه 30 حوزه‌یران دوباره ببیته‌وه ؟\nدكتۆر شوان قه‌ڵادزه‌یی: وه‌الله ئه‌و وته‌یه‌ی تۆ زۆر جوانه ئێمه ئه‌بێ ڕه‌خنه له‌خۆمان بگرین.....\nقه‌یرانی دارایی بۆهاوڵاتی هه‌یه ، بۆفه‌رمانبه‌ران هه‌یه ، بۆپیشمه‌رگه هه‌یه....\nد.شوان قه‌ڵادزه‌یی:ئه‌زانی چۆنه كاكه به‌نمونه فراكسیۆنی یه‌كگرتوو 10كورسی له‌په‌رله‌مانی كوردستان هه‌یه به‌ده‌كورسییه‌وه 2ئه‌ندامی لیژنه‌كه‌ی پیدراوه ، بزووتنه‌وه‌ی ئیسلامیی 1كورسی په‌رله‌مانی كوردستانی هه‌یه و داوای ئه‌ندامێكی لیژنكه‌یش ئه‌كه‌ین سانتلیگۆ دادپه‌روه‌ری تێدایه به‌ڵام كیشه‌كه‌ی ئه‌وه‌یه كه‌م ناخوێنێته‌وه ، بۆیه ئه‌مه باشترین وێستگه‌یه كه‌وا ئیمه له‌هه‌ه‌بجه‌وه ده‌ستپێبكه‌ین به‌خۆماندا بێینه‌وه تا ده‌گاته ناوچه‌كانی ترله‌مڕۆدا كه‌سێك لایه‌نیك كه جه‌ماوه‌ر پشتگیری نه‌كات نابێته ڕاستی و مامه‌ڵه‌ی له‌گه‌ڵدا ناكرێت .\nد.شوان قه‌ڵادزه‌یی : گرێ كوێره‌ی زۆری له‌به‌رده‌ستداهه‌یه به‌ڵام من له‌گه‌ڵ ئه‌وه‌دا بوم هه‌رچۆنێكه ئه‌م لیژنه ده‌ست به‌كاربێت ، قسه‌شمان هه‌یه له‌گه‌ڵ زۆرێك له‌فراكسیۆنه‌كان كه هه‌رچۆنیكبێت ئێمه ببینه خاوه‌نی ده‌ستوری خۆمان ئه‌گه‌ر هه‌ندێك كه‌م و كوڕیشی هه‌بێت باشتره‌له‌وه‌ی كه ئێستا ئێمه له‌بۆشایی ده‌ستوریدا بمێنینه‌وه .\nد.شوان قه‌ڵادزه‌یی : قه‌یرانی دارایی بۆلایه‌نه ده‌سه‌ڵاتداره‌كان نیه ، به‌ڵام بۆخه‌ڵك هه‌یه ئه‌و پاره‌یه‌ی جاران ده‌هاته وه‌زاره‌تی دارایی و دابه‌شی ده‌كرد ئێستا ئه‌و پاره‌یه نیه ، له‌به‌غداده‌وه‌نایه‌ت ، به‌ڵام داهاتێكی زۆری نادریار هه‌یه داهاتی خاڵه سنوریه‌كان داهاتی فڕۆكه خانه‌كان باجی ناوخۆیی ، ڕۆشتنی نه‌وت به‌ته‌نكه‌ر ، ئه‌مانه هه‌مویشی نادیاره ، ئه‌م قه‌یرانه ڕه‌نگی نه‌داوه‌ته‌وه له‌سه‌ر حیزبه‌ده‌سه‌ڵات داره‌كان ، ئه‌وه‌تا بزووتنه‌وه‌ی ئیسلام كه‌ناڵ داده‌خات ئه‌وانیش كه‌ناڵی ئاسمانی (عیملاق )ده‌كه‌نه‌وه.\nد.شوان قه‌ڵادزه‌یی : به‌نمونه داهاتی خاڵه سنوریه‌كان پێویسته بگه‌ڕێنرێته‌وه بۆحكومه‌تی مه‌ركه‌زی و وه‌زاره‌تی دارایی عیراق ئه‌مه یاسایه ، به‌ڵام ڕه‌وانه نه‌كراوه ته‌وه ، ئه‌گه‌ر ئێمه بمانه‌وێت هه‌رێمێكی فیدراڵیبین ئه‌مه یاساكه‌یه‌تی ، من پرسیارم له‌وه‌زیری دارایی كرد داهاته‌كانی ناوخۆی هه‌رێم لێی ئاگاداریت ؟ وتی نه‌خێر من ئاگاداری ئه‌و داهاتانه نیم نه‌هی خاڵه سنوریه‌كان نه‌هی ته‌نكه‌ره نه‌وته‌كان نه‌هی باجه‌كان.\nد.شوان قه‌ڵادزه‌یی : قه‌یرانی دارایی بۆهاوڵاتی هه‌یه ، بۆفه‌رمانبه‌ران هه‌یه ، بۆپیشمه‌رگه هه‌یه ، بۆحكومه‌ت به‌تێكڕایی نه‌هاتنی به‌شه‌بوجه‌ی %17ی هه‌رێم قه‌یرانی دارایی له‌هه‌رێمی كوردستاندا جێگیر كردوه ، لایه‌نه‌كانی تریش كه خاوه‌نی كۆمپانیا و پرۆژه‌كانی بیابان و نۆكان و كوێ و كوێن پاره‌ی خۆیان ناخه‌نه خزمه‌ت هاوڵاتیانی كوردستانه‌وه .\nزانیار مه‌لاعابد جاف : سوپاس بۆئه‌و كاته كه‌پێمنات به‌خشی ماندومان كردیت\nدكتۆر شوان قه‌ڵادزه‌یی سه‌رۆكی فراكسیۆنی بزووتنه‌وه‌ی ئیسلامی له‌په‌رله‌مانی كوردستان : دوباره سوپاس و ده‌ستخۆشی و ماندونه‌بونیم هه‌یه بۆ هه‌مولایه‌كتان سه‌ركه‌وتوبن...


کۆرۆنا و بەرتەسککردنەوەی ئازادییەکان | کوردستان تایمز - Kurrdistan Times\nبڵاوبوونەوەی ڤایرۆسی کۆرۆنا بووە هۆی ئەوەی کە زۆرێک لە وڵاتانی جیهان چەندین ڕێوشوێنی خێرا بگرنەبەر و بە جۆرێک لە جۆرەکان ‘باری لەناکاو’ ڕابگەیەنن بە مەبەستی ڕێگەگرتن لە تەشەنەکردنی ڤایرۆسەکە. بە گشتی، راگەیاندنی ‘باری لەناکاو’ پەیوەستە بە بوونی مەترسی و هەڕەشە لەسەر ئاسایشی نیشتمانیی.\nلە کاتی بوونی باری لەناکاو، وڵاتان واز لە کارکردن بە یاسا ئاسایییەکان دێنن بەو بیانووەی کە وڵات بە قۆناغێکی تایبەت و ئیستیسنائیدا تێدەپەڕێت. لە ئێستادا ڕێوشوێنە توندەکانی دەوڵەتان بووەتە هۆی ئابڵوقەدانی ملیۆنان مرۆڤ لە ماڵەکانی خۆیان و بەرتەسککردنەوەی ئازادیی تاکەکان تا ئەوپەڕی. بەهۆی کۆرۆناوە، دەستەڵات و کۆنترۆڵی حکومەتەکان لە هەڵکشانێکی سەیردایە و ئازادی تاکیش ڕۆژ لە دوای ڕۆژ بەرە و بەرتەسکبوونەوە و داکشانی خێرا دەچێت.\nدرەنگ یان زوو، پەتای کۆرۆنا کۆتایی دێت، بەڵام ڕەنگە هەندێک لەو ڕێوشوێنە توندانەی کە ئێستا وڵاتان گرتویانەتەبەر، بۆ ماوەیەکی دوورودرێژ بمێننەوە. بۆ نموونە، وەکو یوڤال نوح هەراری، نوسەر و مێژوونووس و فەیلەسوف، لە نووسینێکی بەناوبانگیدا بەناوی ‘جیهان دوای ڤایرۆسی کۆرۆنا’ ئاماژەی پێدا، ڕەنگە پەتای کۆرۆنا ببێتە خاڵی وەرچەرخان لە مێژووی چاودێریکردندا. ئەوەش نەک تەنها لەبەرئەوەی بەکارهێنای ئامێرەکانی چاودێریکردن ئاسایی دەبێتەوە، بەڵکو بەهۆی ئەوەی کە تەنانەت گۆڕانکاری بەسەر جۆری چاودێرییکردنەکەشدا دێت.\nئەگەر جاران حکومەتەکان دەیانویست بزانن پەنجەی هاووڵاتییان کلیک لەسەر چی لینک و ماڵپەڕێک دەکات، ئەوا لەسەردەمی کۆرۆنادا ئیدی دەیانەوێ پلەی گەرمی پەنجە و بەرزی و نزمی فشاری خوێنیشیان بزانن. بە مانایەکی دیکە، ئەگەر جاران تا سنوری جەستە، چاودێری هاووڵاتی کرابێت، ئێستا ئیتر بە بیانوی پاراستن لە کۆرۆنا، دەکرێت تەنانەت حکومەت بچێتە ناو جەستەشیانەوە وئاگاداری ژمارەی ترپەکانی دڵیان و دۆخی دەرونیشیان بێت. ئەمەش ئەوپەڕی مەترسی لەسەر تاکەکان دروستدەکات، بەتایبەتی لە وڵاتە دیکتاتۆرەکاندا.\nنمونەکان زۆرن سەبارەت بە درێژەکێشان و درێژەپێدانی دۆخی باری لەناکاو، جا بە شێوەیەکی ڕاگەیەنراو و فەرمی بێ یان ڕانەگەیەنراو و نافەرمی. بۆ نموونە، لەدوای ڕوداوی ١١ی سێپتێمبەر، ئەمریکا و بەریتانیا و چەند وڵاتێکی دیکەش کۆمەڵیک یاسای توندیان سەبارەت بە تیرۆر دەرکرد کە هەندێکیان تا ئەم ساتەش کاریان پێدەکرێت. حکومڕانی لە بەشێک لە وڵاتانی عەرەبییش هێشتا بەشێوەیەک لە شێوەکان لەژێر کاریگەری یاساکانی سەردەمی کودەتا سەربازییەکاندایە کە چەندین ساڵ پێش ئێستا ڕویانداوە. حیزبی بەعسیش، سی و پێنج ساڵ عێراقی بەو جۆرە بەڕێوبرد.\nحاڵەتی هەرێمی کوردستان لەمڕووەوە تا ڕادەیەک جیاوازە. لە هەرێمی کوردستاندا هەر لە سەرەتاوە دەستەڵاتەکانی جێبەجێکرن و یاسادانان و دادوەری لە یەکتر جیانەکراونەتەوە. دەستەڵاتی حکومەت بە گشتی زۆر زیاتر بووە و پەرلەمان و دادگا هەمیشە لە خوار دەستەڵاتی جێبەجێکردن و زۆرجاریش وەکو پاشکۆی ئەو دەستەڵاتە دەرکەوتوون. بۆیە لەم ڕووەوە ڕەنگە حکومەتی هەرێم پێویستی بە ڕاگەیاندنی باری لەناکاو نەبێت، چونکە هەرێمی کوردستان هەر بۆ خۆی پێشتریش لە دۆخێکی ناسروشتی و جۆرێک لە باری ناکاوی ڕانەگەیەنراودا بوو.\nئەگەر بەهۆی کۆرۆناوە، چەپۆک و زەبر و زەنگی وڵاتە دیکتاتۆرەکان زیاتر بووبێت و ئازادیی تاک لە وڵاتە دیموکراسییەکان سنوردارکرابێت، ئەوا بۆ حکومەتی هەرێم ‘کۆرۆنا’ بیانوویەکی باش بووە بۆ خۆدزینەوە لە جێبەجێکردنی ئەرکەکانی خۆی کە زەقترینیان لە ئێستادا بریتییە لە دابەشکردنی موچە لە کاتی خۆی و مشورخواردنی ژیانی خەڵک.\nئەگەرچی سەبارەت بە ڕێگەگرتن لە خێرا بڵاوبوونەوەی ڤایرۆسی کۆرۆنا، هەرێمی کوردستان تا ئێستا زۆر باش ھێناوێتی، بەڵام بەتەنیا ئەوە بەس نییە. گرنگە لەگەڵ ئەوەدا، حکومەت بتوانێت ڕێگە لە کەوتنی بازاڕ بگرێت و موچە و بژێوی سەرجەم هاووڵاتییان دابینبکات. ئەگەر بۆ نموونە تا ساڵێکی دیکە کۆرۆنا بەم جۆرەی ئێستا بەردەوام بێت، ئایا حکومەتی ھەرێم تا چەند ھەفتە و مانگی تر دەتوانێت بەم جۆرە خەڵک لە ماڵەوە بھێڵێتەوە؟ ئەی خەڵک تا چەند دەتوانن بەم شێوەیە لە ماڵەکانیان بمێننەوە و واز لە کار و کاسبی بێنن؟\nبەکورتی، ڤایرۆسی کۆرۆنا هەڕەشەیەکی جدی و ڕاستەوخۆیە لەسەر تەندروستی و ژیانی مرۆڤ لە ماوەی کورت-مەودادا. لە ماوەی دور-مەوداش، ڕەنگە ببێتە بیانو بە دەست دەوڵەت و حکومەتەکانەوە بۆ پێشێلکردنی مافەکانی مرۆڤ و بەرتەسککردنەوەی ئازادییەکان. لە هەردوو بارەکەدا، جیهانی دوای کۆرۆنا جیهانێکی جیاواز دەبێت. لە کوردستانیش، حکومەتی هەرێم تا ئێستا کۆرۆنای کردۆتە بیانو بۆ خۆدزینەوە لە ئەرکەکانی، هەروەکو چۆن پێشتر ‘داعش’ی کردە بیانو.


وتەبێژەكەی موقتەدا سەدر لەسەر گەندەڵی حوكمدرا - تۆڕی میدیایی خەڵک\nسەرچاوەیەكی دادوەریی ڕایدەگەیەنێت، حوكمی زیندانی توند”لەگەڵ ڕاگرتنی جێبەجێكردن” بەسەر جەعفەر موسەوی وتەبێژی سیاسی موقتەدا سەدر ڕابری ڕەوتی سەدردا سەپێنرا.\nئەمڕۆ سێ شەممە، سەرچاوەیەكی دادوەریی بە میدیاكانی عیراقی ڕاگەیاند”دادوەریی حوكمی ساڵێك زیندانی توند (لەگەڵ ڕاگرتنی جێبەجێكردنی) بەسەر جەعفەر موسەوی وتەبێژی موقتەدا سەدر ڕابەری ڕەوتی سەدر و جێگری سەرۆكی دەستەی سیاسی ڕەوتەكەدا سەپاند”.\nئەو سەرچاوەیە كە ناوخۆی بۆ میدیاكان ئاشكرا نەكردووە دەڵێت”حوكمەكە سەپاندنی سزایەكی دارایی بە بڕی 10 ملیۆن دینار و دەستبەسەرداگرتنی خانووی تایبەت بە موسەوی لەخۆدەگرێت، ئەمەش بەهۆی كاریی دەستكەوتی نەشیاوەوە”.


د. پێشه‌وا مۆمێك بوو له شه‌وا – Knwe.org\nسەرەکی » ئاراستە » د. پێشه‌وا مۆمێك بوو له شه‌وا\nد. پێشه‌وا مۆمێك بوو له شه‌وا\nهاوزه‌مان له ساڵرۆژی كۆچی دوایی جه‌نابی مام جه‌لال، خوشكه‌زا و ئامۆزای مام جه‌لال له 3/10/2019، د. پێشه‌وا شێخ شه‌ره‌ف شێخ نوروڵا له له‌نده‌ن كۆچی دوایی كرد، ئه‌ندامی سه‌ركردایه‌تی و لێپرسراوی راگه‌یاندنی یه‌كێتی شۆرشگێرانی كوردستان بوو، یادی به‌خێر ئه‌حمه‌دی دادی ده‌یگووت ئه‌و بلیمه‌ته، (عالم/ه) حاجی ئه‌حمه‌دی بۆڵی نه‌یناسیبوو به مه‌حمود خۆشناوی گووتبووی:\nئه‌و هێسك گرانه كێ یه؟ ئه‌ویش گوتبووی خوشكه‌زا و ئامۆزای مام جه‌لاله، یه‌كسه‌ر راست گووتبووی سوبحانه‌ڵا و ماشه‌ڵڵا هێسكی سوكه/ ئه‌و جا به راستی شیرین و هێسك سووك و خۆشه‌ویست بوو.\nد. پێشه‌وا مه‌غدورترین ئه‌ندامی سه‌ركردایه‌تی زه‌مانی شاخ، هه‌موو سه‌ركردایه‌تی شاخ به وه‌زیر خانه‌نشین كراون، ئیلا ئه‌و نه‌بێ به پله‌ی عه‌مید.\nنووسینی جوانی هه‌بوو، وتاری به‌هێزی ده‌نووسی له گۆڤاری كوردایه‌تی، خۆی سه‌رپه‌رشتی ده‌كرد راگه‌یاندنی (ی. ش.ك) ده‌كرد، وتارێكی هه‌بوو به ناوی (ئاسۆی گه‌شه‌پێدانی ئابووری كوردستان) چه‌ندان وانه‌ی ده‌وته‌وه بۆ (كادیران) سه‌رده‌مێك كاروباری رۆژانه‌ی مام جه‌لالی به‌ڕێوه ده‌برد له شاخ، به كوردییه‌كی هێند جوان تێبینی و په‌راوێزی ده‌نووسی بۆ به‌رده‌م مام جه‌لال!\nهێند خۆشه‌ویست و خۆنه‌ویست و به هه‌ڵوێست بوو! كه‌س لێی نه‌ره‌نجاوه له ژیانی سیاسی و پێشمه‌رگایه‌تی خۆیدا كه‌لێنی پڕ نابێته‌وه، نامه‌كانیم مابوو به‌ڵام له (ئه‌نفال) فه‌وتا، چونكه زۆر خه‌می منی بوو كه وه‌ك فه‌رمانده‌یه‌كی پێشمه‌رگه كارم ده‌كرد هه‌میشه ده‌یگووت ئاگات له خۆ بێ، واز له فه‌رمانده‌یی پێشمه‌رگه بهێنه ده‌ترسم شه‌هید بی، گه‌ر هه‌ر پێشمه‌رگایه‌تی ده‌كه‌ی كاروباری سیاسی بكه كاریگه‌ریشی هه‌یه له‌ناو خه‌ڵك! كه كتێبی (رزگاری) یم چاپكرد لێكۆڵینه‌وه‌یه‌ك بوو زۆر هاوكارم بوو جێ\nده‌ستی دیار بوو.